
TISAK TIPOGRAFIJA D. D., ZAGREB 


I. PRVI DAN. 


Dne 1. lipnja 1892. oko 8 sati navečer nađosmo se 
svi na starom kolodvoru zagrebačkom. 

Uz profesora i njegovu desnu ruku, Marka marljivo 
čavrljaju dva brata Bugarina. Nisu braća po porodu, 
ali su za jednim ciljem života pošli, slažu se baš kao 
rođena braća. Manji Georgije nešto je nagle ćudi, ljut 
kristalograf, sve na ovome svietu svrstava u pojedine 
sustave, pa naprosto dušu ljudsku zove parametrom. 
Drug njegov Lazar, nešto je viši, a miran; bavi se ka¬ 
menjem, naslagama, okamenjenim životinjama. 

Profesor u svom čvrstom platnenom odielu s en- 
glezkim šeširom na glavi i sa željeznim kladivom, 0 
boku izgleda poput afričkog putnika. On i Bugari 1 sje¬ 
doše za jedan stol. Kod drugog se stola skupismo još 
četvorica. Veoma visoki, tanani zoolog ravna naočale 
pa nešto mumlja malome kumu, dok veseli trubadur 
Šiško pripovieda meni na daleko i široko, koliko je 
posla imao, dok je u Ogulinu našao za nas kola. 

Napokon se ukrcasmo. 

Mi smo se svi vozili u trećem razredu, a profesor 
s nama. 

— Čemu da se vozim u drugom razredu, pa da se 
vi veselite, a meni da bude dosadno. 

Tako se događalo svake godine, — i on bi se uviek 
s nama vozio. Vlak krenu. Sve onamo do Karlovca 
bijasmo neobično dobre volje. Pjevali smo, a i profe¬ 
sor je s nama pjevao. Za čas bismo zašli u kakav 
ozbiljan razgovor: o kazalištu, o literaturi, — o ma 
čem god, — on bi o svakoj stvari znao svoje reći. 
Govorili smo o Šekspirskom pitanju. (Mladi ljudi, koji 

su tek nešto zavirili u knjige, rado o velikim stvari¬ 
ma govore.) Jedan će od nas ovako>, drugi onako, a 
napokon uze profesor rieč. Opisa ukratko, kolika je 
sramota bila u XVI. stoljeću baviti se kazalištem, ko¬ 
liko su glumici, a i pisci komedija bili na zlu glasu, — 
pa zaključi: 

Moguće je, da je lord Verulamski napisao one 
drame, a Šekspir mu je svoje ime posudio. 

U takom smo razgovoru došli do Karlovca, ali onda 
se jedan za drugim nasloni, zače driemati, a napo¬ 
kon se ozove iz jednoga kuta naš trubadur baš vrlim 
hrkanjem: bio je majstor u tom poslu. Oko druge u 
noći eto nas u Ogulinu. 

Izpadosmo iz vagona kao omamljene muhe. 

Tamno je, vodi nas, uize Georgije zanovetati 
trubaduru. Ali taj je dobričina od Boga nadaren oso¬ 
bitim svojstvom: on spava stojeći, hodajući, ma kako 
hoćete. Lakim mrmljanjem odvrati trubadur, pa se 
zaleti u jedan prozor. 

Težkom mukom nađosmo gostioničara, kod koga 
su nas naši graničari čekali. 

Da se odmorimo, gospodo, predloži profesor, 
pa nađe u susjednoj sobi divan. I mi sjedosmo za stol, 
pa se odmarasmo. 

Oko pete ure eto nas je pun Ogulin. Ljudi su neka¬ 
ko čudno gledali te neobične prikaze, što su preko 
noći, kao gljive, nikle u Ogulinu. 

Prvo što zagledasmo bio je Gjulin ili Dobrin ponor. 
To je osim Kleka prvi specialitet ogulinski, pa ga tre¬ 
ba spomenuti. 

Dobra dolazi sa sjeverozapada u Ogulinsko polje. 
Prema jugoiztoku se poljle sve Više diže, pa jie Dobra 
morala svoje korito sve dublje i dublje da zaruje. U 
samom Ogulinu korito je njezino četrdeset metara pod 
razinom samoga polja. Među strmim tamnim stiena- 
ma zaderala je Dobra svoj put. Okomite stiene poka¬ 
zuju »en miniature« one divotne Canone na Rio Colo- 
rado u Sjevernoj Americi. Napokon je sila deruće 

vode bila premalena, da izdere i dalje duboku dolinu 
svome toku , pa je našla široku pukotinu, u kojoj se 
gubi. Kad je rijeka malena, veli njemački geolog 
Bayer, lako je zaći u Gjulin ponor, pai je lako i izaći 
četiri kilometra sjeveroiztočno od Ogulina iz špilje 
kod Popova sela, gdje Dobra izlazi. Ja sam do dva 
puta htio proći tim ponorom, ali me je uvijek divlja 
Dobra već u početku zaustavila. Kad voda naraste od 
velike kiše, onda se čitav ponor, sve do gradske razi¬ 
ne napuni vodom, pa tvori jaki vrtlog. 

Još je čitavo mjesto snivalo- u polumraku, kad se 
guravi Klek razsvietli izlazećim suncem. 

Stari tvrdoglavac kao da se zarumeni od stida. 

Svi smo šutjeli, kad se trubadur oglasi: 

— Hej vi, koliko vas je? Amo na kola. 

Ukrcasmo se, a naši graničari udri Ogulinskim po¬ 
ljem, da ne možeš bolje. Na sjeveroiztoku protegnuo 
se šumoviti Krpel, nekada domovina medvjeda. Nuz- 
gredice valja spomenuti, da je Krpel znatno mjesto s 
hidrografskoga pogleda, I Dobra, a i Zagorska, Mrež¬ 
nice našle su svoj prolaz kroz srce njegovo. 

Kod sela Otoka, što se liepo položilo na Mrežnici 
podno Veljuna brda, ostavismo Ogulinsko polje (323 
m). Polje se to posve razlikuje od nižega Careva polja. 
Množina ponikava i kratkih dolova nestaje u Carevu 
polju. 

Lagano se valja Mrežnica uz cestu, nizkim se sla¬ 
povima približava sve više svom ponoru. Nije to ponor 
veličajan i dubok kao ponor Dobrin; dva mala jezera 
primaju vodu u se, pa je lagano gutaju. Kad voda na¬ 
raste, onda se ta jezera razliju, a zimi se smrznu. 
Svatko će lako opaziti ta jezerca, kad se vozi iz Kar¬ 
lovca u Ogulin, na desnoj strani blizu postaje Munjave. 

— Kako vam je ime? upita razgovorljivi trubadur 
našeg kočijaša. 

— Joso, odvrati kršna čovječina, prefrigana lica, 
a crne carske brade. Prsa su mu razgaljena, na se na¬ 
vukao stereotipni modri prsluk, a opasao se širokim, 
kožnatim ćemerom. 

— Odakle ste vi? 

— Odavlen, gazda sam u ’voj kući, promrmlja naš 
Joso, pa mane bičem na stranu. Nije se pravo znalo, 
kaže V grabu ili kuću ili brdo, što je nad kućom. 

— Je li daleko od izvora ove vode, uzeh ja da 
pitam. 

— Nije baš daleko, nu preko brda. 

— Ima li jake vode ovdje? 

— Ima gospod’ne — jaka je, ail se ne razlieva, jer 
je uz izvor ponikvica, ka* probito bure, pa se ona vo¬ 
dam puni. 

— A kuda ona voda? 

— Ko to zna. Nekud pod zemlju, pa se vraća opet 
na sviet. Onomlane u Drežnici pokosili, a 1 to uze kiša 
da je bogu plakati. Uzela im voda sieno, zaniela nekud 
u zemlju. Kad ono- drugi dan, Zagorci ti vide sieno u 
Mrežnici. 

Ima preko Kapele ponorni potok Sušik, a moj mi 
je Joso ono pripoviedao, što sam htio znati. Fras u svo¬ 
me djelu Topographie der Karlstadter Militargrenze, 
pripovieda, da je Zagorska Mrežnica nastavak poto¬ 
ka iz Drežnice, a sad mi prijan Joso' isto pripovieda. 

Minusmo ugledno selo Oštarije, pa eto nas za čas 
u Munjavi. To se mjesto službeno zove Josipdol, nje¬ 
mački Josephsthal, po caru Josipu II., koji je ovdje 
stao, kad je obilazio svoju prostranu carevinu. Tu teče 
potok Munjava, koji se u Carevu polju gubi pa pri- 
tiče Tovuljnčici. Baš pod Munjavom skrenusmo u 
uzanu dolinu. 

—' To je najbolji primjer »defilea«, protumači nam 
profesor. 

Duboka je to dolina, a u dnu njezinu nema ni rieke 
ni potoka, već se cesta kroz nju provlači. 

— Joj! 

Prva kola, što su pred nama išla, stadoše. 

— Hoj prijane, što je? upita naš Joso. 

— Ne znam, rekoše, da stanem. 

— Što je? upita profesor. 

— Mali je kum izgubio svoj ogrtač putem, ozove 
se iz prvih kola trubadur. 

— Neprilika! 

Kum se teškom mukom spravi sa svoga sjedala, 
pa uze mirnim korakom koracati, milota ga je vidjeti. 
Ide lagano, gleda preda se kao 1 da šeće, uza nj truba¬ 
dur gleda iz jame u jamu, kao da je izgubio puce od 
košulje, a ne ogrtač. 

Kolikogod je sama stvar dosta tragična bila, ipak 
se ljudski nasmijasmo. Jedan je izgledao kao čuveni 
Cervantesov pustolov, a drugi poput slavnoga Sanča. 

Napokon dođoše do neke kritične točke. Obojica 
se okrenuše. Kad su došli do nas, izlanu kum mirno: 

— Nema ga. 

Trubadur uzme na daleko pripoviedati, što je 
moglo biti povodom, da je ogrtača nestalo. 

Eto nas napokon u liepoj dolini Plaščanskoj. Bistri 
potok Vmjika krivuda onamo sve od Modruše do 
Plaškoga, gdje u nj utječe Dretulja. Nizka se brda 
naokolo odjenuše zelenilom. U polumjesec savinulo 
se polje Plaščansko oko južnoga ogranka brda Huma. 
Svježe zeleno polje prostire se u daljinu. Plaški se 
posadio na obali Dretulje, koju zovu i Drhtulja; oko¬ 
lica nije veličajna, ali je ubava, kulturna. Vojnička 
je sablja ovdje posadila namjesto onih liepih plemić¬ 
kih dvorova u Zagorju, ’ bataljunske zgrade. Po vrho¬ 
vima obrubljuju dolinu tamne šume. Na sjeveroza¬ 
padu podigla se stiena, a pod njom izvire Drhtulja. 
Ona je kao i Zagorska Mrežnica (ili Mrestnica) ugle¬ 
dala svietlo božje kao Stajnica. Ispod Male Kapele 
našla si je podzemni put, a kod Plaškoga izvire iz 
ždriela kao jak potok. 

— Ovdje ćemo ostati, naredi profesor. 

— Dobro, ozove se Joso, zafićuka, i prva kola 
stadoše. 

Zaustavismo se pred jednom gostionom. 

Ciceron veli na jednom mjestu: Kudgod dođeš, 
gledaj, da se priličiš običajima, ako ne želiš skandala. 
Za putnika je to zlatno pravilo, a mi svi bijasmo 
spremni, da se priučimo svakom i najmanjem običaju 
plaščanskoim. 

— To mi je svejednako, ma baš da dođem u Kinu, 
hranio bi se štrigama i stonogama. Valjda to prija 
onim klimatskim odnosima, ili je zemlja takova. 

Tako je razmatranje započeo naš ^trubadur, a 
kad je profesor zapitao gostioničara, čega ima u 
njega, odvrati ovaj važno: 

— Gotove laje, gospodine. 

— Što je to laja? 

— To je mašina, hladna janjetina, šio je od jučer 
ostala, protumači profesor. 

— Idem da vidim. 

Za čas se vrati trubadur kisela lica. Ruke složio 
straga. Ništa ne govori. 

— Hej Kinezu, bi li ti koju butinu od stonoge ili 
liepa rebarca od ostrige, upita zoolog, gledajući čud¬ 
no lice trubadurovo. 

— Boga mi radije od laje. 

— Ne bojte se, poče profesor pripoviedati. Ima 
tome dvadeset godina, što me u Zagrebu posjetiše 
dva Francuza. Bili su mi drugovi u Bruxellesu, pri- 
rodopisci: odlučismo putovati po Krajini. Dođosmo 
baš amo u Plaški, u tu istu gostionicu, ljudski se na- 
jedosmo, sutradan za teče nas vrieme doručku u 
Otočcu. Zapitasmo, što ima, a poslužnik odvrati, da 
ima teletine, piletine i janjetine. 

— Želite li janjetine, upitah onu gospodu. 

— Hvala, ne jedemo janjetine. 

— Baš sam se do mile volje u srcu nasmijao, kako 
ta gospoda ne jedu janjetine, a jučer si u Plaškom 
jaretinom mastiše bradu, u jutro se najedoše janje¬ 
ćega gulaša, a sad svečano obojica izjavljuju, da ne 
jedu janjetine. 

— Hej gazda, dobar dan! 

— Dobar vam dan, oglasi se gazda. Graničar je 
u civilu, čvrste brade, smiešak mu titra na usnama, 
sieda se kosa nešto razkuštrala. Baš kad smo silazili, 
dobri starac kihnu tako, da je zaorillo po planinama 
unaokolo. 

— Dobar dan, reče poslie eksplozije. 

— Sjećate 1’ se mene, upita; profesor starca. 

— Eh, — kako ne bi. Vi ste gospodine jednom 
vodili ovuda dva Talijana, što kamen klešu. 

Malo, da se u sav glas ne nasmijasmo. Taj je 
vriedni graničar držao belgijske geologe talijanskim 
klesarima. 

Ej, vidite, kako je u mene dobra pamet. Sjećam 
se toga kao danas. A vi gospodine znate talijanski? 

— Znam, odvrati profesor. 

— Ta valjda ste i vi bili u Taliji. 

— Jesam. Ima li kod vas što) za ručak? 

— Ima svega, gospodine, zapoviedajte! 

— Ima li janjetine? 

— Kako ne bi. Ima uviek. Ima staro i mlado. Staro 
je bolje za džep, mlado za želudac, ali manje u želu¬ 
dac, a više u džep. Takova je sada ciena. 

Cjenik poštovanoga gostioničara sve nas je ne¬ 
obično zadovoljio. 

— E, a vi dajte jeftino mlado' janje, reče kad smo 
sjeli u hladovinu pod lozinu sjenicu. 

Starac se nasmije, počeše se za uhom, pa će: 

— Ej gospodine, da sam ja ciganin, pa da su mi 
vaše škole, puna glava pameti. 

Onda se okrene, protare ruke, pa zapjeva: 

— Oj mlado, jeftino janje, gdje si? Opraštaj se 
od majke svoje, jer si odabrao za kus gospodi. 

Prođosmo se mjestom. Siromašku episkopsku 
crkvu pokaza nam jedan seljak. Kad ga zapitasmo 
za ime vladike, odvrati nehajno: 

— Šta ja znam. 

Za kratak čas eto nas kod stola. Gospodar dvori. 
Donese dvije boce raznoga vina, jedno je crno, drugo 
bielo. 

— Ajde kušajte gospodo, ponudi nas, pa uze i on 
piti iz naših boca. 

Kad je valjalo platiti, a on će nama: 

— Stanite, pol plaćam ja, a pol vi, — i ja sam s 
vama pio. 

Zadovoljni i veseli spustismo se na Plaško polje. 
Sunce udarilo malo jače. Tek smo se pola sata po¬ 
ljem vozili poče se cesta dizati. 

— Cc! Zelenko, vozi, vozi, nevoljo jedna. Lien je 
vruće mu je! 

Joso obično razgovara sa svojim konjima. 

Kod Plavče Drage na sedlu smo brda. 

— Gledajte liepe doline, oglasi se trubadur, koji 
je u Plaškome na naša kola sjeo. 

Pred nama se stvori kotlina, sa svih strana ovjen¬ 
čana položitim, nizkim brdima. Cesta se vije iztočnfm 
krajem selima Momčilovići i Ogrizovići. U sriedi te 
kotline skupilo se jezero Blata. Bit će odprilike kilo¬ 
metar dugo, a sedam stotina metara široko. 

— Je li, Joso, vi ste već bili ovdje, upita trubadur 
nudeći našega Faetonta kratkom cigarom. 

— Jesam, hvala. 

— Jel* ovo jezero uviek toliko? Hm? 

— Eh, jest i nije. Kakova je već godina. Ima vrie- 
me, kad jezera nema. To je kad je suša. Drugda opet 
zna do ceste narasti. Sad je već šest godina, što 
jednako stoji. Pripoviedali su mi Ogrizovići, nu, to su 
one kuće dolje, — da je u pređamjašnja vremena, — 
e, pasja te para, — imate li vi vatre gospodine? 

— Evo! 

— Hvala. Pripoviedali su, da je tri godine raslo, 
a onda padalo. A1 sada eto, što ja znam, šest godina, 
a ono raste i raste bez mjere. Vele, da je odnielo 
siena, pa zatvorilo ponor, u koji ulazi, 

— A kuda izlazi to jezero, upitah Josu. 

— He, ima ono i žilica i prolaza kojekakih. Ima 
i pećina, koja guta vodu, pa tako je najednom nema. 
Vele, da izlazi negdje u Plavčoj Draži. 

— Kako je liepo, modro. 

— E da, modro jest, ali velite, da je liepo. 

Koliko bi ljepše bilo da ima na njem bar crkvica 
ili biela kućica, ali ništa. Ono nešto kuća, što se uz 
sjevernu i iztočnu obalu protegnulo, neugledno je i 
tamno. Crni krovovi, crne kuće, bez crkve, bez ika- 
koga života zure u sviet. Nikako mi ne ide u pamet 
silna razlika između nekadanjega provincijala i krajine 

I opet se podigosmo na sedlo. Zatvorene kotline, 
razstavljene međusobno nizkim sedlima, glavna su 
značajka sve naše Gornje Krajine. 

— Eto nas u Jasenici, promumlja Joso. 

Njegov je glas zvučio poput razlupane gitare. 

-Čujete li, prišapnu nam profesor, čini mi se, da 

je naš Joso vinski brat. 

Joso bi od časa do časa zaklimao glavom, nebri- 
jana brada pala bi mu na prsa, šešir klima, kao da 
će sad na s glave. Onda se prene i potjera konje. 

— Hooj Zelenko, nevoljo moja, jesi lien, Ehe! Bolje 
bi bilo kod kuće u štali, nego na carskom drumu. 
Ne ćeš tako, — vuci i ti, — befel, kad gospodu voziš. 

Tako bi svakih četvrt sata dao svome Zelenku po 
jednu selifansku dozu nauka, a Zelenko bi strignuo 
ušima, i primio spasonosnu nauku na znanje. 

S juga dolazi jaki potok Jasenica. Na sriedi ko¬ 
tline raztače se u nekoliko struga, pa tvori jato ne¬ 
znatnih, uzkih otočića. Sve je zeleno oko te kotline, 
ali se ne može reći, da je kraj šumovit. Nešto stelje, 
nešto sitnoga drvlja i grmlja, pa biela crkva na po- 
ložitom brdašcu, starinski grad Jasenički, komu vidiš 
okrenutu sliku u vodi, a daleko na jugu oni tamno 
zeleni vrhovi, sve to stvara ugodnu sličicu, koja bi 
zavriedila, da dođe u ilustrovane novine. Pod gra¬ 
dom naći ćeš tragove obkopa i jame. Dugo je čitav 
kraj stenjao pod turskim gospodstvom, a što* je naj- 

gore, baš u tim su krajevima bila glarvma razbojišta 
»maloga rata«. Turci su sa. bosanske strane navalji¬ 
vali, pa bi se sa braniteljima sreli uviek ovdje, izpod 
Kapele. Kad su godine 1680. hrvatske vojiske potje¬ 
rali Turčina iz Jasenice, nađoše sve polje i svu 
okolicu obraslu trnjem. Dugo je vremena prošlo,, 
dok očistiše taj plodni, ali zapušteni kraj. 

Zakrenusmo na iztoik. 

— Još kratak čas, gospodo, i eto nas na Plitvi¬ 
cama, 

Kola se lagano dizahu, a sve oko nas bilo mimo. 
Nizke se kućice posadiše uz cestu. Narod je jadan, 
vidi se, da nema oda šta živjeti. 

— Servus humilimus, oglasi se trubadur, pa se 
duboko pokloni sa svoga sjedala. 

Pred -kućom stajala starica, pa je po običaju kra- 
jiškome prekrstila ruke na prsima, a kad se kola 
provezoše, ona se duboko klanja. Taki je običaj u 
Krajini. 

— Bog si ga zna, zazvmda trubadur svojim jakim 
glasom, odakle taj običaj. Kod nas u provincijalu ne 
bi te pozdravila seoska žena, pa da imaš cilindar 
na glavi, a gle, tu se naklanja kao britva, pa ono 
ozbiljno lice . . . Servus! 

I opet jednoj domahnu, smije se, ravna naočale, 
pričinja se poput vrepca, koga su pustili iz krletke 
na slobodu. Sva se kola tresu i njišu, kako je nemiran. 

— To vam je, gospodo, ostatak vojničkoga go¬ 
spodstva. Pozdravljaju danas svakoga kaputaša, kako 
su prije pozdravljali svakoga vojnika,. 

— Čudnovato je to, da i danas vlada taki običaj 
u njemačkoj iztočnoj Africi. Svaki urođenik, kako 
mi je pripoviedao Lerman, kad spazi častnika, valja 
da stane do pet koraka pred častnikom, da pljesne 
tri put rukama, i onda se duboko nakloni. 

Dok smo tako razgovarali, eto pred nama malo selo 
Zaborsko, Tužno je pogledati koloniju kuća u toj 

pustoši. Želite li vidjeti našu nekadanju Krajinu u 
svoj njezinoj sirotinji i biedi, a vi ajte u Zaborsko, pa 
se nagledajte onih jadnih ljudskih stanova, onih kr¬ 
ševitih polja, na kojima sam kamen raste, onih riet- 
kih šuma, koje će vam se pričiniti kao zapuštena 
groblja, na kojima samo osovne dielove križeva 
ostaviše. Crna izgorjela lica gledaju nemirno, ne¬ 
povjerljivo u sviet. Svaki ti se čovjek pričinja sum¬ 
njivim, a nitko ne bi baš zaželio, da ga mrkla noćca 
ondje zateče na konaku. 

— Evo gospodo, »podbieljene jele« progovori 
profesor, kazujući na lievu stranu ceste. Tu se na 
laganom slažu diže nekoliko jela. Vite su i visoke, 
ali vrhovi im suhi, žuti. Nema na njima one liepe 
tamne zeleni, kojom se iztiču druge šume. Ako bolje 
pogledaš, opaziit ćeš odmah pri zemlji, da jela nema 
kore. Zli su je ljudi »podbielili«, to jest ogulili joj 
koru, pa se drvo suši, dok ne dođe jaka bura, pa 
je sruši. Možda će onaj isti, koji je drvo podbielio, 
i drvo ukrasti. Taj barbarski običaj, pa vatra podlo¬ 
žena nenavidnom rukom, uništuju svaki dan sve više 
naše krajiške šume. 

— Hu, okosnu se trubadur na nekoga Graničara, 
što je uz put stajao. 

— E tu venuto perfido, zapjeva onda neku ariju 
iz »Židovke«, pa baci »bruderu« komadićak plaš- 
čamske portorike. 

»Bruder« pođe polagano do onoga komadićka 
cigare, sagne se i podiže ga. Pijunu zatim, da se utrne, 
pa ga uze žvakati. Nije ni šešira skinuo. 

— A kako da se to jadno selo zove po karti Sa¬ 
borsko, zapita trubadur. 

— Ime toga sela nije pravo zabilježeno u karti, 
pouči nas profesor. Po njemačkim častnicima, što 
su služili u nekadanjoj Krajini, pak po tuđinskim kar¬ 
tografima, nastalo je neumjestno \ pisanje mjesto 
pravoga imena Zabors/ko. Ima -ovdje Išuma Borik, 

ima Borov vrh, Barski vrh ...» ali službeno je ostalo 
Saborsko, kao Laćarak mjesto Lađarak. 

Tek što smo od rastegnutoga sela Zaborskoga 
bili zamakli u jednu dolinu, pokaza nam se nešto 
neobično. S obje strane doline pružili se položiti 
gorski obronci, a po njima se prostrla čudna suha 
šuma. Na stotine suhih opaljenih stabala diže se 
visoko. Izpod njih »prorastao kamen« zemlju. Na 
jugu su nebo prekrili oblaci, guste su šume crne na 
dalekim vrhovima, prema jugoiztoku, dok se po obim 
sivocrnim panjevima potiplju gladne čavke. 

— Otkle to, upitam profesora. 

— Znate, uze profesor, s tim paljevinama čudan 
je račun. Zapitajte čovjeka iz Zaborskoga, odakle 
ta paljevina, reći će vam, to je krajiška uprava uči¬ 
nila. Bilo je onda vrieme nesigurno, hajduci se jav¬ 
ljahu na sve strane. Debele su im šume bile sigurno 
utočište, a od njih nitko siguran. Imaš kravu ili kozu, 
eto jednoga dana nema krave, ukrali je. Pod večer 
istoga dana dolazi k tebi čovjek susjed tvoj ili vjeran 
prijatelj, pa će ti: 

— Prijane, dobivam glase, da su ti ukrali kravu. 

— Jesu. 

— Javili su mi to, pa rekoše, da daš pet forinti 
»muštuluka«, a sjutra je tvoja krava pred kućom. 

Okradeni čovjek daje hajducima ili svome prija¬ 
telju »muštuluk«, a krava se nađe u kući. Taj 1 je pri¬ 
jatelj veći hajduk od svih drugih hajduka. Događale 
se nekada kojekake nepodobštine, pa je uprava 
odlučila izkrčiti šume, što se nalaze uz cestu. 
Trebalo je to brzo učiniti, a krčenju treba dugo 
vremena, pa je uprava upalila šume. To je seljačka 
izprika, ali treba koješta drugo pogledati. »Audiatur 
et alt era pars«. 

—Većina šuma, što ih vidite u tom kraju, — 
nastavlja profesor, državne su šume, a pravi razlog 
tome paljenju dade se dobro karakterizovati dvjema 

TOŠO DABAC: PLITVIČKA JEZERA 


francuzkim rečenicama: »Cherchez la hique« i Cher- 
chez la femme«, »Traži kozu« i »Traži ženu. U Za¬ 
hodskom ima mnogo žena, a prema tome i mnogo 
djece. Populacija neobično raste. Vi ste tamo vidjeli 
pred svakom kućom pet, do šest glava kao orgulje. 
Ljudi su siromasi, zemlja nije baš neplodna, ali malo 
je zemlje za toliko glava. 

— Tu onda nema druge, upade trubadur, nego 
da se poštovani zaborski stanovnici prime sistema 
Engleza Jonathana Swifta. 

— Kaki je to sistem, upita mirni Lazar. 

— Mudri je Jonathan predložio/ da se u onim 
krajevima, u kojima ima previše ljudi, a premalo 
hrane, ljudi tove poput domaće životinje, pa se kolju 
et caetera ..... 

— Vidiš, oglasi se Lazar u po glasa, pokazujući 
neku staricu, što je kasala uz cestu; vidiš, kad bi 
zaborski seljaci bili uz Swiftov sistem hranjenja, onda 
bi ti moj prijane danas mjesto janjetine jeo kaki 
beefsteak ili pržolicu ove vrste .... 

— Ajde, ne luduj! 

—Ovi su jadnici, nastavi profesor, imali kozu. 
To je ono »cherchez la bique«. Ona im daje mlieko 
i meso, — a malo treba. Ide vrieme, dođe naredba, 
kojom je svakoj kozi, od Kupe do mora bila podpi- 
sana smrtna osuda. Nasta progonstvo, kakome nema 
para u historiji hrvatskoj. Sva se Krajina zakrvarila. 
Da bude bar nekaka odmazda, zapališe krajišnici 
šume. Paljevine izoraše, pa si zemlju prisvojiše. Eto, 
odatle već deset godina kojekake zadjevice i pravde 
i nepravde među erarom i med ljudima. 

Naša kolija zakrenu u tamnu i jelovu šumu. Uze- 
smo se uzpinjati, a baš blizu sljemena eto na nas 
hrpa zaborskih ljudi. Liepi su, visoki, carske brade. 
Žene imaju oči baš, što no lieč, na mjestu. Ima ih, 
koje znadu zlobno, ispod oka pogledati kaputaša. 
Druge ti gledaju ravno u oči. 'To su većinom neki 
južnjački tipovi. 

Ima od pokojnoga slikara Karasa akvarel, koji 
prikazuje »Trateverinku«, 

Kad sam vidio ove mlađe žene, a ima ih mladih, 
od petnaest godina, sjetih se toga akvarela. Crne 
kose, nemarno liepo razčupane iznad sljepočica, fina 
lica, dašto od dobroga sunca pocrnjela, bieli, crveno 
i modro protkani rubci, na talijansku prikopčani 
samo na ^ emenu, spuštaju se niz leđa, velike na¬ 
ušnice, kratak struk, fino protkana i obrubljena pre¬ 
gača, privezana izpod grudi a il'empire, — sve je to 
skladno bilo, da je trubadur poviknuo uzhićen ća 
onamo na druga kola: 

— Kume, pomisli da smo u Kalabriji. 

— Hvala, odvrati kum mimo, meni je i ovdje 
dobro. 

Nešto dalje otvori se za čas šuma, a nama se pri¬ 
kaza Gola Plješivica (1649 m). Impozantna njezina 
forma svakoga će presenetiti, tko je prvi put opazi. 
Bila je posve bistra, kad se zagledah u one visoke 
livade, pak kamenje na vrhovima, sve se tako jasno 
vidi, pa ćeš pomisliti, nema do vrha nego dva do tri 
sata, a kad tamo. eto čitav dan ljuta puta. Nešto na 
sjever Plješivici protegla se bosanska Grmeč planina, 
a na jug u modrini Čemernica. 

Začudismo se neobičnoj ljepoti šume. Vite se jele 
i. borovi natječu svojom visinom, a uz njih eto i bukve. 

— Znaš, amice, ja sada posve poričem kompeten¬ 
ciju i istinitost naše fraze: vitka ko jela. Ded pogle¬ 
daj ti onu bukvu, eto onu, što iz ponikve raste, vidiš, 
— ima trideset metara, a gle — vidite, gospodine 
profesore, do vrha nema ni grančice, — a onda se 
poput pinije razgranjuje. 

— Vi dakle želite, upita profesor trubadura, koji 
je svoje udivljenje iskalio gornjim riečima, vi želite 
da se jela penzijonira, pa da se od sada kaže: »Gle 
djevojka, vitka kao bukva«? 

— Molim, kao plitvička bukva, izpravi trubadur. 

Na razkršću cesta, što vode iz Drežnika i Plaš- 
koga sastadosmo kirijaša. Dvie bačve vina vozi, a 
ide lagano. 

— \ Hooj, otkle vi, upita ga zoolog. 

— Iz Šibenika. 

— Koliko ste dana na putu? 

— Trinaest. 

— Eto, gospodo, vidite, pa neka još tko kaže, da 
ne treba željeznice eto tu se gubi vrieme, posao i što 
ja znam. Da je željeznica od Knina do Ogulina, ko¬ 
liko bi to koristilo već radi samih šuma. 

Dok je trubadur tako argumentirao, ja se zagle¬ 
dah u malu kuću, što stoji uz put. Bijaše to sličica, 
vrieđna da se nariše u jednom elegantno vezanom 
albumu, pa da se odozdo upiše koji stih iz Moora ili 
Bumsa ili ma od koga drugoga. 

Plosni krov brani kućicu od bure, po krovu su 
pometali veliko kamenje, kuća je načinjena od jelo¬ 
vine, a ta je s vremenom pocrnjela; debela se tamno 
zelena mahovina protegnula po krovu. Iz čudnoga se 
dimnjaka — ne znam smije li se ono zvati dimnja¬ 
kom, — diže riedak dim. Za kućom, ili bolje za 
planinskim stanom , diglo se nekoliko tananih jela . 
Sunce zapada; narančaste se zrake sunčane kradu 
kroz tamnozeleno granje i razsvjetljuje stan i ono 
svietlo kamenje i dim . Pred kućom sjedi čovjek liepa 
lica , a uza hj žena i diete ; još priračunaj dvie krave 
i nekoliko ovaca , pa je čitava obitelj na okupu. Pa 
je li potrebno da idemo na Brenner ili na Briensko 
jezero.? 

Da vam je razgovarati s korjenitim Tirolcem , a 
onda si krajišnikom . Kolike li razlike ! 

Tirolac je »simplicissimus in optima forma« , dok 
je naš krajišnik lukav i oštrouman . 

— Imaš Ili mnogo kaznenog materijala, upitah 
jednoga prijana, koji služi kod suda u Ogulinu. 

— Nemam. Krajišnik ili je poštenjak ili lopov. Ako 
je lopov, onda je ili tat ili razbijač. Kao tat on je pre- 

frigan pa se ne da uloviti. Razbijač udari koga, pa 
sjedi po mjesec dva, jer je krajišnika teško ubiti. Ži¬ 
lava je života kao mačak. Donesu ga u bolnicu 
razbijene glave; od onake bi rane gradsko dijete za 
čas tri put umrlo-, a krajišnik leži dva tjedna, paik se 
uštapi) zdrav i čitav. 

Primakosmo se dubokoj jaruzi. Suton se spustio, 
a duboko dolje u tami šume slapovi Donjih jezera. 



II. »INTERMEZZO«. 

— Plitvice! Pet minuta! 

Vlak stade. Težka se lokomotiva, odkopči, pa po¬ 
leti do zdenca, da se napije za daljnji mučni put do 
Bihaća. 

Iz vagona prosu se četa šarenoga svieta. Ima tu 
gospode u putnom odielu, oznojena lica, ima gospo¬ 
đa sa trista ikojekakih svežnjića i kovčežića. Biele, 
modre, crvene toalete jako se iztiču na tamnom ze¬ 

lenilu. Otvaraju suncobrane, traže kola, pozdravljaju 
se među sobom. Tuže se na dugotrajno putovanje. 

— Pomislite, potuži mi se neka mlada gospođica, 
— pomislite, čitavih osam sati od Zagreba dovle. 
To je previše. Ja sam sva izmorena. Molim vas liepo, 
hoćete li biti tako dobri . . . 

Ja sam bio u istinu tako dobar, pa sam dozvao 
nekoga kočijaša, Naprtismo na kočijaško sjedalo 
omašnu putnu košaru, pak mali kovčeg, dvije ška- 
tulje za šešire, svežanj s velikim englezkim ogrtačem 
i još koješta drugo. 

— Ako vam je s voljom, pređimo preko mosta, 
pa novim putem do svratišta. 

— Drage volje. 

Za kratak smo čas stajali pred velikim željezničkim 
mostom, što vodi preko- Korane. Dalmatinski se vlak 
zaleti pa prođe preko mosta. 

Laganim smo koracima prelazili preko mosta. 

— Što je ono? upita me gospođica (imena ne spo¬ 
minjem), 

— Ono vam je nova tvornica papira, odvratili. 

Na Korani, izpod zadnjega slapa sazidaše na 
položitoj luci tu veliku tvornicu. Četiri se visoka 
dimnjaka izpinju nebu pod oblake, pa ipak odozgo, 
s mosta, čine ti se patuljcima. Valja znati, da je 
most podignut 60 metara iznad Korane. 

— Pa kako su mogli ovdje tvornicu zidati! 

— Govorilo se koješta o toj tvornici, digla se buka 
i vika. Na Plitvicama ne treba tvornica, da zasmrđuje 
zrak, govorili su. neki. Tvornica se ipak podiže, a 
kadgod sjever zadime, napune se donja jezera dimom. 
Gledajte, dometnuh okrenuvši se prema jugu. 

Pred nama se stvori silna pukotina. Šestdeset je 
metara duboka. Sva je oklopljena kamenom, a tek 
na vrhovima vidiš tamnu cmogoricu. U dnu pukotine 
zaredala se Donja jezera. Okrenusmo s mosta veli¬ 
kom alejom prema svratištu. Uz put nam se prikaza 
Kozjak u svoj svojoj mođrini. Na obali zaredali se 

ljetnikovci. Ima ih kojekakih i švajcarskih, i moder¬ 
nih s tomjićima i svodovima. Kroz debelu šumu, 
pokazuje ti svaki prosjek prekrasnu sličicu. Između 
zelenoga granja na obronku postavio se bieli ljetni¬ 
kovac, na obali sazidao svaki vlastnik malu terasu 
i stube do jezera. Crveno i bielo< izprutana tenda 
nadvila se nad terasu. Pod stubama privezaše sva¬ 
gdje po jednu barku. Iza svega toga prostrto se 
duboko, tamnomodro jezero. 

Lagodan vjetrić napunja šumu mirisom. 

— Divna li hlada, šapnu moja/ suputnica, pa 
dahnu. 

— Istina je, nema ljepšega hlada nego pod bu¬ 
kovinom. 

— Pravo velite, at ipak. Čini mi se ima tome 
dosta godina, što je neki gospodin napisao »Put na 
Plitvice«, pa je u tom putopisu izpjevao čitav pane¬ 
girik na hrastove šume, što se prostiru oko Plitvica. 

Aj, gledajte, kako je to liepo. Ta to je Bledski 

otok. 

— Taj se otok zove Štefanijin, ali ga urediše baš 
onako, kako je otok na Bledu uređen. 

Nasred Kozjaka pružio se nekoliko stotina metara 
dugi otok, a bit će dvadeset metara visok. Na vrhu 
se diže pod granatim stabaljem crkva Svetoga Ivana 
Trogirskoga. Baš zvoni na večernju. Glas se zvona 
razlieže dragama i dolinama. Sa ceste se prevaža 
narod do crkve. Milota je vidjeti prekrasan kontrast 
na jezerima. Sve su žene u bielo odjevene, a šarene 
pregače sapele na glavu, da ih brane od sunca. 

Mi smo šuteći prolazili alejom, tek kadikad bi 
se zaustavili na visokoj obali, gdje se cesta posve 
primiče jezeru. 

— Eto nas napokon na cilju, okrene se gospođica, 
pa otvori veliki crveni suncobran. 

Novo se svratište podiglo na mjestu nekadanje 
cestarske kuće. Sazidaše ga u normanskom stilu, 
sa tri, četiri prigradka i sa četiri tornja, sa trista 

gotskih prozora. Ima tu terasa navrh tornja i do 
samoga jezera; odavle vode stepenice u kabine. Na 
terasi i u salonu vrvi sve od gostiju. Neki, što su 
došli tramvajem uz lievu obalu, baš se izkrcavaju iz 
maloga parobrodića, drugi, što idu na gornja jezera 
i na Prošćansko ukrcavaju se. Sve se. pozdravlja. 
Ima dvjesta ljudi iz Zagreba. Nekima je na usnama: 

— Bože moj, kolike li divote, pa skidaju šešire? 
brišu znoj sa čela, mašu rukama od oduševljenja. 

Zvono presta zvoniti, još čuješ, kako s Gornjih 
jezera ozvanja jeka, kad se u perivoju, što je uz 
hotel, razlieže lagani valčik. 

Eto plitvičkog korsa! 

— Oprostite, gospodine, idem do svoje sestre, — 
eno je ondje, do viđenja u perivoju. 

I ode poput kukavičice leptira, što brzo od cvieta 
do cvieta leti. Sjedoh uz jedan stol na maloj espla¬ 
nadi, što služi kao kavana, pa uzeh pasti oči po onom 
zelenju, po modrim jezerskoj i nebeskoj, po svem 
onom velegradskom šaru. 

Razni se izleti priređuju. 

— Idete ii danas na Metlu, odanle je divan vidik 
na Kozjak i na Gornja jezera, pita jedan. 

— Ne znam, gospodine, imam družtvo, s kojim 
ću do Ljeskovca, ondje ima na jezeru večeras 
vatromet. 

Drugi uhvatio prijatelja pod ruku: 

— Čuješ, amice, dođi večeras sa mnom u moju 
vilu. Najprije ćemo s gospođama u špilju Šupljaru, 
bit će električno razsvietljena, a točr se ondje divno 
pivo. 

— Drage volje, amice, ali odkad ima ondje elek¬ 
trično svietlo. 

— Pa ti toga još ne znaš? Uvedoše svietlo od 
tvornice papira. Amice, ti si čitavi »peregrinus in 
patria«! 

— Mišo, Mišo, poviknu s drugoga stola neki 
gospodin sa zelenim šeširom. 

— Oo! Što ćeš, odvrati omašni gospodin, koji 
je za nekim novinama driemao. 

— S,jutra n pet sati da si u Krčinskom hotelu, 
ali da mi ne zaspiš! 

— Nema straha; pa kuda ćemo? 

Na Plješivicu, kume. Ne boj se ti za tvoj po¬ 
štovani trbušak. Do Korenice ćemo kolima, — ondje 
mastan objed. Poslije podne odšetat ćemo se do 
planinskoga hotela na Kiku, pa ćemo ondje noćiti. 

— A što, ako ne bude soba, okosi se onaj debeli. 
Vidjelo se to očito, da je to stari Banovac »aus dem 
ehemaligen Ersten Banalregimente« i po govoru i 
po ponašanju. 

— Naručio sam sve. Ima sve do vrha brda liepi 
put, svaki kilometar po jedna klupa. Onda preko- 
sjutra od hotela do vrha, samo je sat hoda do pi¬ 
ramide. 

— A sunce, začudi se onaj Banovac, pa uze dalje 
dniemati. 

Glazba zasvira neku fantaziju mirno lagano. 
Oči mi se uzeše sklapati od umora. 

Probudilo me nešto neugodno. Neko se kretanje 
oko mene prostiralo. 

— Amice, to ti je nešto divno, nešto krasno, — 
O' tome ti nemaš pojma, ustaj. Čuj kako mladi janjiići 
u dvorištu bleje. Tu je, kažem ti, prava alpinska 
krasota. 

Trubadur je tako jakim, visokim glasom govorio, 
da su se sve moje sanje do za čas razplintde. Uz be- 
ketanje dopirala je do mojih ušiju neka trivijalna 
muzika. Kum je opojen jutarnjom divotom Plitvica 
»dao oduška svojim čuvstvima« na nekom starom 
aristonu. Bit će, da mi se ta glasba pričinila u snu 
tako li epom. 

Onako snen pođoh na prozor, — onda sam se, 
dragi čitatelju, do dna duše uvjerio, da su Plitvice 
tako liepe, da ih ni u snu ljepših zamisliti ne možeš. 

III. DRUGI DAN. 


Hvala Bogu, gotov sam. Tko zna bolje, rodilo mu 
polje! 

Tako će svatko reći, tko opisa nepoznati i još 
neviđeni kraj, na papir stavi sve, što zna, tko sva 
svoja čuvstva ili nešto od svojih čuvstava, što ih je 
na »licu mjesta« osjetio, prelije u srce dobrom čita¬ 
telju. 

Ali što će onaj jadnik, kome je dužnost po stoti 
put o poznatoj stvari nešto novo reći. Gdje će da 
nasmaže riječi, dok su mu majstori predšastnici iz- 
crpili savkoliki rječnik epiteta, dok su mu ogledali 
stvar svoju sa svih strana, a ni mrvičak im ne osta 
nepoznat, sve su opazili, a i sve kroz svoje rešeto 
prosijali. 

Eto i mene na takom e mjestu. Što ću da kažem 
poštovanom čitatelju o Plitvicama. Hoću li početi: 
Plitvičkih jezera ima trinaest 1. Gornje jezero: ProŠ- 
ćansko, Ciginovac, Okrugljak gornji, onda tri mala 
jezera Batinovac, Vir, Jevinovac sastavljen od Veli¬ 
koga i Maloga jezera, Galovac, Milino jezerce i Je¬ 
zerce, koji se zove i Gradinsko jezero radi gradine 
Krčina, koja se nad njim diže. 2. Donja jezera: Koz¬ 
jak, Milanovac, Osredak i Kaluđerovac. Kad bih k 
tome dodao duljinu, površinu, debljinu i absolutnu 
visinu, — znam zacijelo, poštovana bi čitateljka 
raztvorila svoja mala ustašca, široko bi zievnula, liepe 
bi joj se trepavice poljubile, a onda bi zaspala, da 
sanja nešto interesantnije nego što je moj opis. 

Hoću li početi: Pomisli, liepa moja čitateljko 
(ili dobri čitatelju;^ ovo se može promieniti prema 
potrebi), pomisli pred sobom tamno zelenu kutiju, 
a na njoj divnim redom na bieloj tananoj svili nave- 
zenih dvadeset safira; pomisli da sunce udara svim 
svojim žarom u to> drago kamenje, pomisli, da se 
svaka sunčana zraka razstavlja na tisuće krasnih 

duga, da se modrina divnoga safira još jasnijom, još 
sjajnijom pokazuje, — eto ti Plitvica! 

— Toi je »Vienac krasnih pripoviedaka za pučko- 
školsku mladež priređenih« ili neka pričica iz »Tisuć 
i jedne noći«, reći će tkogod. 

Prvo je učenog a drugo dosadno. Evo dakle treće: 

Predstavit ću vam Petra Grabića. 

On je visok, jak, plećat, dugih ruku, nosi obično 
omašne opanke i kojekakim subsrtancijama izglađen 
šešir (po svoj prilici baština od pradjedova iz osam¬ 
naestog stoljeća). A njegovo lice! Kako je klasično! 
Kad ne bih znao, da je nos nepomičan dio glave, ja 
bih se zakleo, da on zna nosom desno i lievo micati. 
Nos mu je fin, šiljast, pun onih crvenih žilica, koje 
nosovima podaju toli jovijalan oblik i boju. Očuvaj 
me Bože, da se Petra narugam. Ja ću svakome glasno 
i jasno reći, da sam ja za Petra Grabića, ja ga pre- 
poručam — oii je vodič, da mu nema para na svim 
jezerima. Što više, Petar je jedini vodič, — drugoga 
nema. 

— Dobro jutro, gospodine suče, pozdravi Petar 
gospodina profesora na verandi pred cestarskom 
kućom. 

— Zdravo Petre, kako je? odvrati profesor. 

—• Eh, po bogačku. Ni lievo, ni desno, van kamo 
gospodin Bog hoće. 

Petar se nešto skuči, pogladi dugu crnu bradu, 
pa ošinu očima na nas, što smo za stolom sjedili. 

— Kume Petre, spominjete li se mene? upita 
trubadur oplićući meko jaje. 

— Ta kako ne bih gospodine. Spominjem se sviju 
vas. 

— Uh, ciganin, kako laže, ja ga nikad nisam 
vidio, prišane mi Lazar. 

— Ni ja, odvratili tiho. 

— Neka zapregnu naši koči jaši, zapovjedi pro¬ 
fesor. I ; i 

— Hooj, Joso! O'ma neka vata, poviknu Petar. 

Za čas se uspesmo na kola, a Petar s nama. Bio 
je opasao oko pojasa dugo uže, a preda se podigao 
neke čudne ljestve. Drži se on na našim kolima kao 
grofovski »kamrdiner«, a zapravo izgleda kao bieli 
dimnjačar. 

Vozili smo se uz Kozjak. To se jezero odlikuje oso¬ 
bitom modrom bojom. Nuzgredno valja spomenuti, 
odakle ta modra boja. Voda jezerska puna je vapna, 
pa se to vapno staložuje na dnu i na svim predmetima, 
što u vodi leže. Lako je naći po čitava stabla posve 
ovapnjela, gdje su bačena ljudskom rukom ili burom 
u jezero. Tim staloživanjem postaje dno posve bielo. 
Ima u fizici neki zakon o absorpciji i refleksiji sun¬ 
čanih zraka, pa baš tome zakonu imamo najviše da 
zahvalimo, što su jezera tako divne boje. 

Lagani se jutarnji vjetar diže pa razhlađuje obale 
jezerske. Divota je u debelom se hladu voziti. Mlade 
bukve i jele jedva čujno šušte na vjetra. Sunce raz- 
svietljuje suprotnu obalu, pa se kroz gusto granje 
svaki čas prikazuje idealna slika proljeća. Svi, koji 
su na kolima u taki čas izgovaraju neke nesuvisle 
rieči udivljenja od čuda. Te se rieči i izreke ne daju 
napisati, jer bi kadikad izašla izreka bez početka, 
drugi put bez repa. Neki opet začuđeni zaboravljaju 
u svom govora na interpunkciju. Tako trubadur 
nešto misli, pa usred misli izgovori: 

— nešto ljepšega bogme .... 

Zoolog koraca uz kola pa uze lamentirati: 

— Joj ovo ... ja ne znam . . 

Tu prestade, pa dalje gleda u vodu. Profesor pita 
kuma: 

— A, kume? a ovaj ni ne okrene glave, već 
odgovara: 

—• Mm. 

Kozjak je toliko dug, koliko Ilica od Pivovare do 
Jelačićeva spomenika, a širok koliko od Jelačića 
do Kačićeva spomenika. Ja to navlaš spominjem, jer 
oni, koji nisu bili na jezerima drže, da su jezera kudi- 


27 



kamo manja. Najveće je Prošćansko, nešto veće od 
Kozjaka. 

Eto nas na razkršću. 

Cesta, kojom se jučer dovezosmo, spušta se do 
Kozjačkog mosta. Mi okrenusmo dalje na sjever po 
desnoj obali. Malo se podigosmo na brdo, ostavivši 
kola na razkršću, kad nam se slapovi Kozjački po- 
kazaše. Malo izpod mosta, jezero se široldm, ne osobi¬ 
to visokim slapom ruši u Milanovac. To je jezero od 
gornjih jezera najveće, duguljasto je, dugo kojih 400 
metara. Strme ga dolomitne stiene s obje strane stis- 
nuše. Uopće su mala, Donja jezera romantičnija od 
Gornjih jezera. Zađosmo u debelu šumu. 

— Evo nas, ustavi nas Petar. 

Na zapadu otvorila se neka ponikva, jezera više 
ne vidimo. 

Tu valja sići. 

Počesmo se lagano po onom sklizkom lišću spu¬ 
štati na dno ponikve. Najednom se pokaza na dnu 
ponikve okomita stiena. Tu se valja primiti užeta. 
Lagano i oprezno uzesrno se spuštati niza stienu. Neki 
se primiše užeta, nekima bi Petar pridržao ljestve, 
a trubadur i ja spustismo se do dna kao mačke s 
krova. Na dnu dieli se ponikva na dvoje. Lievi otvor 
vodi u tamnu špilju, a desni je odozdo razsvietljen. 
Oči se naše privikoše šumskom zelenilu, i slabom 
svietlu, što dopire odozgor, a sada, kad dođosmo 
pred desni otvor, eto divote: pomislite, da stojite u 
tamnoj gotičkoj crkvi, a onda se pred vama otvore 
silna gotička vrata, pa da podnevno sunce navre u 
vaše oči svom svojom silom. Tako je u Šupljari, to 
je ime ove špilje. 

Špilja se od onog otvora naglo proširuje, tlo "se 
strmo spušta, a svod se visokoi diže. Na kraju je ve¬ 
liki otvor poput gotskih vrata, a vani pred otvorom 
postavilo se jezerce Osredak, pa se ruši srebrnim sla¬ 
povima u Kaluđerovac. Biiele se stiene dižu onkraj 

jezera, a na njima izrasla bujna zelen. Vrata su ona 
visoka 30 metara, a široka 15 metara. 

Meni se to sve pričinilo, kao da iza koga trsat- 
skoga prozorčića gledam u dolinu Rječine, samo što 
ondje nema ni slapova, ni jezera ni zelenila; u opće 
ondje manjka baš ono, što je na; Plitvicama najljepše. 

— Sada ćemo na ’vu stranu, progovori Petar, 
smiešeći nam se, kako mi to sve muče gledamo. 

Povede nas onda u tamni lievi otvor: tu srno za¬ 
šli u špilju kako koji, jedan na leđima, drugi potr¬ 
buške i treći postrance. Svaki ima u tom već svoju 
metodu. Zapališe svieće u samoj špilji; ogromni se 
stalakliti pokazaše našim očima. Ima tu silan zastor, 
koji gospa priroda svojim tromim prstima kroz vie- 
kove tke, ima spojen stalaklit i stalagmit neobične 
debljine, i koješta drugo. Špilja nije velika, trebalo 
bi jedno dvadeset ljudi, da je napuni. Gospodin 
Marković, plitvički šumar, povede nas u manji dio 
špilje. Tu ima liep oltar, tako su bar svi konstati¬ 
rali, a na taj oltar stavismo naše karte »ad sempiter- 
nam rei memoriam«. 

Težkom se mukom izrovasmo iz špilje, a Petar 
se opaše užetom, pa nas pozove: 

— Ajdmo do naprama Plitvici. 

Dođosmo do obale posljednjega jezera. Na za¬ 
padnoj se strani digla visoka, vapnena stiena, a na 
jednom mjestu stvorila se izpod duboka kotlina. U 
tu se kotlinu ruši potok Plitvica. Pet tananih sla¬ 
pova (68 m.) ruši se poput niti u kotlinu, koja je nešto 
viša od razine jezerske. Iz te kotline i opet se pet 
malih slapova ruši Plitvica u jezero. Plitvica izvire 
iz široka ždriela kod mjesta Plitvice, a malo prije 
slapa raztače se u dvie struge. 

— Je li, Petre, Plitvica prima potok Surtuk, upi¬ 
tam našega vodiča gledajući na specijalnu kartu. 

— Da, gospodine, ali se ne zove Surtuk, nego 
Surtuk izpravi me Petar. 

Lagano se počesmo vraćati. 

Kao gladni vuci navalismo jesti, kad nas punudiše 
pilećom juhom, racima, pastrvama i pečenim pilići¬ 
ma. Svježi zrak, pa mrvićak bihaćkog vina razveza 
svima jezike. 

Profesor uze kratko tumačiti postanak jezera. 

— Svako je jezero bila duga ponikva. Velika 
množina vapna, što ga voda nosi, zatvorila je šuplji¬ 
nu na dnu ponikve, pa se onda ponikva napunjala, 
a sva Gornja jezera imaju dno od dolomita, koji ne 
propušta vode. 

— To je slično kao kod jezera Blata, i ono* ima 
na svome dnu izlaz, doda Lazar rišući na stolu profil 
Blata. 

Profesor nastavi pripoviedati o hidrografskim 
odnosima našega krša. 

Od jedne stvari prelazio je razgovor na drugu 
Trubadur iznese nekoliko briljantnih pričica iz Like, 
zoolog doda nešto iz Posavine, a kum iz Primorja. 

Liepom cestom, što vodi od najjužnije uvale 
Kozjaka odputismo se do Gornjih jezera. Sunce je 
ljudski pripicalo, a mi smo ipak u hladu prolazili. 
Bukovina i cmogorica daju tako liep hlad, da ih je 
prijatelj Georgije jednostavno postavio u red »anti- 
eukalipta«. 

Ova se rieč pričini kumu nešto čudna. 

— Što je to, upita trubadur, koji je uviek izkren. 

— Antieukailiptus, — bilo bi suprotno od eukalip¬ 
tus, a ti znaš, da australski eukaliptus ne daje ni¬ 
kako sjene, jer okreće vrh svoga lišća prema suncu, 
protumači Georgije. 

— Čuješ, to je zanimljivo, dakle i biljke osjećaju 
i žive, reče trubadur. 

— Svakako, odvrati profesor, — biljka postaje od 
sjemena, raste, razvija se i pogiba. Ona ima osjet 
topline i svietla, koliko mi znamo. Ima među bilj¬ 
kama staraca i orijaša, koji će poput orla i gavrana 
stotine godina živjeti, a ima ih i kratka života, kao 
one jednodnevne muhe. Kao što u carstvu životinja 

tako ima i u carstvu biljaka koristnih, štetnih, otrov¬ 
nih, liepih i egzotičnih individua. 

— Napokon bi se u to mogla provesti ona opće po¬ 
znata razdioba na jedaće i nejedaće individue, prim- 
jeti trubadur. 

— Svakako, dometne Lazar; u gastronomskom, 
ali nikako u botaničkom pogledu. 

Kroz tamnozeleno granje kadkad bi se pojavilo 
liepo modrilo jezersko. Cesta ide čas uz jezero, a 
onda se i opet udaljuje, sliedeći jake zavoje jezerske, 
pa ulazi u gluhi mir kake gudure. 

— Divne li šume, oglasi se faktotum profesorov, 
gledajući prostranu krošnju silne bukve. 

Profesor uhvati zgodu pa uze pripoviedati o šumi 
kao o klimatskom i hidrografskom faktoru. 

Evo što je pripoviedao. 

— Dok je dan, šuma ne da sunčanim zrakama, 
da ugriju zemlju, pa ona ostaje hladna i vlažna. Kroz 
dan se zrak u šumi malo po malo ugrije, pa onako 
ugrijan ostaje do noći. Šuma dakle ublažuje dnevne 
i noćne opreke topline. U krajevima, gdje nema šu¬ 
me, recimo u Primorju, zemlja se naglo ugrijava i 
razhlađuje. Od sunčane se žege voda brzo izhlapi, 
zemlja se osuši, nagla kiša ruši se svom silom pa 
odnosi zemlju sa sobom. U takim krajevima, kako 
narod kaže, kamen raste. Jaka žega i noćna zima 
drobe kamen, baš kako se zubi drobe, kad na vru¬ 
ću juhu naglo izpiješ čašu hladne vode. U kamenu 
nastaju jazovi, nema tamo više običnih potočića, stva¬ 
raju se za kiše nagle bujice, koje se u pukotinama 
gube. Taki krajevi imaju obično mnogo' kiše, ali se 
sva voda brzo izgubi. 

— Evo, što sliedi odatle, dovrši profesor. Na 
Plitvicama ne valja krčiti šume, jer bi se moglo do¬ 
goditi, da se jezera u pukotine izgube. 

Primakosmo se dotle Devčićevcu, što se prostire 
na sjevernoj strani Prošćanskoga jezera. 

Ima gospodarskih zgrada, ima liepa gostionica, 
gojilište pastrva i drugo. Nedavno je na jednom 
kanalu učinjena pila. Reklo se, da će od toga drugo 
jezero Ciginovac presahnuti, ali već su godine prošle, 
a Ciginovac jednako baca jako svoju vodu u Okrug- 
ljak gornji. 

Sjedosmo u čamac, da se provezemo Prošćanskim 
jezerom. To jezero leži gotovo 100 metara više od 
Kozjaka. Dugo je baš koliko Kozjak, a površinom 
nešto veće. Na tom jezeru nema toliko draga i dra¬ 
žica, koliko na Kozjaku, obale su strme, jer je 
jezero stisnuto među Crni i Prošćanski vrh. Već 
radi visine, kojih 640 metara, obale su više obrastle 
crnogoricom nego bukovinom. Hrastovine nema na 
jlezerima, nego dva tri stabla ina istočnoj obajli Kozfaka 
Osobito je to, što se izpod Kozjačkoga mosta nalazi 
nekoliko velikih stabala, a ti su hrastovi posve ovap- 
njeli, pa leže u jezeru, od davnih vremena. 

Na najjužnijem dielu Prošćanskoga jezera utiče 
Crna rieka. Pred ušćem samim protiče ona gotovo 
tri četvrt kilometra dugo tresetište. Sva je prilika, 
da je Prošćansko jezero sezalo nekada mnogo dalje 
na jug. Ostatci vapnenoga mačka ili sadre to svje¬ 
doče. 

~ Gle, baš pravo alpinsko selo, promrmlja pri¬ 
jatelj Lazar, koji je godinu dana proživio u rudarskoj 
akademiji u Leobenu. 

Iza jezera prostire se tresetna ravnica, iza nje 
crni Kik (1084 m.) s prekrasnom šumom. Zakrenusmo 
čamcem u jugozapadni zaton Prošćanski, koji ljudi 
iz sela Ljeskovca zovu Liman. Čudno, da se sva ušća 
na crnomorskim ruskim riekama, a slična posve 
ovom zaljevu, zovu Liman, a to nije drugo nego grčki 
leifiov što znači duguljasto ušće. 

Vratismo se čamcem do Devčićevca. Neobično 
ti se čini, kad vidiš ono bielo dno-, pa one jele uz 
obalu, što se odjenuše svietlim vapnenim plaštem. 
Stabalja ima toliko u jezerima, da bi bilo vriedno 

povaditi sve to, možda bi se onako suho, vapneno 
drvo dalo čemu zgodno upotriebiti. 

Iz Prošćanskog jezera vodi dugi kanal do Cigi- 
novca. To se jezero okrenulo od zapada k istoku 
u obliku slova V. Uviek je jezero neke tamno 
modre boje, valjda od gustih šuma, koje okružuju 
one dvie uvale. Osobito je liep pogled na Ciginovac 
sa Ciginovačkih sjenokoša. 

I Prošćansko jezero i Ciginovac ruše se u Okrug- 
ljak gornji, a put, koji vodi iz Devčićevca, vodi 
preko slapa Ciginovačkoiga, pa dolazi na lievu obalu 
Okrugljaka. Baš sa toga puta pokazuje se divan 
pogled na Prošćanski slap. Obale Gornjih jezera nisu 
ni i iz daleka tako strme i gole 'kao one stiene uz Ka- 
luđerovac i Osredak. Sve se tu zeleni. Ima pače 
gdjekad toliko zelenila, šiblja i grmlja, da sprečava 
pogled na slapove. 

To se vidi osobito na maloj skupini onih jezera, što 
se pod Okrugljakom nalaze. Tu je Batinovac pak Vir 
i Crno jezero ili Jovinovac. Ovo posljednje sastoji 
se od dva bazena, od Velikoga i Maloga jezera. Okoli¬ 
ca ovih jezera tako je gusto obrastla, da ćeš se te- 
žko snalaziti, ako nisi bar dva tri put onim puteljci- 
ma vrludao. 

Jedno jie jezero niže od drugoga, a sva se prelie- 
vaju u divotni Galovac. Mali se slapovi na Gornjim 
jezerima zovu jerkusa. 

Put, kojim smo bili pošli, prelazi izpod Vira na 
desnu obalu, pa ide uz Galovac sve do prekrasnih 
slapova. 

Kad zakreneš obalom jezera Galovca, pa blizu 
sredine negdje sjedneš, onda ćeš sjediti zadovoljan 
zaboravivši sve brige drugoga svieta. Tu vlada toliki 
mir i gluhoća šumska, da se čovjek ni sam ne usu¬ 
đuje oglasiti. 

— To je stan šumskog boga Pana, oglasi se mimo 
kum. 

Čim se više primičeš južnoiztočnom kraju jezera, 
koje se od sjevera ma jug proteglo, sve to više te 
budi jaka lupa i udaranje. Napokon ćeš krenuti u • 
šumu, i tu ti pločica pokazuje: Gornji slap Gal ovca. 
Zađi u šumu na lievo, prosHedi malenim puteljkom, 
koji se sada nešto uređuje i eto te u gustom grmlju. 
Lomljava postaje sve jača i jača. Čudnovati šum. za- 
glušuje te sve više i više, pa ti se pričinja, da uopće 
kraj tebe nema nikakvoga zvuka. Gledaš svoje su¬ 
drugove, oni razgovaraju, a ti ih ne čuješ, valjda 
ni oni tebe. 

Sagnuvši glavu, obišao, si zadnji grmečak. 

Tu ti se pokazuje silni gornji slap Galovca u svoj 
svojoj veličini. Nijednoga slapa ne možeš tako jasno 
vidjeti kao taj slap. Odozgora sa Galovca pada četiij 
metra visoki mlaz vode u malo Milino jezerce, koje 
se sve pjeni od silne vode, što se u nj spušta. 

Nisi nego osam koračaja udaljen od slapa, a mi¬ 
lijun hladnih kapljica sjeda ti na čelo, na usta, oro- 
suje ti ruke. Pod bukovim krošnjama taj te hlad 
posve preobražuje, Slap naglo pada, pa između slapa 
i stiena ima prostora da prođeš; — tu bi se dala 
načiniti mala galerija* kao kod Niagare. 

Pod slapovima stvaraju se obično stalaktiti od 
vapnenoga mačka. Širina tih barijera pokazuje ti, 
koliko znadu slapovi narasti, kad je velika kiša. 

— A da vam je vidjeti u zimi, kad se jezera 
smrznu — reče šumar. 

— Da li se jezera smrznu? upita Georgije, — to 
mora da je divno. 

— I jest, odvrati gospodin šumar, jezera se smr¬ 
zavaju, voda je u zimi obično manja, pa se događa, 
da se i slapovi smrzavaju. Svi se slapovi oklope naj¬ 
prije velikim ledenim svijećama,, a ako zima potraje, 
te se svijeće produlje niz čitav slap, tako da mjesto 
slapa nastaju čitave ledene cijevi. 

Spustismo se još niže, pa nas evo na obali Gra- 
dinskoga jezera ili Jezerca. Sa sjeverne strane, 

gdje nema još pravoga puta, lako ćeš u jedan mah 
vidjeti slapove Galovca i neke više slapove. 

Sa tri slapa ruši se Jezerce u Kozjak, Po sriedi 
ima malo jezerce, koje se Buk zove. Nešto iznad 
planinske kuće lako ćeš vidjeti šest slapova, sve od 
Prošćanskoga jezera do Kozjaka. Pripoviedaju ljudi, 
da je osobit pogled na te slapove u proljeću i pod 
jesen, kad jaka kiša udari. Slapovi se onda proširuju, 
mnogo većom silom padaju, jezera narastu, pa se i 
sam Štefanijin otok, u sjevernom dielu Kozjaka, iz¬ 
gubi pod vodom. 

— Dašto, voda je onda posve mutna od zemlje i 
pieska, što ih potoci u nj unose, spomenu profesor. 

— Hajdmo, gospodo, do mlinova, pa ćemo se 
Čamcem povesti do kuće, uputi nas gospodin šumar, 

— Tu ćemo proći uz neku gradinu? upita truba¬ 
dur. Pričinilo mi se, da je malo pridignuo uši poput 
zeca. 

— Jest, ima nešto razvalina, ali se slabo poznaju. 

— Grad se zove Krčin, doda Petar. 

— Ima li historijskih podataka, upita profesor 
trubadura. 

— Ne znam ništa. Početkom ovoga stoljeća vje¬ 
rovali su ljudi, da su Grci sazidali Krčin; poslije su 
Krčin i Mrzin grad pripadali nekom rimskom vitezu, 
Fras pripovieda Pompeju, što je smiešno. Iz vre¬ 
mena turskih provala se za Krčin a ma baš ništa 
ne zna. 

Spustismo se do mlinova, a za čas nas eto u ces- 
tarskoj kući. 

Odnekle iznad šume podiže mjesec svoj klasični 
profil, pa baci rukovet bliedih zraka na divotna je¬ 
zera. Sve je bilo obasjano nekim čarobnim svjetlom 
sve one divote, što smo ih za dana u punom svietlu 
vidjeli, sada se pokazaše u nekom »chiaro oscuro«. 
Slagao bih, kad bih rekao: tihi je noćni mir prekidao 
šum dalekih slapova, pljuštanje valova i tiho pje- 
vuckanje slavuja i cvrčka. Tihi je noćni mir preki- 

dalo veselo cvrkutanje trubadurovo i mukli ugodni 
zvuk kumova jezika. Braća Bugari uzeše svojim bu- 
garsko-hrvatskim žargonom rekapitulirati sve što su 
vidjeli, a flegmatični Marko stajao je uz njih poput 
živa komentara. 

U donjem se spratu nešto veselilo. Ljudi se iz 
okolišnih kuća skupiše, da izglade hrapava grla vrlim 
dalmatinskim dudumom. 

Tiho tihano odleti trubadur iz naše sredine poput 
Merkurija, koji vodi duše u podzemni sviet; tiho se 
odvukoše i drugi u prizemlje, a napokon eto i pro¬ 
fesora. 

Svi sjede oko dugačkoga stola. Bilo je neko pet 
seljaka, tri žene, i mi svi. Najprije razgovarasmo 
o koječem; seljaci ušutiše, kad smo došli. 

Ne vjeruje krajišnik gospodskome kaputu, pri- 
šapnu mi šumar. 

Napokon se pripitomiše, jezici im se razvezaše, 
a ja sam upravo htio da pribilježim dvije tri originalne 
fraze i anegdote, kad me Lazar gumu. 

— Čuješ, gledaj onu djevojku u kutu. 

— Amice, ovo je Rafaelova Fomarina, je li, pri- 
šapnu drugi. 

— Aj aj, gle ti Lazara, ozove se kum, kako on 
pazi na sve, što je liepo. Ta ti si čitavi »ginajikolog«! 

To ime »ginajkolog« osta Lazaru od onoga časa. 
Upozoriše i trubadura na visoku stasitu djevojku 
smeđe kose i velikih modrih očiju. 

— Gle, uze on analizirati; kako fino rezani nos, 
kako lijepa ustašca, pak vrat (kod te riječi trubadur 
naravna očale i malko se počeše po nosu, — ima 
krst na vratu. Čekaj jedan pjesnik — ne sjećam se 
baš imena, veli .... 

— No što veli vaš pjesnik? upita profesor. 

— Da, znam njemački: 

»Auf ihren Busen strahlt ein Kreutzlein hell, 

Ein Jude hatt’s gekiisst auf dieser Stell«. 

— To vam je od Johna Popea, Engleza, koji je 
preveo Homera, doda mimo profesor. 

Još smo mnogo govorili i zaronili u duboke remini- 
scence na prošla putovanja, a sve se to proteglo 
tako, da nam je ponoć odavna bila zaželjela laku 
noć. Već se poštovani mjesec s jednim svojim šilj¬ 
kom duboko zavrtio u šumovitu Metlu, kad je tru¬ 
badur započeo da pod pokrivačem svira svoju mor- 
fejsku simfoniju. 

IV. TREĆI DAN 

U rano jutro opet nas probudi blejanje janjića. 
Brzo se nađosmo svi na kolima. Kad smo odlazili, 
pozdraviše nas svi liepo, a Petar, zovu ga i Peja, 
uze mahati rukom: 

— Zbogom, gospodine suče, poviknu široko 
otvorenih usta, a lulu je jednako držao među zubi¬ 
ma. Dobri je Petar zvao- profesora jednako sucem 
— zašto — to neka sam Bog zna. 

Već iza pet minuta nesta nam s očiju Kozjaka. 
Bili smo skrenuli od glavne ceste u šumu. Tu se pro¬ 
tegnula četiri kilometra duga dolina, Crno jezerce 
zvana. Nema ni traga u toj dolini kakome jezeru, ali 
je sudeći po vapnenom tlu i tu nekad moralo jezero 
biti, pa nije dobivalo dosta vode, te se je možda 
presušilo. Možda je za turskih vremena jezero ovdje 
postojalo, ali je nemarom krajiške vlade propalo 
ili iz curilo. 

— Za turskih se jie vremena, pripoviedaše pro¬ 
fesor, mnogo više pazilo na građenje zdenaca i na 
njihovo čuvanje, nego što se danas pazi. Turci su 
bili u tome mnogo svjesniji od krajiške uprave. Još 
se i danas vidi u Turskoj Hrvatskoj sva sila liepo gra¬ 
đenih zdenaca, dok se kod nas tek od sedamdesetih 
godina na to pazi. 

Gusta se šuma prostrla uz desni i lievi bok doline, 
sa jugozapada pružilo se onizko Bilo, a na sjevero¬ 
zapadu podigao se oštri Medveđak (884 metra). Vo¬ 
zili smo se u debelom hladu. 

Cesta do Priboja nešto je slaba, kadkada treba 
prelaziti velike strmine, kroz guštaru; nema drugo 
nego da sađeš, pa da i sam podupreš kola. Flegma- 
tički je kum objema rukama pomagao ljudski, kao 
da je plaćen, saneni trubadur upotriebi zgodu, da 
se nasloni na ručicu od kola, pa onako hodajući za- 
driema. Njega bi onakovo krasno jutro uvieik pozi¬ 
valo na počinak. 

Eto nas napokon na cesti, što vodi iz Ljeskovca 
u Priboj. Konji zagrabiše brže, Joso zapucketao 
bičem, a dobri trubadur klanjao se lievo i desno, 
glava mu je znala klonuti na prsa, a velika se zlatna 
muha toga jutra slobodno šetala po njegovu historič- 
kom nosu, jednom riečju, on je i opet driemao. Samo 
bi zviezde znale pripoviedati, zašto on uviek gleda 
preda se, u svoje cipeliše. 

Bili smo došli do Priboja. To je neznatno mjes¬ 
tance liepe pozicije i pristalih žena. 

Stadosmo pred jednom kovačijom. Crni kovač 
guste brade i bielih zubi, kuje noževe, a uza nj mlada 
žena, nosi na prsima diete. Sunce prodire do polo¬ 
vice tamne sobe pa razsvietljuje sasvim ženu na pragu. 
Iznutra prospe se svaki čais čitavo jato modruljasto- 
žutih iskrica. Dječak kovački rasvietljen je od vatre, 
što pucketa od mijeha. Liepa slika, a osobito bi bila 
znamenita za slikara, koji voli dvostruko svietlo. 

— Ohohohoho! — pritegnu se trubadur, — čud¬ 
novato, kako ja spavam. Gdje smo? 

— U Ljeskovcu, odvrati dugi zoolog mimo, a 
na licu nisi mu opazio ni traga da laže. 

— Hej ; Joso, koliko je još do Priboja, upita sneni 
trubadur. 

— Božiija glavo, pa koliko bi bilo, okosnu se 
kočijaš, pa popreko omjeri trubadura. 

Pokraj sela teče jak potok Priboj, po kome ima 
selo ime. Petrovo selo ličko na Kordunu nije imalo 
sve od početka ovog stoljeća ma baš nikakove vode, 
dok nije godine 1831. nadporučnik Bach sagradio od 
Priboja do Petrova sela vodovod do pet kilometara 
dug. 

Od Priboja uzesmo se uspinjali. Cesta vodi dugu¬ 
ljastom dolinom uz Veliki Javomik, a šuma se zare¬ 
dala s jedne i s druge strane.. Iza po sata eto nas na 
Vratniku; tako se zove nizko sedlo (730 m) što dieli 
dolinu Pribojsku od kotline Koreničke. Nešto dalje 
od Vratnika, blizu mjesta Vrela pokazuje ti se na 
desno i na lievo osobit vidik: na zapad protegla se 
duboka dolina potoka Korenice, u nju se svršava 
serpentina na cesti, što vodi od Babina potoka preko 
Homoljca u Korenicu. Jugozapadni dio obzorja za¬ 
prema Mrzin vrh (1250 m). Rietko ćeš gdje vidjeti 
tako izrovano brdo kako je Mrzin vrh; do deset strmih 
dolina ruši se do polja, nešto desno od polja položio 
se Prozor korenički (842 m), doduše već razvaljen, 
ali i opet podaje s onim zelenim obroncima, sa ka¬ 
menim glavicama, pa sa iiepim sočnim poljem, — 
sliku Rajnine doline, dašto bez Rajne. 

Niz potok Korenicu eto nas na sriedi Koreničkoga 
polja. Tu vidiš na iztok iza daleke poljane vrletnu 
Plješivicu i sve njezine vrhove. Čudno ti se čini, 
kako je blizu njezin vrh, a kad tamo valja se od Ko¬ 
renice šest sati uzpinjati. Prema jugoiztoku gube se 
silni kameni vrhovi Gole Plješivice u najtanjem mo- 
drilu. Vidiš tu prelaz od tamno-zelene boje do ne¬ 
besko modre, jedan se vrh reda za drugim, jedan 
bljeđi od drugoga. Baš nad samom Korenicom diže 
se Mrzin grad. Taj je grad najviši od svih naših 
gradova: na visini je od 1097 metara, a poznaju se 
tragovi širokom trostrukom obodu i obkopu. Uz grad 
bio je veliki vrt, pa se još i danas na vrhu kadikad 
nađe grožđica. Šumski je put vodio sve od Mrzina 
do Plitvica. 

Popneš li se do vrha Mrzina otvorit će ti se ne¬ 
običan pogled pod nogama. Nasred polja prostrla se 
čista i uredna Koreuica sa čitavim nizom liepih kuća, 
sa dvie crkve, sa dva stara grada, pak ono kordu- 
naško gorje, sve to sačinjava sliku, kaku ćeš težko 
naći u dravskoj dolini. 

Divna li polja, izjavi kum gledajući durbinom 
u daljinu. 

— Zgodno je to polje za bitku, uze trubadur, 
koga je san već odavna minuo. Etoi vidite, ondje 
pod Prozorom, ondje su Turci godine 1520. potukli 
bana i biskupa Petra Berislavića, a ovdje, baš pod 
Korenicom, tu je godine 1655. potukao ban Petar 
Zrinski sa svojim Uskocima do nogu tursku vojsku. 

— Čini se, da su sva ta polja po Krajini bila zgod¬ 
na za bitke, primieti profesor. 

— Da, to su bila razbojišta, ali ni Lika ni Krbava 
nisu zgodne za ratovanje. Dok su Turci ondje od po¬ 
lovine XV. stoljeća malo po malo osvajali Gornju 
Krajinu, nisu trebali nego malo godina da osvoje 
svu Posavinu i Podravinu. Ono su bili liepi putevi 
za velike vojske. U ove kotline nije gotovo nikad 
došla velika vojska, nego se tu vodio rat koga Špa¬ 
njolci zovu »guerilla«, to je mali rat. 

U Korenici bijaše toga dana sajam. Zađosmo u 
glavnu gostionicu, ne sjećam se pravo, kako nas 
podvoriše, ali mi ostade u pameti lice zoologovo. 
Čini mi se, da smo i opet janjetine jeli. Stadoh na 
prozor: prema gostionici protegla se Plješivica (1649 
m), a sve onamo do njezina podnožja prostirala se 
neka zeleno-žuta polja sa cmozelenim ljagama i 
bielim kućama. Bistar je dan. Na ogromnoj gori 
razpoznat ćeš svako brdo, svaku pećinu. Razsviet- 
Ijeni su predmeti svietlo sivo-crvene boje, a oni što 
u sjeni leže, posve su tamno modri, pa prelaze već 
u zeleno. 

Ovamo bliže, podno trga, postavile se dvie liepe 
kuće, a na trgu narod trguje. Nije to svjetski vašar 

u Nižnjem Novgorodu ili u Kjahti, ali je ipak vriedno 
da se vidi. Nas ljudi iz zagrebačkih krajeva doima 
se taki lički sajam kao nešto orientalno, s onim sil¬ 
nim crvenilom, sa sjajnim tokama i laštenim čeme¬ 
rima, a gdjekad ti se ukaže obrijana glava, a na njoj 
čalma. Ljudi su većim dielom crni, mrka lica, tek 
starci nekuda blaže izgledaju. 

Mi bismo bili prosjedili u velikoj gostionici još dva 
tri sata čavrljajući, da nas gospodin profesor ne pre¬ 
kine. 

— Hajdmo, gospodo, kratki danci, a dugi konaci. 

Uzpesmo se i opet na kola, U prednjim srno ko¬ 
lima bili uz profesora Georgije, trubadur, kum i ja. 
Lagano se uzesmo podizati cestom. Ono sočno zele¬ 
nilo od jutra prometnulo se sad u sivo zelenu boju. 
Zrak je miran, vruć, graničarska se kola valjaju uza 
silan lomot iz Korenice. 

— Ne čeka taj, da mu pođem s puta, prigovori 
Joso, ako mi šatre osovinu, onda ga i ne pitaj za 
račun, ako ti je glava draga. 

U daljini prostrla se nešto nad cestom jaka obla 
čina prašine. Ona jasna brda od jutros samo se poput 
silhueta prikazuju na svietlom nebu. Zakleo bi se, 
da su se za kojih trideset kilometara udaljila. Upro 
sam svoje oči u trubadura. Danas je zle volje. 

— Taka su djeca, kad ih prerano probudiš; čitav 
su dan mrzovoljasta, oglasi se ikum. 

— A da, gledam ono uz put, odvrati trubadur, 
pa se i ne okrenu. 

Za minut ili dva eto nas ondje, kuda je trubadur 
svoje sokolovo ofcoi upro bio. 

Poštovana će čitateljica oprostiti, ako za čas za¬ 
ustavim vozača. Treba da opišem sličicu uz put. 
Možda će se naći tkogod, kome su dosadile te slike, 
laj neka preskoči ovo, pa neka čita daljnji dio, nešto 
niže. Mislim ipak, da su take sličice potrebite. To 
su pravi munjovodi u putopisima. Bože moj. o čem 
čovjek da piše, kad mu uz bok jedan drug spava, 

kad mu susjed na po za tvorenih očiju zuri u prasnu 
daljinu. Pa napokon, ako se pravo uzme, što ćeš 
novo vidjeti: dolina za dolinom, jedna jednaka dru¬ 
goj, a onda ona brda, jedno oblo kao pivska bačva, 
drugo izrezuckano sa stotinama raznovrsnih vrhova 
izgleda kao stari razderani kalendar, pa tako dalje. 
Sve se to opetuje. 

Eto, što smo uz put vidjeli: 

Starčić jedan dugih siedih brkova, sa malo kose 
na glavi, sjedi u grabi uz put, pa grize kamiš među 
zubima. Lice mu je spokojno, mimo, kao da je ustao 
od gospodskoga objeda. Očima žmirka, a čupave mu 
obrve prekrivaju čitavu vjeđu. 

— Pomozi Bože, stara glavo, što si sjeo tu, ka’ 
da je gospodnji dan. Ustaj, pa miči kola s puta, po¬ 
zove ga Joso. 

— Jok, brate moj, ovdje pljucne starac nešto po¬ 
dalje od svoje torbe, — jok, nemu tu micanja. Poku¬ 
šao sam, al nećeš, kad ovo ne valja (tu udari o desnu 
nogu). 

Pred starcem stajala kola upopreko ceste. Za 
kolima razvalilo se mršavo kljuse, a uz kljuse vreća 
kukuruza prepuknula posriedi, a kukuruz izcurio. 

— A što ti je to? pita opet Joso. 

— Eto što je! Došli Bunićani, pretrgli mi osovinu, 
prevalila se kola, srušilo se kljuse, razpukla se vreća 

— prosuo se kukuruz — 

— Ček’, pridignut ćemo kljuse. 

— Bolestno je, brate moj. Onda se okrene klju- 
setu: Oj! Oj! Živinice moja, bi li malo da prošećeš 

— onamo do Korenice. Daj mi jednu da užgem, 
ugasila mi se lula, doda Josi. 

Joso sade, makne malena kolica s puta, pa po¬ 
gleda kljuse: 

— Crklo je, starče! 

— Crklo pa crklo. Ako znaš, ti mu vrati, što 
je izgubilo, platit će ti. 

— Što ćeš sada? 

— Čekat ću. Sretno pošli. 

Odosmo. 

— Klasična značajka našega naroda, primjeti 
profesor. Eto kako je miran i mukotrpan. 

— E, da se to našem seljaku u Bugarskoj dogodi. 

— E, da se to vašem seljaku dogodi, on bi pobrao 
kukuruz u džepove, metnuo vreću na kola, zapre- 
gnuo bi se sam, ali taj čeka božje pomoći. 

— Evo naši u Bilom polju,, pokaza Joso bičem. 

Među kamenim brdima pokaza se crkva sa malo 
kuća, dolje na jug proširio se »bilo«, kameno polje 
— bez drveta — bez vode. Tek na zapadnoj strani 
našlo se vrelo, koje često presuši. Čudna, gotovo 
ružna okolica. Na iztok lako ćeš opaziti pod brdom, 
koje se zove Prijesto, stare turske zidine. Uz cestu, 
na izderanom kamenu, pase mršava pastirica, upala 
lica, a velikih crnih očiju, stado ovaca; i ovce su 
ostrigli. 

— Evo, to je posljedica velike tragedije, prozbori 
trubadur, gledajući tužno u ono kameno polje. 

— A što vi zovete tragedijom? upita profesor, 
gledajući nekako čudnim okom trubadura. 

Trubadur nije čuo pitanja, već uze čevrljati sa 
kočijašem, gledajući na kartu. 

Minuli smo neko sedlo, što se stere na jugozapad 
od Bilopolja; okolica pusta. 

— Vidi se, tko je tu gospodario, poče profesor. 
Sve je zapušteno, sve mimo. Pričinja mi se taj pre- 
liepi kraj poput divote djevojke, što leži na liečnič- 
kom stolu bez duše. 

— Evo Krbave, oglasi se trubadur, a oči mu se 
zasjaše. Mimo bi se ogledavao, pa bi nešto bilježio, 
a onda Josu razpitivao. 

— Ono pod brdom je Bimić. Vidite li, gospodo, 
onu zelenu mrlju, ono je Laudonov gaj. 

Začudih se videći, kako je taj »gaj« riedak. 

— Ono ondje je Mekinjar, pak dolje ravno Udbi- 
n|a, baš se ne vidi pravo. 

Pred nama se protegnulo sedamdeset kilometara 
dugo, pet kilometara široko Udbinska polje ili Krba¬ 
va, koja ima površinu od dvadeset četvornih kilo¬ 
metara. Posve je ravno, a riedkogđje .zeleno*. U prvi 
čas ćeš pomisliti, da je pred tobom široki grob na¬ 
punjen debelim kamenjem. Kad zapadne kiša, onda 
se neke, duboko zarovane jaruge napune vodom, 
tako postaju potoci Krbava i Krbavica. Ne pitajte, 
kuda se ti potoci gube, kuda otiče njihova voda; 
najvjerojatnije jest, da utiču u Unu. 

Spustismo se cestom do Pećana, što leže na iztoč- 
noj strani polja, a čine među ličku. Sela su siromašna, 
ah uredno uz gorski proplanak sazidana. Cesta, ko¬ 
jom smo se vozili, bila je do zla boga rđava. Vele, 
da su je sada popravili. Onda osjetismo neobično 
čuvstvo! naši se želudci valjda začudiše, kad uzesmo 
poskakivati. Ne znam, kako je to, da je cestom sva 
sila šiljatoga kamena prosuta bila. Naša su graničar¬ 
ska kola poskakivala kao australski klokan. Kum 
bi svaki čas poviknuo: 

— Oho! — a mi smo poskočili. 

Zamislite samo, koliko nam je godila ta vožnja 
od kojih dvanaest kilometara. Mlinusmo Musulinovu 
pećinu, liepu špilju sa sigama, koliko* znam, do sada 
slabo izpitanu. Iza Gornjih i Donjih Jošana cesta se 
primiče Udbini. 

Kad se sa sjevera primakneš Udbini, pričinja ti se, 
da se zeleni otok podigao usred onoga kamenitoga 
mora. Grad i crkva udbinska digoše se kojih stotinu 
i sedamdeset metara nad poljem, absolutna visina 
nad morem iznosi 840 metara. Udbina nije najviše 
selo u Hrvatskoj, ali je najviša kotarska oblast. Mje¬ 
sto je čisto*, dobra zraka i dobra vidika. Ovo se po¬ 
sljednje može dobro vidjeti u mjesecu svibnju, kad 
su Velebitske glavice na jug od Udbine prekrivene 
sniegom. Ako primetneš sunce na zapadu, koje osvje¬ 
tljuje one silne vrhove, onda ćeš pristati uz mnienje 
profesorovo. 

— Ovdjie vam je, gospodo, vrlo slično vidiku, što 
se pruža sa glasovite terase u Bernu. 

Gradina, od koje se pruža taji pogled, posve je 
neznatno sačuvana, ni toliko koliko Susjedgrad. Još 
početkom XIX. stoljeća spominje se veliki okrugli 
toranj, pa trostruki zid, a danas tek nalaziš tragove 
grada. 

— Evo, gospođo, progovori trubadur, kad smo 
sjeli za stol u lijepoj gostionici Omčikus, evo što se 
zna o Udbini. Nekada je bila Udbina sielo krbavske 
biskupije, imala je od XI. stoljeća krasnu gotsku 
katedralu, a uza to valjda biskupski dvor. Kad su 
Turci oko godine 1460. prodrli u Krbavu, zauzeše 
Udbinu, razvališe crkvu, pa od nje učiniše sebi neki 
stražar-grad, ili kako oni vele »karaulu«. Tako se 
nađoše starinski kapiteli i stupovi pod bedemima te 
stražare. Oko godine 1493. nađoše se hrvatski junaci 
na Krbavskom polju u boju s ljutim Jakub-pašom. 
Svatko zna, da je Udbinska bitka bila za Hrvatsku 
Sedan. 

Tek godine 1689. oteše naše vojske Udbinu Tur¬ 
cima, ali kakva se vrati u ruke kršćanstva! Namjesto 
liepoga grada sa vitim tomjevima, nađoše crnu kulu 
s porušenim minaretom, bez ljudi, bez stada, zemlju 
su svu opustošili, a na mjiesto zelenila poraste kamen. 
Sagradiše onda drvenu crkvu, a ljude naseiiše iz 
Podlapače. 

Godine 1714. dobiše neznatnu, ali pristojno zidanu 
crkvu od senjskoga biskupa Adama Ratkaja. Ceste 
se znatno poboljšaše, odkako je u prošlom stoljeću 
putovao Likom car Josip |I., a godine 1818. car 
Franjo II. 

Iza tih rieči napije se trubadur valjanog piva, što 
ga je gospodar Omčikus pred nas iznio. 

Premda je Udbina od svieta daleko, ipak nađo¬ 
smo ondje sve, što smo zaželjeli. Osim crnoga dal¬ 
matinca, ponudiše nas svježim pivom i obilnom 
večerom/ 

Malo smo se toga dana zabavljali, jer su naše 
kosti i naši živci sasvim izmoreni bili, 

— A da! Nije to šala voziti se Krbavom, duše mi. 
Malo što mi nije duša izkočila, — promrmlja kum 
kroz zube pa brzo zaspi. 

»LE DEBACLE« 

Noć je. Gusti se crni oblaci nadvise nad Udbinu. 
Rietko se kroz oblačno okno ppkazuje krnji mjesec, 
— onda se na po šumovito, a na po kameno polje 
razsvietli. Zraka se mjesečeva utisnula kroz starinski 
gotski prozor u ruševinu udbinske katedrale. Nema 
trideset godina, što je crkva razvaljena, a drač i 
korov pa nizko drvlje već se po razvalinama širi. Do 
prozora se uzverao zeleni bršjan. 

Oko male vatre zaredalo se čislo ljudi. Neki se 
izpružiše po zemlji, drugi su posjedali na oklesano 
kamenje ili stoje podbočivši se o mač ili naslonivši se 
na stienie. 

Lica su im razsvietljena odozdo od crvene vatre. 
Čudni se ljudi tuj sakupiše. 

Bližu same vatre sjedi malić neki, kratkih nogu; 
gvozdeni je oklop odbacio, a bielu je košulju razgalio. 
Oči su mu žive, nikad mirne, čelo nizko, široko. 
Nos mu je nešto utisnut, a riedki brci ne mogu da 
pokriju debele gornje usne. Kad govori, maše de¬ 
snicom, pa se od časa do* časa lupi desnim dlanom 
po stegnu. On govori težko hrvatski, mieša nešto 
slovački, a najviše latinski., To je ban Deirenčin. 

Uza nj sjedi mrka glava, duge crne brade; duga 
mu se kosa spustila niz jako pleće. Na koljenu drži 
mač, a sav je u gvozdu. Lubanja nad očima nešto je 
izkočila, pa se oči tek slabo vide. Te su oči dobro 
poznavali Bunićani i Krbavci. Njihov je to gospodar: 
knez Karlo Krbavski od roda Gušića. Na svaki bi 
mig njegovi podanici znali, što želi. 

— Nismo mi ni kukavice ni vuci, da se po go¬ 
rama klatimo. Neka iziđe rđa Jakub na polje, pa da 
vidiš, oglasi se Karlo, gledajući izpod oka svoga tre¬ 
ćeg susjeda. 

— Mlad si, pobratime moj, progovori starac neki, 
koji je podvio poda se noge na tursku. Crna ga halji¬ 
na pokriva, a kad plamen na vatri lizne, onda se 
osvietli njegova okrugla ostrižena glava, sa dva 
brka poput metle. Kad koja ljuća rieč padne onda mu 
oči kao u mačke za čas sinu, ali se opet brzo* umire. 

— Mlad si, pobratime moji, poče i opet starac, 
ali mu ban Derenčin sprieči rieč. 

— Zdravo misliš, Karlo. 

— Čekaj sinko, poče i opet starac, a svaka žilica 
zadrhta na njegovu licu, čekaj još koju godinu, go¬ 
vorit ćeš, kako ja govorim. 

Ivan Cetinski dotle je gladio brk, a sada stupi 
bliže. 

— Ljudi božji, kuda ćete? Recite mi, što ćete, 
kako ćete? Meni je sve jednako, ili u goru ili u polje, 
samo dovršiti. Spava mi se. 

Ivan otvori svoja velika usta, pa zievne u sav 
glas. On je u neku ruku smiešan svat, spava rado, 
pa bilo i u oklopu, smije se i pije, a kad uztreba, tuče 
se kao najniži haramija. 

— Ajde, Jure braco, ležimo onamo u kut, da 
prospavamo još ovo dvije tri ure. Ad voćem, je li 
tvoj Vidaković pouzdan svat? A? Spava li on kada 
na istraži? 

— Ne spava, vjeran je kao- pseto, odvrati mladi 
Jure Vladković, ban jajački i zaručnik Ivanove kćeri 
Kate. 

— Znaš, braco, ne bi rado, da se sjutra, kad se 
probudim, nađem pred Svetim Petrom na drugom 
svietu, mjesto pod Udbinom. 

Ivan se Cetinski po malo izgubi u tami. Mladi 
se ‘Vladković na čas odkrene od vatre, pa uze razgo¬ 
varati s Petrom Zrinskim, a kad se i Petar umieša u 

pravdu, sjede Vlađković na kamen, pa uze gledati 
kroz visoki prozor mjesec i tamne oblačine, kako se 
na sjever tjeraju. 

Tu ga zgraibi nešto neugodno u vratu, udušit će ga. 
Sjeti se onih gore na sjeveru, sjeti se starice majke, 
a sjeti se i Kate vjerenice svoje, kako mu je rekla: 

— Čuvaj se, Jure moj, ne daj, da ostanem udo- 
vom djevojkom. 

Ono četvrt suze što se proli pod njegovim vjeđa- 
ma, progutaše oči. Oh, da mu je jedna nekrštena 
glava pod rukama! Sva se krv u njem uzbudi. 

Oni se oko vatre razvikaše. 

Iza grma, nedaleko vatre izkoči malena prikaza. 
Tako je tih i miran taj čovuljak, da ga ni duša nije 
spazila, dok nije položio ruke na rame bana Deren- 
čina. To je Feranat, vođa slavonski. 

— Evo ti pismo, poče tihim glasom. 

— Pismo, zapitaše svi u jedan glas. Niko Trsatski 
za dvije glave viši od vođe slavonskoga, prikuči se 
Derenčinu. 

Ban uze čitati. 

— Pozdrav ti od mene — (ovdje promrmlja nešto, 
a onda se okrene prema onome starcu), — Izmail-aga 
Komić .... 

Kuja poturica, mimo reče Nikola Trsatski. 

Izmajill-aga nuđa nam, da se nagodimo. Jakub- 
paša traži slobodan prolaz preko Krbave, a zaklet 
će se, da ne će ni robija voditi, ni dalje robiti. 

— Pristajemo, odgovori onaj zgureni starac. 

— Ne, oiglasi se Derenčin. 

Starac podiže glavu. 

— Ni na koji način, opet će Derenčin oštrim 
glasom. 

— Ja mislim ...» poče starac dižući se i naglasu- 
jiući svaku riječ, ja mislim, da svi pristajemo. 

— Ne — ne — ne —, razljuti se Derenčin. Ja sam 
tu kraljev namjestnik, ja sam vaš vođa, ja sam ban. 

LUDOVACKI: NOVI VINODOL 













LUDOVEČKI: HRVATSKO PRIMORJE 


— A ja sam Frankopan, zagrmi starac, a glas nje¬ 
gov zazveči triput među kamenim stijenama. Naglo 
se podiže, te lupi rukom po sjajnom oklopu. Vatra 
jače zaplamsa, kad je stari Bernardin sa sebe zbacio 
crni plašt, čitava se prikaza starčeva razsvietli, a 
na sup ratnoj se stieni podiže orijaška sjena. 

— Ja želim da pustimo Jaikub-pašu preko Krbave, 
pa da mu na Kuku stavimo zasjedu, poče starac 
mirno, dižući desnicu gore; naših je konjanika malo, 
slabo su oružani, lakše će nam biti u brdima. 

— Jesi li ti Frankopan? Dat ćeš paši slobodan 
prolaz, a onda ćeš ga iz zasjede uloviti. 

— Riečju ću svojom zajamčiti Turčinu prolaz 
preko polja, ali nigda ne ću obećati, ni samom vragu, 
da ću nekršteniu glavu štedjeti. 

— Ti si Mlečanin i lukavac. 

— Šuti, tuđinče, u našoij si kući, oglasi se Ivan 
Cetinski; snažnu je desnicu spustio na banovo rame. 

— Malo nas je, veliš, Bemardine, nasmiehnu se 
Derenčin porugljivo, — nije nas malo, nego ste vi 
Hrvati vazda bili strašivice. 

Svi skočiše na noge. 

U to izađe mjesec na nebesku čistinu, obasja 
svojim isvietlom biesna lica nesložnih velikaša, 
negdje na brdu probudi se pietao pa zakukuriknu. 
Težka se lomljava odazva odnekle sa Plješivice. 

Ivan Cetinski udari težkim mačem o kamen i reče: 

— Danas ćemo vidjeti, tko je kukavica; ti ćeš 
danas biti početak razsula hrvatske izemlje! 

Karlo Krbavski, koji se bijaše mača latio, baci 
mač preda se, pa se gorko nasmieši: 

— Bane moj, nije ti to. onako na ugarsku, od gra¬ 
da do grada jahati, pa se kartati; vidjet ćeš danas, 
kako Turci boj biju. 

Ban ustade, metnu na se oklop i šljem. 

Pusti, oče, neka bude njihova volja, zamoli 
bana njegov plavokosi sin, — ne zadjevaj bitke na 
polju. 

— Probabo, pokušat ću, odvrati ban prividno 
mimo, pa pođe. Na jednu je nogu mailo hramao. 

U kutu, u mraku sjedi Jure Vladković. Tu mu se 
modrome oku ote i opet suza, ne radi daleke ljube, 
već zato, što je pred sobom vidio golemi grob Hrvat¬ 
skoj. 

Vlastiti joj ga sinovi izkopaše, pa metnuše spo¬ 
menik s natpisom »Nesloga«. 

Jednako duha topla jugovina. Zrak je sumoran. 
Jutarnje sunce još ne probi težkih oblačina, a vru¬ 
ćina je ipak velika. Kamen kao da je još od jučer 
zažaren. Žućkast o-sivo nebo zna se gdjegdje .raztr- 
nuti, pa baca sjajne krpe na polje i na okolišna brda. 
Nigdje ni ptice, ni kukca. Priroda je mrtva, obamrla, 
kao od straha, jer čeka nešto osobito. U maloj 
visini nad poljem razastro se sitan oblačak prašine 
i posve prekrilio neke dielove dugoga polja. 

Pred Udbinom redaju se ljudi. Valja ih smjestiti 
u red. čudne su te sanene prikaze. Prema Visuću 
pod brdom posta više se Slavonci. To su hrvatski 
konjici. Na malim svojim konjima lukavo gledaju, 
spomene koji taj riječ, dvie, a onda se opet ravnaju. 
Vođa njihov, mali Feranat oblieta vojsku; mali ne 
govori ustima, ali zato njegovi vojnici čitaju zapovied 
na malim mu očima. Tamno modra odora, crni oklopi 
njegove vojske izgledaju izdaleka kao ugorjela šuma. 
Konjika je malo. 

— Strah me je, u rano jutro prišapnu Bemardin 
Zrinskome, malo ih je; istina je čvrsti su, ali ih je 
malo. 

Pod samom Udbinom utaboriše se dvije vojske. 
Jednu vodi Ivan Cetinski i Jure Vladković; to su Ba¬ 
novci i Bošnjaci. Zelenkaste dolame na sjajnim oklo¬ 
pima, visoke šljemove i duga koplja nose Vladiko vi- 
ćevi konjanici, to je čvrsta četa, liepo uređena, a 
vična„ratu. Vladković i Cetinski sjede pod visokom 
jelom. Pješadija prostrla se do njihovih nogu. Ima 

kojekakih ljudi u toj razbacanoj rulji. Ima talijanskih 
plaćenika, koji dođoše u službu Ivanovu. Ti su odje¬ 
veni po novom načinu. Samo na prsima nose oklope, 
a na glavama široke šešire. Dobri su kopljanici. 
Bosanski pješaci naoružani su težkirn mačevima, a 
ban je Vladković priskrbio nekoliko arkebuzira. To 
je ponos vojsci . . 

— Začudit će se Jakub paša, kad ja stanem striele 
na nj bacati, pomisli Vladković, a lice mu se razvedri. 

Niko Trsatski i Bemardin Frankopan posadiše 
svoju brojnu vojsku na zapad. Ima tu Ličana u bielom 
odielu bez oklopa, bez šljema sa crvenim kapama. 
Naoružani su kojekako. Senjani donesoše liepoga 
oružja, ljudi iz gornjega Primorja oboružani su drve¬ 
nim batovima i kožnim praćkama. Modrušani imaju 
kosiere na kolcima i jake sjekire. 

Oko desete probi sunce oblak, pa razsvietli Ud- 
binski grad. Odozgo se valja četa pješaka. 

Ivan Cetinski stade, da vidi, koji isu to novi gosti. 
Pred četom jašu dvojica, s lieva na težkom konju 
Karlo Krbavski, sav u gvožđu od pete do glave. 
Težki mu se mlat i široki mač spustiše niz lievo bedro. 
Biela perjanica treperi u vjetru. Uza nj kaše na muli 
starac fratar. Težki je mač opasao, a u ruci nosi 
visoki, gvožđem okovani krst. Četa je tamno odjeve¬ 
na, većim dielom u iztrošenom seljačkom odielu. 
Oružani su slabo; neki ima samo dug nož, drugi je 
privezao na drenov kolac težak kamen, a opet neki, 
a tih je mnogo, imaju težke buzdovane. Posabraše 
ih sa Vidov-grada kod Baga, sa Zvonigrada, sa Ra- 
kovnika i od kojekuda; to su velebitski sinci. Ima 
među njima i frankopanskih otočana; ti nemaju nika- 
koga oružja, nego na jako uže pričvršćen težak 
kamen. 

Poljem se prosu mukao šapat poput pčelinja zuja. 

— Evo, Ivane, to ti šalje Ivan Torkvat Karlović. 
Sve je to, što je mogao po sabrati ljudi i oružja. Ne- 

koji su mletački podanici, ali prebjegoše barkama do 
nas. 

Još je Karlo govorio, kad se najednom diže pra¬ 
šina sa sjevera. Slavonci skočiše na konje, brzo se 
primaknuše uzanom putu, što vodi na iztok. Tu je 
polje obrastlo šumom. Sjajno su odjeveni, a težko je 
znati koliko ih ima, jer je Feranat sa svojim konjima 
podignuo prašinu. Zelena četa Ivana Cetinskoga 
zaleti se u polje, oklopi se blješte, perjanice na šlje¬ 
movima poigravaju. Vladkovićev plemić Ogrizović 
vodi pješadiju Ivanovu. Taj je Ogrizović najkrupniji 
u svoj vojsci. 

Feranat se zaleti na tursku konjicu: to su Arba¬ 
nasi, vodi ih Izmail-aga Komić. 

Jato se strjelica prosu na Slavonce. Dva konja 
padoše. Feranat viče iz svega grla, a četa se okrene 
na desno, da s boka ulovi Turke. Lome se koplja 
crni Slavonci potežu mačeve. Turci uzmiču, a Feranat 
tjera svoju četu naprijed. Naglo se okreče Izmajil- 
aga, kao divlji mačak udara Arbanas na Slavonce, 
vješa se svome konju oko vrata, pa kolje protivnika 
dugim jataganom. 

Turska se pješadija primiče. Jato se strielica i 
opet prosu među Ivanovu pješadiju. Mnogo ih pada. 
Nasta silna vika. Slavonci mnogo izgiboše. Čuje se 
samo zveket turskih mačeva po tvrdim oklopima. 

Iznenada navaljuje nova turska konjica. 

To su crni Azijati strielci, obkoliše Ogrizovića. 
Težkim mačem harao junačina oko sebe. Jednom 
turskom vojniku razsieče šljem, rani ga u glavu. 
Njegov susjed ubija mačem konja. 

Još čas. Svom se silom ljudeskara zalieta na 
Ogrizovića. 

— Brani se, Pavle, pocikuje mu susjed. 

Težko tursko koplje udara ga pod vrat. Brzo se 
ukloni Ogrizović, a koplje se na dvoje prelomi. 

Konj se propinje pod Turčinom. Biele oči i bieli 
zubi, kao da će od jeda prožderati Ogrizovića. Težki 

se buzdovan sruši na crnu glavu, a konjik pade. 
Slavonci uzmiču. Talijanski plaćenici Ivana Cetin¬ 
skoga dosada su kosili svojim partisanama (velike 
sjekire) turske glave. Pod njima padaju konji kao 
da ih tuče tuča. Čitavi mlazovi krvi prosuše se, kad 
su počeli Talijani konje klati .. . Eto sada i oni uz¬ 
miču. Tesalska se vojska spusti na njih. Iza šume 
reda se vojnik za vojnikom, konj za konjem. Sva je 
sila Turaka — ima ih čitava mravlja vojska. 

— Udri, Jure, udri, poviknu Ivan Juri Vladko- 
viću. 

Kano vjetar udare bosanski konjanici na Izmajila. 
Jure i Izmail se nađu. Juri se prelomi koplje na Iz- 
majilovu štitu. Sabljom udara Jure na Izmajila. Gibki 
se konjanik prignu, ali težka Jurjeva sablja zadere 
mu se u stegno. Za čas nesta Izmajila, — Jure se 
ogleda. 

Ban Derenčin vodi drugo krilo Slavonaca. Iz 
šume prospu se striele na nj. Slavonci i opet padaju, 
striele zvižde zrakom kao bura. Uzdasi zaklinjanja 
miešaju se s kletvama i psovkama. Arbanaski se 
vođa namjeri na Ogrizovića. Jednim mahom zatjera 
Ogrizovićevu konju jatagan u prsa, konj se propne, 
sbaci konjanika i pade na nj. Turski vojnik skoči, pa 
mu mlatom razlupa lubanju. Čvrstom je rukom mr¬ 
tvac obuhvatio nogu jednoga vojnika. 

Evo i opet Izmajil age; noga mu krvari, ali on 
ipak navaljuje. Feranat se nađe pred njim. Udari 
konjik na konjika, kao morski val, što navaljuje na 
pećinu. Feranat se miče kao striela, oblieta neprija¬ 
telja, udara kopljem, udara sabljom. Izmajil se spu¬ 
šta na jednom stremenu sa konja, onda se naglo diže, 
mačevi se ljeskaju na suncu kao munje; — eto Fera¬ 
nat pada. Arbanaski vođa ga ubija dugim mačem. Još 
se jednom podiže mali vojvoda na noge, zarinu koplje 
Izmajilovu konju u trbuh, a onda se sruši mrtav. 
Ruke razširio, a licem udario o zemlju. Teška mu 
se rana otvorila na šiji. 

— Napried, napried, grmi Ivan Cetinski. 

Divlja rika i grozno urlanje čuje se sa strane hr¬ 
vatske vojske. Kamen razbije čelo arbanaskome 
vojvodi, krvave ga suze oblievaju. 

— Napried, viče bieisan Derenčin, ali ga vojska 
ne sluša. U taj se čas prosula brzo- konjica rumelij- 
ska, među Ivana i među Derenčina. Vidi je Jakub 
paša. Sve je do sada stajao u zasjedi, a kad je opazio, 
da Jure i Ivan tjeraju Izmajila, prodre s novom voj¬ 
skom iz šume. Ivan i Jure ostaju sami sa nešto ljudi. 

— Udri, zaurla Karlo Krbavski, pa poput lasta¬ 
vice poleti poljem, a za njim Petar Zrinski. Pirate ih 
Podigorci sa Velebita. 

Kako šilj brze lađe dieli more u dva velika diela, 
tako' se i Karlovi vojnici zaderaše u tursku vojsku. 
Stade teći krv sa svih strana. Karlovi i Petrovi voj¬ 
nici udaraju turske glave svojim kamenjem. Udaraju 
starim topuzima, kolju noževima, a kad se još bliže 
primaknu, hvataju ih rukama. Okretni oto čami uda¬ 
raju Turke nogama u trbuh, dave ih isnažnim pestima, 
zadiru im nokte u živo mesa. Nasta jauk i vika bez 
konca i kraja. Tu pade najviše obrijanih glava. 

Tesalska je vojska obkolita Ivana Cetinskoga i 
Jurja. Diže se silna prašina, Jurjev je vranac posr- 
nuo. Ubiše ga. Mladi Jure skače na drugoga konja, 
Ivan stoji na mjestu. Naslanja se na hrast pa kosi oko 
sebe. Nešto konjika skupi se oko njega, ali turske 
glave rastu kao iz zemlje. Utisnuše mu oklop na 
prsima. Boli ga, kao da će mu grudi slomiti. Bacaju 
se kamenjem na nj. Još tren, on će pasti, ne ranjen, 
već od umora. Jure udara svojim konjem na šest 
ljudi. Pod svaku ruku želi pomoći Ivanu, ali poput 
hidre množe se turske glave. Sad i njega obkoliše. 
Rumelijska vojska okrenula na zapad. Težkom se 
mukom, smičući turske glave, dokopa Jure onoga 
hrasta, pod kojim se Ivan bori. 

— Kasno je, sinko, kasno, progovori Ivan tužnim 
glasom, pa se nasloni na hrast. Velika osmanlijska 

striela zabola mu se u jabučicu na vratu. Mlaz krvi 
navali mu na usta, koljena pokleknušc. Krvavi mač 
pritisnu Ivan na grudi, njegove se oči podigoše prema 
nebu, nešto čudno, nerazgovietno promumlja i opet 
ga oblije krv. 

— Ivane, ote se Jurju, a onda se baci kao divlja 
zvier na rulju tursku. 

— Napried, tu je Ivan, zaori glas maloga Deren¬ 
čina, napried, treba mu pomoći. 

— Udri, zaori glas mladoga sina banova. 

Kao zmajevi navališe cetinski banovci pod hrast, 
kao grom zagrme Jurjevi arkebuziri, a turske se 
vojske proriede. Sve se skupi oko hrasta. Jure se 
tuče kao lav. Sa svih ga strana oblietaju Turci kao 
gladni gavranovi, kad arkebuziri, izprazniše svoje 
puške, pogodi ga tane u čelo. Sablja mu ispadne iz 
desnice i on pade. 

Mladi ga banov sin spazi. 

— Amo oče, udri, spasi Vladkovića! 

To poviknu, pa se zaleti u rulju pod hrast. Ar- 
kezubiri i opet izprazniše puške. Mladi Derenčin se 
baci konju oko vrata. Čitavo se brdo trupla ondje 
naslagalo. Eto mu neki Azijat razbi šljem. Na jakom 
se vjetru prosu duga plava kosa preko čela, pa mu 
zakri oči. Zaludu kuša, da je s čela makne. 

Turska ga ošarica shvati u bielo lice, a oči mu oba- 
vije crna tama, bez sviesti sruši se na tle. Izmajil- 
aga natjera svoga konja na mladića, pa mu zgazi prsi. 

— Bane, tvoj sin, — zajaukne Niko Trsatski, a 
ban poput striele doleti do mrtvoga sina. 

— Udri, ozove se kroz isvui onu bulku glas banov. 
Ni čas mu ne preosta, da oplakuje mrtvoga sina. 
Petar Zrinski udara na rumelijske konjanike. Naj¬ 
žešća se borba razvija oko onoga hrasta, pod kojim 
leže trupla Ivana i Jure. 

Težkim svojim mačem kosi Derenčin na sve 
strane. 

Stade nova vika na južnoj strani. Bemardinovi 
Ličani i Modrušani navaljuju; i opet poteče rieka 
turske krvi. 

Bemardin bijaše pokušao, ne bi li kako Turcima 
za leđa zašao. Ono konjanika, što je uza nj bilo, sijaše. 
Sienom povezaše kopita konjima, da im se topot ne 
čuje. Posve tiho zađoše u šumu, pa će lako zaći 
Jakub-paši za leđa. Već su neviđeni prošli na po 
šume, kad ih preseneti divlji tik. U šumi se sakrio 
karavilski vođa s anatolskim vojnicima. Nešto Ber- 
nardinovih vojnika pade, a ( sve drugo uzmače. 

— Prevarismo se, šanu Bemardin svome rođaku 
Niki Frankapanu, prevarismo se, kuga ih izjela. 

Bemardin navali na Turčina u samom polju. 
Arkebuziri su raztepeni; na njihovo mjesto stupaju 
Bemardinovi vojnici. 

Silnom se rikom zaleti rulja bielih vojnika u 
turske redove. Senjani udaraju svojim širokim mače¬ 
vima, Primorci sipaju iz daleka težko kamenje na 
rumenlijsku vojsku. Jakub pašu shvati kamen u des¬ 
nicu baš u onaj čas, kad je Derenčinu htio da zatjera 
koplje u vrat. Starac Bemardin oblieta svoje 
junake, kao što lastavica oblieta svoje gniezdo. 

— Djeco, udrite vraga, nijesu vam braća. 

Biesna četa urla, zrak se napuni strašnom pra¬ 
šinom. Na pet koračaja ne vidi se ništa, nego tek 
žućkaste sjene. 

Nebo je tamno. Crni se oblaci dovaljaše od Udbi¬ 
ne i od Plješivice; eto sad će se nad Krbavom sastati. 

Bemardin se protuče do Derenčina. Ban je sav 
izmoren. Krv ga obli, razporiše mu lice. Jedan se 
konj sruši pod njime, a on skoči na nekoga turskog 
zelenka, kome su gospodara ubili. Sa svih strana 
navaljuju na bana. Izmajil-aga prepozna ga. 

— Ulovite ga živa, to je vođa kaurski, ulovite 
ga živa! 

Već skočiše trojica Arbanasa na Derenčina, da 
ga s konja svale, ali ostadoše praznih ruku i praznih 

glava. Od jednoga se obrani Derenčin sam, a drugu 
dvojicu odbije Bemardin: glave se njihove razpukoše 
pod Bemardinovim težkim buzdovanom. 

— Hej, junače, gledaj da hrabrošću svojom pobie- 
diš, doviknu biesni Derenčin Bemardinu. 

Starac zamahnu svojim buzdovanom, a tri se 
glave sruše i opet na crnu zemlju. 

— Alah, Alah, ori se sa sjevera. Turci upališe 
šumu. Spusti se silna kiša izmiešana s ledom. Ana- 
tolski vojnici, što su do sada u šumi zaklonjeni bili, 
zađoše u boj. 

Hrvati su izmoreni, krvavi, prašina im napunja 
usta i nosove. 

— Napried, ori se glas Izmajil-age Komića. Ka¬ 
ravilski je vođa uza nj. 

Redovi se lički ruše pod bridkim sabljama Ana- 
tolaca. 

— Stani, vražji sine! Moli se Bogu i Majci božjoj, 
da ti oproste griehe. 

— Jezik za zube, staro diete, naruga mu se 
Izmajil, pa podbode konja. 

Sraziše se. Muče udara Bemardin Izmajila, muče 
odbija lagani konjik svaki udarac težkoga mača. 

Bemardin se ostavi mača. Poteže težki bat, koji 
je u svim bitkama od svoje mladosti nosio. Za čas 
razbije šljem Izmajilov. Ogadi mu se Izmajilova obri¬ 
jana glava. Srdce mu se napuni biesom. Stotina mu 
slika prođe za tren pred očima. 

Davno 1 je tome, što je Bemardin znao* doći u lički 
Komić-grad, gdje je stari knez komiićki odgajao svoga 
sina Ivana. Bemardin je dobro poznavao starca, a 
i diete ga je zavoljelo. Prođe vrieme, stari knez umri¬ 
je, Turci zauzeše Koimić i još četiri grada s onu stra¬ 
nu Une, a poturči se Izmajila, Vele, da ga je zavela 
neka Turkinjica. 

Sve se to stvori za čas pred očima Bemardinovim. 

Poput kovača počne udarati. Nije te sile na svietu, 
koja će biesnoga starca zaustaviti. Izmajil poviknu 

i probliedi,* kad ga težki bat shvati u ranjeno bedro. 
Aga je iznemogao, dok se je starac nekud pomladio. 
Rado bi bio Izmajil nešto uzmaknuo, da se oporavi, 
ali prekasno. Samo za čas okrene glavu, gledajući 
kuda se Jakub-paša miče, — baš u taj par udari sta¬ 
rac svom silom težkim batom o rub agina štita. Težka 
kov propukne, a Izmajil pusti štit od velike boli, što 
je bijaše osjetio. 

— Udri, zaurla za Bernardinom Karlo Krbavski. 

Starac još jednom zamahnu: 

— Izdajice, evo, — moli se Bogu! 

Na Izmajilovoj se glavi pokaza grozna rana. De¬ 
beli je bat razbio agi zatiljak, a kost razdrobio u sit¬ 
ne koštice. Poput vreće pade aga s konja. 

— Napried djeco!, poviknu starac. Mrtav je Iz- 
majjil — naprijed! 

Glas mu je slab, Ne čuje se više ništa. Turci viču 
silno. Od šume, što je upališe, prostire se poljem 
tamni zagušljivi dim. Kiša jednako udara, Bemar- 
dinova je vojska prorieđena. Jadnici mokri, zabla- 
ćeni, krvavi, izranjeni, a u očima im se sakupiše 
suze od silnog dima, — ipak se bore junački. 

Ban je Derenčin na drugoj strani ostavljen. Po¬ 
mažu ga doduše knez Nikola Frankopan i Karlo Kr¬ 
bavski, — ali sveđer nova sila navaljuje na nj. Ana- 
tolci odieliše bana od Nikole i Karla. Niko je ranjen 
pa ostavlja bojište. Karlo vodi sada Senjane i Pod- 
gorce, koji se na novo sabraše. 

Svi Turci nisu još ni u boju bili, prišapnu Karlu 
zvonigradski kaštelan Mihajlo. 

Njegove se rieči za malo obistiniše. Sa iztoka 
od Klika spusti se nagla konjica na ličke redove. 
Karlo se prestravi. 

Ban Derenčin tuče se u taj par s nekim anatol- 
skim vođom. Napokon prepuknu banu mač, ostade 
mu u ruci samo balčak. Dva se crna vojnika baciše 

poput risova na banovo sedlo, pa mu bacaju neku 
krpu oko glave. Jednoga shvati brzo modruški bat, 
ali drugi potegnu bana sa sedla, — poput mačke skače 
sad desno, sad lievo, i za tren oka ban je svezan. 

— Smiluj se, Kriste, oziva se mirni glas starca 
fratra, koji obilazi tješeći one, koji umiru, a bodreći 
zdrave na boj. 

Karlo se Krbavski namjerio na crnoga karavil- 
skoga vođu. Težko koplje namjeri Karlo na Turčina 
i za čas se nađe crna junačina na zemlji; jedan mu 
.Podgorac, po zanatu kovač iz Baga, razbije težkim 
kladivom šiju. 

S brda prosu se nova konjica turska. Biesno viču: 
to su vojnici od Zvamika. 

Ličani okrenu lica svoja prema tim vojnicima. Na 
jednom kao da je zloduh među njih došao, okrenu 
leđa, lete kao biesni, glavom bez obzira. 

— Jao, ovo nam je konac, poviknu Bemardin 
Karlu. 

— Udri napried, viče Karlo, ali ga ne čuju. 

— Alah, oziva se sve bliže i bliže. 

— Spasi se druže, trči fratre, poviče Bemardin, 
pa okrene svoga konja; a na desno jaši starac fratar 
s visokim krstom, a na njem barjak. Bemardin upre 
pogled u dalj, gdje se biele Ličani, Karlo se zamotao 
u plašt pa sliedi Bemardina. Primakoše se Krbavi. 
Voda od skore kiše nabujala, u njenim se valovima 
pokazaše trupla bielih Ličana i tamnih Podgoraca. 

Iste one večeri skupiše se opet oblaci nad poljem. 
Nekoliko kobaca i gavrana leti visoko u zraku, do¬ 
govaraju se, ikako će se najesti. Na daleko i široko 
opazit ćeš dvie tri glave, to su lupeži s gora. Pre¬ 
tražuju mrtve i svlače ih. I to je bio onda običaj. 

Ovo sve skupa nije nikaki san, kako je možda 
tko pomislio, već živa živcata tužna istina. 

ČETVRTI DAN 


Dne 5. lipnja osvanuo divan dan. Možda su se 
dobri Zagrebčani na toplom suncu prvi put oznojili; 
— u Udbini bijaše tako ugodno proljetno vrieme, da 
ne treba ljepšega. Sva je priroda veselije izgledala, 
sve je odisalo nekim svježim zadahom. — pa i naši 
konji, — zagrabiš e premda uz brdo, nekako lakše, 
kao da znadu, da će se riešiti ovoga kamenoga polja. 

Sve je naokolo zeleno; brda se zaredaše kao staro 
pusto groblje. Onamo na polju prostrla se tanana, 
prozirna magla. Još je rano. Na desnoj smo strani 
doskora ostavili malo raztreseno selo, Visuć, a onda 
eto pred nama duboke doline. Čini ti se kao da je tu 
sva priroda oniemila. 

Zraka ima, da je divota. 

— Divna li zraka! progovori profesor. 

— Divno, progunđa kroz nos trubadur, odbijajući 
debele dimove u zrak. Nisam pravo razumio, govori 
li on o zraku ili o dimu. 

— Veli se, podiže sada svoj glas mirni kum, veli 
se negdje, da ovaikovo mimo- jutro poziva čovjeka na 
počinak. Ne sjećam se, gdje sam to čitao. 

— Oho! čekaj kume, nasmija se trubadur, ovo 
je iz jedne operete, sad ću ti je pokazati. Eto i tru¬ 
badur poče poput kosa fićukati i digne triumfalno 
svoj nos. 

Mi se svi od srca nasmijasmo njihovim fiziono¬ 
mijama. j i ( ■'[ 

Trubadur i kum bili su onoga dana posve skladni. 

Dok smo mi razgovarali, eto se na drugim kolima 
naša dva Bugarina nešto uzvrpoljila. Kola stadoše. 

— Eto neprilike, poče trubadur, valjda je Geor- 
gije svoj ogrtač posijao. 

Kum ga promjeri od glave do pete. 

— Orhideje, ozva se iz prvih kola, a svi sidosmo 
da naberemo nešto tih orhideja. Bratac Georgije uze 

ih odmah klasificirati, pa im nađe mjesta u svojoj 
omašnoj torbi. 

Oko jedanaest eto nas na- vrhu Kuka. To je sedlo 
1135 metara visoko, a vodi od Krbavskoga polja u 
Lapačko polje. 

— Baš smo za stotinu metara više od Sljemena, 
reče profesor, držeći kartu u ruci. 

— Ne bi čovjek ni vjerovao, dometnu kum gleda¬ 
jući u dolinu. 

— Valja da pripazite u tom pogledu na dvoje. 
Treba da znate, da smo se iz Udbine, dakle sa 800 me¬ 
tara počeli dizati. Drugo: što vam se ovdje ne čini 
visoko, jest to, što nema osobite strmine. Čovječje 
se oko nigda toliko u visini ne prevari, koliko kad ima 
pred sobom strmu goru. Reći ću vam, da su gore na 
sjever od Požege kud i kamo impozantnije od jedne 
i druge Kapele, premda je, kako znate, Velika Ka¬ 
pela za 400 metara viša od onih slavonskih gora. I 
opet treba znati, da se naše oko u strminu neobično 
vara. Vi biste cienili ovaj obronak, što se do ceste 
spušta kud i •kamo strmijim, nego što je u istinu. 

Bili smo sišli s kola, pa smo koracali uz cestu. 
Bližali smo se samom vrhu Kuka. 

— Kušajte ravno uz brdo koracati, pozove pro¬ 
fesor kuma, a taj se odpravi, pa uze čvrsto koracati 
uz jaku strminu. 

Profesor se primaknu, pa izmjeri metrom korak 
kumov. 

— Eto vidite, vi ste baš čvrsto zakoračili bili, pa 
ipak vaš korak nema više od pedeset centimetara 
poprečno. Čekajte. 

Profesor izvadi iz džepa neku malu, debelu knji¬ 
žicu, koja je sva bila napunjena brojevima i kojeka- 
kim drugim frilježkama. 

— Evo vidite: čovjek ne može da učini veći korak 
od pedeset centimetara, ako se strmina, po kojoj 
hoda, diže samo 20°. 

Na Kuku prostrla se prema jugu nizka šuma s 
osobitim alpinskim cvjetićima, a na sjever pruža se 
ravna livada puna sočne trave. Tu nasred polja stoji 
priprosto izklesan krst od tamnoga kamena. 

— Čemu je to ovdje, upita netko. 

I drugi se nagnu izvjedljivo, da vide što taj krst 
znači. 

— Bit će kaki hajduk? 

— Ili sirota putnik. 

I tako je svaki nešto naslućivao, a Joso, koji je 
svemu računa znao, ovaj se put okrene: 

— Bog bi znao. 

Nešto podalje sklapa se do same ceste šuma. Put 
se ruši niz brdo. Tu stoji uz cestu nizka, duguljasta 
kućica. 

Još smo jednom kroz granje mogli spaziti jedan 
dio Udbinskoga polja, što se duboko pod nama 
prostrlo. 

— Hej! Je li tko božji u kući? po vikne Joso u onu 
kućicu. 

Izvuče se crno pseto, na po biele glave, pa se 
uze lizati oko Josinih čizama. Čini mi se, da je 
veoma gladno bilo. Pogleda nas onim svojim jednim 
okom (drugo se ne vidi, jer je na crnoj poli glave), 
pa kao da kaže: 

— Izvolite ući, ali se baš ne nadajte ni čemu, mi 
smo bogci. 

Na prag se protura starica, zamotana do po bra¬ 
de, sa širokom kapom na glavi. Ruke zataknula za 
rubac na prsima. Nije domaća žena, vidi se po nošnji, 
ali je već naučila hrvatski. Pseto joj se privije do 
haljine. , 4 : j ž 

— Što je dobra, braćo? 

— Dobro vam jutro, majko. Je li u vas što onoga 
bihaćkoga vina? 

— Dragi moj, vi govorite veoma tiho, a ja sam 
gluha, veoma gluha. Bog tako hoće. Stafca mi nema 
kod kuće, otišao u Udbinu, pa će se ondje oko treće 

vratiti. Vi zakrenite kola u hlad, komisija može poći 
za poslom. 

— Trista mu mamuza, babice draga, bies neka 
nosi komisiju i starca vašega. Ova su gospoda žedna. 
Ove je zadnje rieči Joso onako na trubljačku pro¬ 
govorio starici. 

— A gle, žedni su. Nemam ni kapi vode, a baš 
nema daleko do nje. Pomozi Bože. Ajte sami, ondje 
vam je pod cestom vrelo. 

Ostavismo staricu i ono bielo-cmo pseto. Cesta 
poče jače zavijati, pod nogama nam se pokaza ne¬ 
koliko okuči, a šuma sve gušća i gušća. Kroz tamno 
je granje duhao s onu stranu brda lagodan vjetrić. 

— Čudno je, ali meni se čini, da je na iztočnom 
dielu brda sve življe, opazi kum slušajući, kako ptić 
na grani fićuka početak nekoga bečkoga valčika. 

Josini konji pružiše se koliko su mogli. Poletjesmo 
kroz šumu kao ptice. 

— Evo, tu ima vrelo, ondje i opet jedno, pa pod 
cestom i opet. Eto, zato vam je ovdje i življe i zele- 
nije, nego na udbinskoj strani Kuka. 

U nekom prosjeku pokaza nam se izpod nogu 
Lapačko polje. Riedko sam takovih šumskih slika 
vidio. Stare se bukve raztvorile, pa su pod svojim 
krošnjama ostavile prostor za sliku.. Tu se položio 
Donji Lapac, razsvietljen podnevnim suncem. Daleko 
je od svieta taj kraj, a ipak je liep. 

Prenesi se, poštovana čitateljice, duhom na ser¬ 
pentine, što vode od Kuka u Donji Lapac. Otresi se 
svega gradskoga praha i svih predrasuda i okova 
gradskoga života, pa zaviri u liepi, ali zapušteni 
kutić naše domovine. 

Srce će ti poskočiti u grudima, usta će ti uz- 
kliknuti sama od sebe nekoliko rieči, koje napisane 
ne vriede ni šuplja boba, koje čovjek sam od zanosa 
mora izgovoriti, a da zna što znače i koliko vriede. 

Vele učenjaci, da biljke izlučuju kisik. Istina je. 
Kad se uputismo u onu šumu, što vodi od Lapačke 
kotline, svima se nekako jezici razvezaše. 

Profesor se opet sjeti svojih francuzkih prijatelja, 
kum »izpuknu« odnekle neke čudne tragične uspo¬ 
mene sa otoka Krka. Georgije spomenu neke osobite 
događaje na Balkanu, kad je još realku polazio, 
Lazar »ginajkolog« doda nekoliko podataka k pozna¬ 
vanju ženskoga naroda u okolici Pribrama i Štajer¬ 
skoga Ljubna (tako je on zvao Leoben). 

Svaki je svoju kozu derao. A francuzki profesori 
i ruski žandari, pa stasite Štajerke i bodulsko vino 
— sve se to izmiešlalo. Spopala nas neka oksigenska 
elokvencija. 

Naši konji »dadoše oduška svojim nogama«. Liepa, 
duguljasta dolina otvori se pred nama. U sriedi podi¬ 
gao se kojih sto metara visoki Oblaj, a nešto sjever¬ 
nije prostro se uz cestu Donji Lapac. Sve je zeleno, 
samo na iztok pružile se svietlo-modre planine bo¬ 
sanske. 

Iza dvanaestoga zavoja od vrha eto nas na zele¬ 
nom polju. Za nama se digla lagana prašina, pa se 
protegnu k sjeveru. 

Kako je lijep pogled na obližnje zelene vrhove. 
Šest stotina metara visoke gore obrubljuju polje la- 
pačko, pa se u nj dokončaju svom silom strmih dolina. 
Osobito se to pokazuje na sjevero-iztočnoj i jugo-za- 
padnoj strani. 

Napokon eto i samo mjesto. 

Dugo je. Pružilo se uz cestu, a nasred sela stala 
bijela crkva. 

Potražismo gostionicu. 

— Sluga pokoran, gospodo, sretno došli, pozdravi 
nas neki mladi svećenik nasred puta. 

Bijaše g. Rašeta, nekad đak našega profesora, 
koji onda pođe u svećenike, pa dobi mjesto u grčko- 
iztočnoj župi u Donjem Lapcu. 

LUDOVAČKI: KAŠTELA 


Stadosmo u malenoj gostionici, a za čas eto svega, 
sto ti srdce zaželi. Gospodin Rašeta i naš profesor 
bas se ljudski razgovoriše. 

Nama se najednom pridruži poštovani gospodin 
i i r ° ^ a mjernik iz nekoga mjesta u ličko- 
krbavskoj županiji. Ne pamtim više, odakle je bio 
taj gospodin, ali zapamtit ću, dok budem živ, njego- 
vu veselu i živahnu čud. Vjerujte mi, nije trebalo ni 
pet casaka, a mi se upoznasmo, izmienismo svoja 
mmenja o ljepoti samoga kraja, o književnosti, o 
glumištu, zagrabismo smjelo u poviest češku raz- 
govorasmo o teodolitu, sekstantu, o trigonometrij¬ 
skom mjerenju; masnim smo prstima pregledavali 
specijalnu kartu, bacili smo se u analizu ekonomske 
age našega naroda, a napokon zapjevasmo. 

Prije objeda izađosmo, da pogledamo mjesto. 
Nematu ništa osobito da se spomene; jedino čemu se 
zadivih, je nošnja domaćih ljudi. 

Kršne čelične_ stature, kao panjevi, na koje se 
stavljaju nakovnji, mišićavi, crne kose i tamne puti, 
koracaju čvrsto, na glavu namjestiše široku ličku 

fe P niii? • 1111 dr6ge fT eZ ° Še fkom crnom svilom. 
Na njima je crveni prsluk, sav urešen divnim redom 

srebrenih toka. Jedan je gospodar sa kraja sela na 

svom. prsluku imao do sto i dvadeset debelih toka 

od fmoga cizeliranog srebra. Tamni haljinac vješaju 

na leđa ili na jedno rame; hlače nose crne, a zelenim 

su gajtanima izvezene: opanci pa čemer i biele ča- 

,. s *° lh P rek f hlača navlače, dopunjuju čitavu 
sliku ličkoga junaka. 

. ~ °5j anle 1 ' f® onih T serpentina, kojima ste vi ju¬ 

tros pros i, g edao je Josip II,, a poslije njega Franjo 
11. međe svoga carstva, upozorio nas gospodin R’ašeta. 

. ~ j , ka< ? sazidana cesta preko Kuka? zapita 

um, dubuci, čačkalicom po zubima, premda još 
nismo ni ‘objedovali. ; 

— Čini se negdje oko 1780., odvrati trubadur. 

— Sada su sazidali novu cestu uz Kordun, je li? 
upita profesor, 

— Jest, Liepa je cesta. Vodi preko Nebljusa. 

— Nije me još ondje bilo. Ovaj kraj oko Lapca 
poznam, uze opet profesor, tu baš nema ništa oso¬ 
bito. Sama kreda i trias, — tek na Kuku ima nešto 
jurskih naslaga. 

— Koje je ono mjesto? upita zoolog, pokazujući 
prstom na jug. 

— Ono je Gornji Lapac. 

— Gdje je Podlapača? 

— Na zapad od Udbine. A zašto pitate? 

— Čuo sam, da je to mjesto okuženo. 

— Jest, okuženo je, kao što je i u Primorju Škr- 
ljevo, ali mislim, da će svaki trag tim bolestima 
nestati. 

Kad jel kršni gospodar (siedih brčina i ćelave gla¬ 
ve) donio na stol pečeno janje, prestade taj razgovor, 
a započe za nas svakako zanimljiviji. Poštovani će 
mi čitatelj oprostiti, što ću i opet prikrpati mrvicu, 
koja ne spada na stvar. Koga je volja neka prostije 
taj mali »docentni simpozion«. 

Kako se uvijek kod objeda čavrlja, tako ise i mi 
začavrljasmo. Brade nam se zamastiše, a nosovi ne¬ 
kud zarumeniše. Govorilo se o Ponciju Pilatu, ma 
o svem mogućem, kad se nenadano diže zoolog, koji 
je dva tri dana marljivo šutio, podiže se, a podiže 
i čašu rujnoga vina: 

— Živjela znanost, izlanu, a oči mu se zakriesiše. 

Svi prihvatiše čaše. 

I tako se razgovor razprede: govorasmo o znanosti. 

— Mislite li? upita Rašeta. 

— Za cielo. Kad znanost ne bi živjela nekim or¬ 
ganskim životom, kad se ne bi neprestano razvijala, 
što bi onda bilo, odvrati profesor. Možete li pomisliti, 
dragi prijatelju, kako bi bilo, kad bi se sve znanosti 
ustavile. Možete li zamisliti vrieme, kad su znanosti 

nastale? Pogledajte rezultate najstarije tehničke 
znanosti, pa mi recite, koliko su stari orjentalni na- 
rodi zaostali za nama. Pomislite na skele, koje su 
trebali Egipćani kod gradnje piramida. Ne čini li vam 
se smiešno, kad vidite one kolose, — a u historiji broj 
9 godina prije Krista. Znanosti se danas razvijaju 
u dvostrukom smjeru. U jednu ruku ima ljudi, koji 
se bave strogom teorijom. To su vam oni, koji su od¬ 
redili duljinu meridijana, koji su odredili odpor u 
električnim žicama. U prvi mah vam se pričinja, da 
su to ljudi, koji svim svojim životom i svom svojom 
znanošću nisu koristili ni mrvu čovječanstvu. Pre¬ 
varit će se svaki, tko tako misli. Svu teoriju, do koje 
su veleumi kroz decenija, a i kroz stoljeća došli, 
grabi današnji praktični čovjek otvorenih ruku. Pa 
napokon! Koliko ima tome, što smo za korak u 
znanosti napredovali. Pomislite Cezara, da se sada 
nenadano podigne sa svim idejama, sa svim znanjem 
svoga vieka. Postavite ga pred današnju vojsku, 
pokažite mu topove, torpeda i oiklopnjače. Ne bi li 
taj velikan poludio pred današnjim ratnim, strašilima. 

~ Molim vas, nastavi profesor, da se sada digne 
Papin, pa da vidi lokomotivu i orijaške parne stroje¬ 
ve, kako bi se začudio' dobri obretnik glasovitoga 
lonca. Nema ni stotina godina, što je Francuz Leve- 
rier izračunao, da postoji planet Neptun, a već danas 
ljudi analizuju kemički sastav sunca i drugih zviezda. 
Sve je to novo. Mendelejev je proračunao, da mora 
postojati neki elemenat stanovite težine, i određenih 
svojstava. To je napredak znanosti u posljednjim 
decenijima, a koliko vremena ima pred sobom ljudski 
r o d?, P om i slit e dalje, da ljudi svu tu teoriju u znanosti 
apliciraju na praktički život. Željezna mreža opasuje 
zemlju,^ paučina telegrafskih žica preplela je sviet. 
Pomislite, koliko ima toga na svietu, što se još nije 
upotriebilo. Teža zemaljska, koja tjera naše satove, 
nosi na stotine kilometara rieke, a koliko je tome 
vremena, što su ljudi počeli upotrebljavati tu silu? 

Koliko se svaku sekundu potroši te sile, a ničemu. 
Koliki se silni slapovi ruše, a da ne vrše ni mrvice 
posla. Mjesec svom silom privlači neizmjerno more, 
a do danas nema sva njegova sila gotovo nikakove 
praktičke vriednosti. Znam, da negdje u Sjevernoj 
Americi plima i odsjeka tjera mlinove, — to je sve. 
Pa ipak, ta sila diže svaki dan silnu masu mora, koja 
obuhvaća 370 milijuna četvornih kilometara. Pomi¬ 
slite, koliko se ugljena kroz godinu dana na zemlji 
potroši. Svaki se dan gradi sve više tvornica, a sve 
te tvornice, sve rudarske visoke peći proždiru stra¬ 
šnu množinu ugljena. 

Profesor ode do svoga kaputa, i izvadi onu malu 
knjižicu; pomnjivo poče po njoj listati. 

— Istina je, reče Georgije, kad čovjek pomisli 
koliko vremena treba, da se kameni ugljen stvori, 
stane mu pamet. Deblo jedno treba tisuće godina 
dok se stvori kameni ugljen, — a danas tek minuta, 
pa se ta{ dugogodišnji starac pretvori u pepeo. 

— A što će biti onda, kad nestane ugljena? upita 
gospodin Rašeta. 

— Ima ga hvala Bogu još dosta u Englezkoj, pa u 
Njemačkoj. Sigurno ima i u Sjevernoj Americi sva 
sila ugljena, što ga ljudska ruka jioš ni dirnula nije. 
Pa napokon, nismo računali ni Sibiriju, ni Kitaj. 

Ove je rieči izgovorio kum upravo onda. kad je 
trubadur navalio na vrata. Bio je izišao, da malko 
prospava na kolima. Još ie zadnje rieči čuo. 

— Ma baš u Sibiriju i u Kitaj u tako veselom druž- 
tvu. 

— Čekaj, ne brate, mi ne govorimo o putovanju, 
ne^o o ugljenu. 

Trubadur zirne očima, sjede uz gospodina N. pa 
uze s njime razpredaiti neke čudnovate stvari. Za čas 
su na kraju stola tiho pjevucali. 

Profesor i opet sjede za stol. 

— Nema straha, gospodo, mjesta u kojima se 
nalazi ugljen ima još dosta. Koliko četvornih kilo- 

metara obrete nedavno Stanley, a koliko je toga u 
podHiejn Konga Evo nekoliko brojeva. Po statistič- 
Snn S? ma Englezka je potrošila godine 1862. 
»2,000.000 tona ugljena, godine 1864. već 92,000 000 
tona, a dvie godine iza toga čitavih 100,000.000 
!°j na i EngIez Arm strong proračunao je, da 
tnI e rt Ile | raS ! e Potresale za 2,300.000 tona. Prema 

me Englezka bi potrošila ove godine 200,000.000* 
tona. Je li, to su liepi brojevi? Armstrong je dalje 

?odine l 2i a nn n a Ce Englezka ostati Posve bez ugljena 
godine 2100. On preporučuje, da se dotle zauzme Ki¬ 
taj, pa c e ona imati i za daljnje milenije ugljena. 

,. ~ A što ćemo mi «nda? upita trubadur, razva- 

ilVSl OCI. 

Sirote se neugodno dojmila tužna sudbina kultur- 
ne r/urope. 

Do godine 2100. narast će i opet dovoljno šume. 

. 1 P°trošak drveta danas daleko nadmašuje 
rastenje. Treba uza to još pomišljati i na to, da se 
suma ne smije u svim krajevima posve uništiti. To 
bi veoma štetno djelovalo i na klimske prilike. 

— Ja nikako ne vjerujem, da je Grčka u staro do- 
ba imala takovo lice, kakovo danas nosi. 

Trubadur je te riječi izrekao tako, da smo ga svi 
pogledah. 

, i® danas pusta i gola, bezobzirno gola, 

bez zelenja, bez polja. To znam. Ali znam, da je 
oni stan literati prikazuju poput kakoga zelenoga, 
plodnoga kraja. Dakle ili su literati lažitorbe, ili se 
je Lrrcka zbilja i promienila. 

~7 da je ovo posljednje, reče profesor, 

a trubadur zadovoljno sjedne. 

— Bene. 

— Vi ste pitali prije, čim ćemo se grijati i odkle 
ćemo dobivati topline u industrijalne svrhe, ako 
nestane ugljena. 

— Jesam, odvrti trubadur. 

— Lovit ćemo sunčanu toplinu. 

— Kako ćete loviti toplinu? 

— Ne samo toplinu nego i svietlo. 

— Čemu vam svietlo? 

— Pretvorit ćemo ga u elektricitetu, odvrati pro¬ 
fesor. 

— A elektriciteta će vršiti poslove? 

— Jest. Treba, da se učini velika selenova bate¬ 
rija, u kojoj će svietlo buditi elektricitet. 

— A kako ćete toplinu loviti, upita kum mirno, 
kao da pita; Jelte, gospodo, vama je vruće? 

— Toplinu ćemo uloviti na razne načine. Čitavu 
ćemo Saharu ( to je i onako nepotreban prostor) za- 
premiti sa stotinama Noeonovih termoelektričnih bate¬ 
rija. Dnevna vrućina' i noćna zima proizvest će n tim 
baterijama svu silu elektriciteta, — a ona dalje vrši 
posao. 

— E, dobro, to je tek pretvaranje topline u elek¬ 
tricitet, ali čitao sam, prozbori Lazar, daje.Sausure 
lanjske godine pokazao na pariškoj akademiji pred- 
lanjsku sunčanu toplinu iz Alžira. 

— Jest vraga, osmjehnu se trubadur. 

_Da, a Dewar je u Londonu usred sjednice za¬ 
pitao učenjake, kakvoga zraka vole, da li alpinsko- 
ga iz Chamonixa, ili morskoga iz Mentona. Pri. tom 
je otvorio neki mali rezervoar, a vruća se je dvorana 

za čudo ohladila. ( 

_Vidite gospodo, tako ide znanost silnim kora¬ 
cima napried, poče opet profesor, pa mi dopustite, 
da se poslije toga maloga razgovora vratim na samu 
zdravicu,^ pa da rečem; Živjela znanost! 

— Živio progres, poviče zoolog, a trubadur doda; 

— A da ne bude sama, da je Bog pozivi sa milosti- 4 
vom gospo djom Dewarovom. 

— Oho! 

— A koga, upita kum. 

— Što ti ja znam ... - . 

— Ako tako dalje pođe, onda ćemo nazdra vriti i 

Sausura i Noea .... 

— .... i Armstronga! 

Živio, ozove se opet zoolog. 

Sa gospođicom progresijom ... 

Zoolog poče govoriti dugu nazdravicu, trubadur 
pnim među dlanove bocu, pa počne čitati analizu 
Kisele vode. Naočale .su mu spale na nos, pa preko 
nph crta, vlasi mu se razkuštraše. Dok zoolog go- 
von, prekida ga trubadur; 

Joj, čega sve ima u toj kiseloj vodi! 

Zoolog govori dalje, a kum se smije onim tihim, 
tihim smjehom, koji kadikad postaje priljepčiv. 
Kum se smije, a za njim se smije i profesor. Zoolog 
čudno gleda, misli, da se njemu smiju, a napokon 
se i sam nasmije. Trubadur gleda u bocu ozbiljno, 
sada crta popis bolesti, koje kiselica lieči. I on 
opaža, da se svi smiju, pa se i on uze smijati. Na- 
jednom profesor zapita; 

Čemu se mi zapravo snujemo? Jaki smijeh 
poprati njegovo pitanje, ali on nastavi; 

— Gospodo doba je. 

. Oprostismo se. Dok smo se malo izvan Lapca, 
izvezli, ustane kum, pa će patetičkim glasom; 

— Lapče, nikada se nije u tebi tako pametno go¬ 
vorilo, kao danas! 

Za kratak smo čas svi driemaili. 

Kratak je čas trajalo driemanje. Kratak smo čas 
razgovarali, onda i opet zašutjesmo. Dobri se Marko 
svrnuo' na sjedalu poput puža, kum gleda preda se, 
kadšto se sjeti, reče rieč, a zatim ušuti. 

U trubadura nastala silna reakcija. Sjede uza me, 
pa zuri u kartu, onda se karta izvine iz njegovih ru¬ 
ku, naočale se okliznuše na vršak nosa, a on se raz- 
tegnu,. pa počne po svom blaženom običaju da hrče. 

Primicali smo se korakom selu Borićevcu, što se 
na iztok od ceste razasulo. Lagano, posve lagano po- 

m.i slika pred očima bliedjeti. Debeli sjajni oblaci 
dođoše s juga. Prozračne magle oba više vrhove; 
ono malo vedroga neba, što se među oblacima vidi, 
je tamno modro. Sve više i više gubi se liepa slika 

pred mojim očima. Nebesko bjelilo i podnevna vru¬ 
ćina vrieđaju mi oči; valja da žmirim. Prva se kola 
zamotaše u oblak prašine. Naša kola idu lagano; 
jedna os cvili, a starac kočijaš klima glavom. Bič je 
stisnuo među noge, — na uzdama sjedi. Osim dm- 
danja kotača i anapestičkoga hrkanja trubadurova 
ne čujie se ništa. Oči mi se sklopiše. Uzeh na nešto 
misliti, ali za čas zaboravih, na što sam mislio, pred 
očima mi se pokaza samo neko narančasto svietlo. 
Driemao sam. Ne znam, kako je dugo to trajalo. Pre- 
nem se. 

Eto čuda neviđena! 

Svi spavaju. Kočijaš se naslonio na Marka, a 
Marko na kočijaša. Njegov je veliki slanini šešir pao 
u kola. Kum se zgurio. Trubadur leži nauznak, pa 
drži otvorena usta. Na naočale, na kaput i na šešir 
sjela mu debela prašina. 

Konji stoje već bogzna od kada uz cestu, pa gri¬ 
zu travu. Oni su na prvim kolima otišli, nisu se na 
nas ni obazreli. 

Sad se budi kum. Pritajih se. Izpravi se kum, pa 
kad je valjano protro oči, ogleda se na sve strane. 
Jednom je nogom stajao u Markovu šeširu. 

— Liepa kumpanija, promrmlja, pa se poput 
mačka prebaci preko ograde na kolima; primi zatim 
Markov šešir, a trubaduru skine naočale, pa ih 
spremi u džep. Moju kartu, što je u kolima ležala, 
sklopi, pa je turi Marku u džep. Mimo pođe do ko¬ 
nja, (gledao sam ga), pa ih odrieši od rude. Svaki 
vagir skinu pomno, pa ga objesi konju o pas. Uzde 
razrieši tako, da je starac kočijaš držao samoi remen 
u rukama. 

— Što će biesa s konjima, pomislim. 

On uze konje, pa ih tiho odvede do neke podrtine, 
što stoji uz put. Mladi grabić raste u toj podrtini, pa 
je valjda za taj grabić privezao konje. Mi ih s naših 
kola nismo mogli vidjeti. 

— A sada? rekoh sam sebi, gledajući na po oka, 
što će kum. 

On se vinu lagano u kola, sjede na svoje mjesto 
i zaklopi oči. 

Već sam htio, da ga malo potresem, kad se on 
pruži, koliko je dug, svojim koljenima udari u tru¬ 
badura. Zievnu u sav glas, pa se upre u Markova 
leđa. . . Trubadur se prenu, jer je bio udario glavom 
o šaraglje. 

— Hej vraže, što udaraš, okosi se na kuma. 

— Ti udaraš svojim nogama, kao da su krila vje¬ 
trenjače. 

— Do vraga, ti si pravi suhi mlin, ne daš čovjeku 
da spava. No! Gdje su moje naočale? 

Trubadur uze žmirkati i pipati, a kum se lopovski 
nasmieši. 

— Oho! — Hu, trista mu, ljudi, ja sam izgubio 
šešir, ozove se Marko, i odmah gumu starca. 

— Starče, Boga ti, gdje su konji?! 

— Ajd, ajd, promumlja starac, pa po svojoj sta¬ 
roj navadi potegnu sa ono malo remena, kao da pri- 
tjeruje konje. 

— Kuga te božja, gdje su konji? Mi stojimo. 

— A? Stojimo? Gle! 

Tu se starac malo razdrami. 

Trubadur se malo ispravi, ne bi li (i bez naočala) 
vidio, gde su konji. 

— 0 nevolje, nevolje, uze starac jadikovati, ali 
za čas se jadikovke prometnule u psovke. 

— Hajduci, lupeži, evo mi pozaspali, a Boričev- 
čani, dobre duše, našli konje, pa odoše. Evo što 
su mi ostavili Antikristi (i tu baci remen u grabu). 
Pomiluj Bože, platit ćemo vražji muštuluk za dva 
konja i nove uzde. 

Starac upotriebio nekoliko prosto narodnih fraza, 
da pokaže podpunu karakteristiku lopova, koji mu 
konje ukradoše. Nema u njegovu rječniku zle rieči, 
koje nije u onaj mah sasuo na njihove jadne glave. 

— Po vragu i Plješivica, — i Una, i Velebit i Split 
i more, kad nemaš naočala, ćorav po svietu da 
ideš? 

— Bogme znaš, da u Srbu i Zrmanji nema optike, 
ha? To znaš, pa zašto ne čuvaš naočala, progovori 
mirno kum, a onda se najednom njegovo lice promie- 
ni; sav presenećen izjavi: 

Gospodo, ja imam samo jedan cipeliiš, desni su 
mi odnieli. 

Svi smo bili sišli s kola, samo kum ostade balan¬ 
sirajući poput ,rode na jednoj nozi. Uze tralalikati onu 
iz Graničara: 

»Ah to strašno putovanje in der Grenz , vergess , 
ich nie ...... 

— Što pjevaš? Lako tebi zvmdati, kad ne trebaš 
naočala, razjedi se trubadur. 

— Lako tebi bez naočala, ali što ću ja bez cipe- 
liša? 

Uzeše se pravdati, kome je lakše, da li kratko¬ 
vidnom bez naočala ili turistu bez cipeliša. 

Napokon se trubadur silno razjedi, kad mu kum 
predloži, neka ga trubadur nosi na leđima, a on će 
mjesto trubadura gledati. 

Starac je dotle po prašini tražio konjski trag. 
Gleda u zemlju pa ,se Češe iza uha. 

— Eto. Ne rekoh ,li, da su to bili lupeži iz Bori- 
oevca. Tu je trag. 

Sada se skupiše svi oko traga. Trubadur se lakti¬ 
ma podupro o koljeno, pa i on gleda marljivo na 
prašnu cestu. 

Kum bijaše ostao na kolima, dlanove pod bradom 
složio, pa gleda u sviet, kao danguba na crkvenim 
vratima. 

— Tu su bili, poče trubadur. 

— Da, tu su bili svakako, oizove se kum s kola. 

Trubadur podiže glavu, ošinu ljutim okom kuma, 
pa dignu ruku do nosa, da naravna naočale. 

Onoga lica ne ću nikad zaboraviti. 

Svi prasnuše u smieh. I starac se nasmieši. 

— Čuješ, amice, gdje je moja karta, upitam 
trubadura. 

— Vrag zna, bit će u kolima. 

— Nema je. 

— Ma valjda ti jadni Borićevčani ne trebaju tvoje 
karte i mojih naočala. 

— Ti si je zadnji imao. 

— Da sad se sjećam, ja sam dapače sanjao .... 

— No- 

— Čuj .... 

Svi okrenuše svoja lica k podrtini. 

— Nije li konj zarzao? upita starac. 

— I meni se pričinilo 1 , opazi kum nedužna lica, 
kao da se tek rodio. 

Za čas dovedoše Marko, kum i starac konje na 
uzdama. Markov se šešir najednom nađe pod gunj- 
cem na sjedalu, a moja karta u Markovu džepu. 
Kumova cipela bijaše obješena zelenku pod vrat. 

Sve se to našlo, samo trubadurovih naočala nema. 

— To su oni. To je zoolog, razjari se kum. 

Krenusmo dalje. Zelenko i Lisac zagrabiše kao 
munje, bili su se do sita najeli i odmorili. 

Za malo vremena minusmo Dobro Selo. Tu se 
pokazala i opet kotlina, premda kud i kamo manja 
od lapačke, ali ipak veoma značajna. 

Na jugoiztok se podigli neki vrhovi preko tisuću 
metara, a za njima nad Mazinskim poljem Urlaj 
(1297 m). Brda su sva obrastla šumom. U Doljanima 
ulovismo naša prva kola. Doljani su liepo selo uz 
cestu, dok mu crkva stoji kojih šestdeset metara više, 
na jednom brdu. 

Razprede se krasan tirolski dijalog između zoologa 
i trubadura: 

Trubadur: A! Jesi li tu? 

Zoolog: Tko? 

Trubadur: Ti. Ne pretvaraj se. 

Zoolog: Što? Čemu da se pretvaram? 

Trubadur: E . . gle. A gdje su konji? 

Zoolog: Ne razumijem te. 

Trubadur: A gdje su moje naočale? (Digne ruku 
do nosa). 

Zoolog: Ne znam, amice. 

Trubadur: Ajde ne šali se, svake je šale za čas 
dosta. Daj mi naočale. Oči me peku. 

Zoolog: Okani me se. Bijesa ti ja znam za tvoje 
naočale. Odlazi na svoja kola. 

Trubadur se ogledava kao gromom ošinut, pa 
nastavlja zdvojno: Vraga to je čudnovato. Onda 
sam ih ipak izgubio. 

Pretražuje sve džepove, napokon nađe očale na 
običnom mjestu, u običnoj spremici. 

Sveobća senzacija. 

— Gospodo, obrati se profesor k nama, ajte vi 
napried, a mi ćemo za vama. Mogli biste se i opet 
izgubiti. 

Zakrenusmo sada oko zelene Ivanjovače gore u 
dva zavoja. 

Tu nam ise pokaza prvi put dolina Unina. Blizu 
sela Brotnja valja da se na sjever okreneš. Duboka 
se dolina Unina otvorila, pa vidiš tamo modru Unu 
(jednake je boje kao Korana kod Plitvica); među vi¬ 
sokim stienama ljeska se voda izdaleka poput srebra. 
Stiene su tamne i žute, a iznad njih pruža se debela 
zelena šuma. Tu je međa Bosne i Hrvatske. Ondje 
na kraju Unine doline voda se raztače, ima tamo šest 
mlinova, a nešto podalje diže se starinski samostan 
Rmanj. Tu utječe Unac u Unu. Bosanske se planine 
protegnuše poput ravne zelene kulise. 

— Eno, ono je Črvljivica, i Osječenica, doviknu 
nam profesor. 

Putovao je naš profesor godine 1879. po onim 
planinama. 

— Ovo je prapor, Niemci vele Loss, doviknu 
Georgije, kad su druga kola stala, a Georgije ode da 
donese komad toga pješčanoga kamena. 

— Ovakav vam je sav sjeverni dio Kitaja. To nije 
tvorina vode ili naplavina, nego sam pijesak. U Ri¬ 
taju se nalaze čitave stiene, koje su kadkad visoke 
preko stotinu metara, od prapora. Stanovnici znadu 
sebi izkopati u onom kamenju čitava obitavališta, 
tako da je čitava stiena puna prozorčića i ulaza. 

Još smo se malo povezli, a onda se trubadur po¬ 
diže, pa dovikne onima u drugim kolima: 

— Suvaja, tu je vrelo Une. 

U zapadnu stranu Unske doline, što se k jugu 
nastavlja u dolinu Srebrenice, uvalila se duga kotli¬ 
na. Strme se stiene dižu do sto metara visoko, tamni 
se kamen reda u neprekinutim naslagama sve do 
vrha; malo je zelenila porastlo po tom kamenju. Do¬ 
lje u dubini vije se bistra, na dubljim mjestima tamno 
modra Una. Zakreni od Suvaje uz Unu. Strme se 
stiene gotovo okomito dižu pred tvojim očima, jedan 
se gorski bok reda za drugim. Dolje u dubini šumi 
Una. Vidfš je posve lako, jer osim trave nema nika- 
koga većega drveta. 

Dva se mlina postavila na lievoj obali. Čitav je 
prizor veličajan. Kad sađeš u kotlinu, divotan se 
vidik otvara na pitomi zeleni iztok, koji se na za¬ 
padnom suncu prelieva u svim mogućim nijansama 
prekrasnoga zelenila, pa u daljini prelazi u nebesko 
modrilo. Ono malo bielih kuća, što u ubavoj dolini 
vidiš, pričinja ti se poput bielih galeba na burnome 
moru. 

Još nekoliko minuta, i eto nas nad samim vrelom. 

Znam, da će mnogi čitatelj sebi u mašti stvoriti 
sliku toga izvora, a opet mogu uztvrditi, da će sve 
te slike biti premale, preuzke. Dimenzije unskoga 
vrela ogromne su. Gotovo s jednoga briega ne ćeš 
doviknuti drugu na drugom briegu. 

Pri samom je izvoru jezero kojih petnaest metara 
široko, a isto toliko dugačko. Tamna voda svjedoči, 
da iz velike dubine dolazi. 

Čudnovato je, poče profesor, skidajući svoj 
engleski šljem, čudnovato je, kakova su naša vrela 
u kršu. Valja poći tisuću kilometara daleko od ovih 
naših strana, pa ne ćete nigdje naći takove riedkosti. 
Mi smo imali prilike vidjeti već nekoliko- takih vrela. 

Profesor sjede na kamen, a mi oko njega. 

On poče pripoviedati jasnim glasom, mimo, raz- 
govjietmo. Tko je čuo taj njegov glas, pa tko je pozna¬ 
vao način njegova tumačenja, taj bi ga i gladan i 
žedan slušao. Njegove su rieči bile živa knjiga. 

Raz-loži nam u glavnom značaj kršnih vrela. 

Nema vam kod takih vrela strmih litica, sa 
kojih se voda u dubinu ruši, nema derućih bujica. Eto, 
pogledajte mimo, tamno jezero, pa onih pet nizkih, 
a širokih slapova, to je glavni značaj toga, a i svih 
krških vrela. 

Pričini mi se, kao da stojim pred zdjelom punom 
vode. S nevidljiva mjesta pritiče toj zdjeli voda, dok 
napokon ne prevrši pa se ne razlije. Pet redova ve¬ 
likih slapova, jedan nad drugim, stisnulo se među 
strme stijene. Slapovi su neobično jaki; biela se 
vodena magla oko njih razasula. 

— Ovakva su izvor-jezera, nastavi profesor, očit 
znak, da je voda prorovala goru, to jest, da je već 
bila u spodobi ponornice na površini zemaljskoj. 

— Vjera, jest gospodine: Ima gore na gračačkom 
polju potok. Taj ti ondje najednom propada u zemlju, 
u široko zjalo. Pade jednom ovan u zjalo, pa izađe, 
smiluj se Bože, baš tu, sav izderan i izprebijan. 
Crklo jadno blago. 

Starac neki, koji bijaše uz nas stao počeo na svoj 
način pripoviedati i tumačiti podzemnu cirkulaciju 
krških vrela. On spomenu neke bare kod Gračaca. 
Kad zapadne preobilna kiša, onda se te bare uzmute, 
a na izvoru Une izlazi blatna voda. 

Iz čitavoga pripoviedanja starčeva, mogao sam 
razabrati, da je Una ponornica. 

Sunce je zapadalo, kod izvora prostirao se de¬ 
beli hlad, lagane se magle digoše u dnu kotline. Cr¬ 
vene sunčane zrake osvjetljivahu iz daleka samo još 
najviši dio stiena. 

Krenusmo. 

— Imam ovdje znanca, reče pof esor, pa nas preko 
neke tratine dovede do stare, trošne drvenjare. 

— Ovdje ti je pop Dane, prišapnu mi trubadur. 

Uđosmo u kuću. Svuda se vidi sirotinja, nema 
ni cigle stvarce u njoj, o kojoj bi se moglo reći: gle, 
ovo je na svom mjestu. Tako na primjer dimnjak: 
dosta je velik i obsežan, pače nov, ali što ćete, — 
u kući nema peći, pa dimnjak ne rabi. 

— Dobar dan, pozdravismo se, a razgovor se 
razprede. 

Čudne li stvari, tako samotovati. Pop Dane stoji 
od pamtivieka na Suvaji, pa ne izlazi nikuda, nego 
u crkvu. Kad ga profesor upita, sjeća li se još njega 
i onih Francuza, odvrati pop mimo: 

— Kako da se ne sjećam. To je za mene svetac, 
kad se ovđe kaka god krštena duša nađe. Vjerujete 
li, da od onoga vremena, a ima tome dvadeset godina, 
nisam prešao ni po ure iz moga sela. Sve mislim, 
trebalo bi poći u Knin ili Gospić, ili u opće nekuda, 
da se ide — jer, znate, ovo vam je strašno. Kud se 
okreneš, sve isto te isto. 

— A vaša Mara, upita profesor. 

Pripoviedao nam je profesor, da je Dane imao kod 
sebe divotu djevojku, da joj daleko ne bijaše para. 

Kad je profesor pitaoi, smrkne se Dane. 

— Umrla .... Nema je . . . 

Tu se njegove oči orosiše. Težko mi je bilo gledati 
kuštrava, ogorjela starca gdje plače. 

Ponudi nas čašom vina. Za malen se čas oprosti- 
smo. Naši su kočijaši na cesti čekali, pa se stariji 
nekako lopovski nasmieši, dok se drugi izpružio uz 
put. 

— He, gospod’ne, da se nijeste možda pritajili? 

— Kako, odvrati trubadur pa koga je pitanje 
bilo upravljeno, ne razumijem vas. 

— E kako, da nieste vi lako one konje poodpre- 
zali, pa one stvarčice posakrivali. 

Trubadur zine očima. 

— A Bog s tobom, starče, ta nisam luda. 

— E, e, — niste luda, al onako trebalo bi vas s 
kraja prišvrknuti, da ste lukavac. 

Tu starac pucne prstima, nasmieši se i opet, pa 
skoči na kola. 

— Što« će taj od mene? 

— Misli, da si učinio onu komediju, poče kum. 

— Vara se. 

S juga dolaze u Unu potoci Srebmica i Sredica. 
Oba potoka teku naporedo do same Suvaje, a onda 
se tek sjedinjuju. Ima među njima neka Mesopotami- 
ja, gotovo kilometar široka. Tu se podiže kosa od 
nekih po stotine metara, koja prema jugu sve više 
i više raste, dok se ne završi u divljoj raztrganoj vr- 
šini Urlaju. Na sjevernom dielu kose posadilo se u 
duljinu mjesto Srb. 

Noć se već bila spustila, nebo se naoblačilo, sa 
Velebita čula se mukla tutnjava, kad smo došli na 
noćište. 

Gospodin T., domaći čovjek, smjesti nas u neku 
novosagrađenu kućicu. Kod njega naručismo večeru, 
a za kratak je čas profesor uz janjeću čorbu prozborio: 

— Ecce restauratio in capite et in membris! 

— Aj, a}, pa vi i šokački znate, začudi se jedan. 

Tokom razgovora uvjerismo se, da je taj dobriči¬ 
na držao profesora za pravoslavnoga popa, jer je 
profesor imao dugu crnu bradu. 

Kod večere razprede se razgovor o koječem. 
Najednom se profesor sjeti: 

— Znate, gospodo, čega ima u tom kršu dosta: 
prehistorijskih ostataka od bakra. Sam se dobro sje¬ 
ćam, kako sam zadnji put kupio ovdje spiralno sa¬ 
vijenu narukvicu. 

TOŠO DABAC: HVAR 


— Imam ja još, umiješa se gospodarev sin, 

— Bismo Ili mi to mogli vidjeti? 

Donese nam mladić dva koplja i jednu fibulu, 
kopču, kojom se odielo prikapčalo. 

Ja se prvi pogodih, pa za četrdeset novčića kupim 
fibulu i jedno koplje, a profesor uze drugo koplje. 
Danas su svi ti predmeti u našem muzeju. 

’ Po svoj poziciji mjesto je osobito zanimljivo. Ja 
mislim, da je to bio poluotok, a doline Sredice i Sre- 
bmice da su bili zatoni. Baš na poluotocima najvoljeli 
su se nastanjivati ljudi, pa ćete baš na tim mjestima 
naći bakrenih i , kamenih ostataka. Eto u Udbini 
imate sličan slučaj. 

— I na Zvonigradu, doda onajl mladić. 

— To ćemo sutra vidjeti, ako Bog da, uze truba¬ 
dur ruke trti, a kum ga pecnu: 

— Dao je Bog očale . . . 

— Šuti, ne luduj. 

Bili bi se opet porječkali, da se ne oglasi glas 
gusala. Gospodarov sin poče pjevati neku dugu pjes¬ 
mu o Kraljeviću Marku. 

Kad se zavukosmo u našu kućicu, ostaviše nam 
pred vrata jednoga patrolca sa starom kremenjačom. 

— Čemu to, upitam onoga mladića. 

— Eto gospodine, ono je bosanska međa, pa nije 
sigurno. 

Trubadur je te noći oponašao veliku lokomotivu 
pacifičke željeznice. Naočale je svezao užetom, pa 
ih objesio oko vrata. 

ŠESTI DAN 

— Treba da rano uranimo, upozori nas profesor, 
kad smo legli. 

Drugi dan osvanuo Velebit zamotane glave poput 
starca, koji je do kasno u noć proveo u veselu druž- 
tvu, pa ga drugi dan spopao mamurluk. 

Spustimo se u dolinu Srebmice; profesor nam 
pokaza »vapnenoga mačka«, kaki se sada na Plitvi¬ 
cama stvara. 

Nepobitan dokaz, da su u toj dolini bila negda 
jezera. Prahistorijska su nalazišta obično na polu¬ 
otocima uz jezera. Mfoigli smo po tom suditi, a sada 
evo i geolagijskoga dokaza. 

Po gledasmo na brzu ruku neke paleozojske lapore 
i vapnene škriljoe, pa permsku sadru, što se onkraj 
potoka nalazi. 

Požunsmo se u selo. Magle se počeše povlačiti, 
spuštajući se poput zastora. Čas bi zakrile sve 
o žnje vrhove, a onda bi se opet pokazale kroz njih 
visoke glavice velebitske. 

Lagana se kišica spusti niz krajinu. 

— Eto nevolje, izlanu Marko, gledajući svoj ši¬ 
roki slamnjak. 

Svi bijasmo zlovoljni. Neko predloži, da pričeka¬ 
mo u Srbu, dok kiša ne mine. 

— Rano! ife do dana, još će se razvedriti. 

pomaći su nekako čudno glavama mahali, a na 
svako pitanje o vremenu odgovarali bi sa dvije tri 
nejasne rieči, pa bi glavu među ramena istisnuli. 

“ Hajdemo, pozove profesor, a mi se ukrcasmo. 
Vlažni gorski zrak nemilo nas ohladi; zakopčasmo 
ogrtače do vrata. Konjske Jismo gunj efve pometali 
na koljena, da nam ne bude hladno, dok dođemo 
na vrh sedla. Za malo vremena minusmo onaj raztr- 
gani uglati Urlaj. Cesta se slabo diže, kod Kupireva 
dolina se suzuje. Na zapad proteglo se nekoliko šu¬ 
movitih bočina, dok se na iztočnoj strani gora strmo 
u dolinu rusi. U toj Velikoj draži završuje se čitavo 
čislo dolinica, koje su velebitske bujice izrovale, do¬ 
lazeći sa Zelenih tavana. 

Rietke se kuće posijaše uz cestu. Potok buči, a 
vjetar, što se bio podigao, trese krošnjama, gunjevi se 
napuniše vodom. Čudnovati kozji miris okruži nas. 
Svi šute. I trubadura i kuma ostavi jezik na cjedilu. 

Samo bi Marko znao od časa do časa izkaliti svoju 
zlu voljki, ružeći nemilo ružno vrieme. 

Eto nas na prvoj serpentini. Dolina se gotovo 
zatvara obrastla gustom šumom. Digosmo se do visi¬ 
ne od 605 metara. Kiša udara silno, svaki smo čas 
morali prelaziti preko bujice, što preko ceste teče: 
cesta je razrovana, puna žljebova i vododerina. 

— Teško je, gospod’ne. Strmina je velika, cesta 
izprana, a konji se znoje. 

Tako nam se starac koeijaš potuži dva tri puta. 
Napokon sidosmo, kad je kiša jenjala, jedan smo 
za drugim pošli mirno, šuteći. Kiša presta padati, a 
mi zađosmo u guste magle. 

— Bože moj, kako mora da je tu divan pogled, 
kad je liepo vrieme, ote se kumu. 

— Da, prekrasan. 

Minusmo drugu serpentinu. Koracanje malo nas je 
ugrifjalo. Napokon zavija cesta, dolazi do vrha. Tu 
prestaje pomalo šuma, reda se grmlje, stelja i sočna 
gorska trava. 

— Sada smo na vrhu, progovori starac. 

— Da, 796 metara. 

Svi posjedasmo u kola, kad na jednom bljesne i 
zatutnji u isti čas. Lomljava nasta tolika, da je mnogi 
od nas zaželio, da bude bilo gdje pod krovom. 

Od časa do časa razsvietlilo bi se čitavo sivo nebo, 
striele su padale poput tuče na susjednu goru, a uviek 
poslije bljeska udarila bi silna kiša. 

— Potjerajte, opomenu Marko vozača. 

— Ne treba da sada tjeram, sada smo dolje. 

— 1 A gdje? 

I opet tresnu nedaleko u polje, u isti se čas razlie- 
že silna tutnjava. Oni na drugim kolima bili su po¬ 
duprli nekaku hasuru svojim čekićima, da ih kiša ne 
smoči. Kad udariše jači gromovi, onda se netko sjeti: 

— Skidajte ta kladiva. Udarit će grom u željezo. 

— Dakako, pa ćemo onda tvome strahu za volju 
pokisnuti .... 

I opet zagrmi, i opet udari jaka ploha. Cesta se 
pomalo spušta; strašna bujica dere sredinom ceste. 
Dolje na jug vidi se široko polje Popina (644 m), a 
po njem se poput sablasti protežu mrki prnjci od 
magle. Nebo je tako otvorilo svoje bačve, da smo 
pokisnuli od šije do nožnoga palca. Pod konac drugo¬ 
ga zavoja, kojih stotinu metara izpod Popinskoga 
sedla leži »Utočište«, nekad Mollinaryeva kuća. Uz 
divotnu muziku i tuš, odvede nas starac do velike 
(rekao bih ■'hermetično) zatvorene zidanice. Sama 
stoji kao pustinjak na tom prostranom polju. Odtrgla 
se od svieta, pa tu boravi čudne dane. Donja vrata 
ziinuše, a naši kočijaši, potjeraj obojica pod strehu. 

— Hu, ovdje smrdi po dimu, počne trubadur poslie 
duge šutnje. 

Nebeski mlazovi i električni eksperimenti na 
Velebitu kao da nisu djelovali povoljno na razvoj 
govorničke snage našega prijana. 

Lice mu sc nekako razvedri, kad se naočale osu- 
šiše, pa kad se uzesmo popinjati »vitopero« savinutim 
stubama u »gornje tavane«. Tu je u sriedi čardak 
s ognjištem, sav crn od dima, a ovaj čas i pun dima. 
Neki nam delija p okaza na južnoj strani čardaka 
pristojnu sobicu, u kojoj se svi smjesti smo-. Liepo je 
obieljena, čista bez dima. 

— Samo nekud hladno biva življenje u ovim neho¬ 
tičnim gorama, izrazi se trubadur, pa rubcem obrisa 
suze. 

— Gospodo, valja da se osušimo kod ognjišta, 
predloži profesor, držeći u ruci svoj englezki šljem. 
Taj je šljem onaj čas izgledao mabubren i naboran kao 
zrela šiška. 

— Gospodine profesore, s dozvolom, ja se u dimu 
ne sušim, odvrati trubadur. 

— Kako vas volja. 

Vrata se otvoriše, a planinka stupi u sobu praćena 
čitavim valom modrikastoga dima. 

— Eto^ u slast vama bilo, reče pa položi na stol 
sira, kruha i vina. 

U onom je dimu bila liepa. 

Kum šanu: Venus Anadyomene u velebitskom 
kostimu. 

— Ja od Brente vidjeh obale zelene . . 

I čitav sviet talijanskih ljepota . . . , poče dekla- 
movati zoolog, ali ga trubadur prekinu sa dvije tri 
kratke jezgrovite: 

— Idem i ja, da se ondje sušim . . . 

Baš smo se od srca nasmijali, koliko je bio jadni 
trubadur požrtvovan. Uđosmo i opet u onaj veliki 
čardak. Nad ognjištem visio velik kotao; voda u njem 
vrije. Nekoliko ogorjelih velebitskih gorštaka skupilo 
se oko ognjišta. Lica su im vatrom, što odozdo plam¬ 
sa, razsvietljena. Razgovaraju dugo i obšimo o nečem. 
Planinka stoji uz vatru, velikim modrim očima kruži 
naokolo. 

Trubadur razprede s njom razgovor, zabadajući 
kojekakim dosjetkama; planinka bi mu odvraćala 
milo za drago. Svake bi minute dobri trubadur za¬ 
plakao kao ljuta godina. 

Naš se Marko spravio, da skuha paprikaš od ja¬ 
njetine, — i eto, za četvrt sata mi bijasmo suhi, a 
paprikaš gotov. I opet se skupismo u onoj sobici, na- 
hranismo se. Trubadur, kum i zoolog pjevahu neki 
tercet iz Trovatora, pa nešto iz Cavallerije. 

Dotle se primaknu jedanaesta ura. Nad Popinom 
uzeše se oblaci trgati. Ukrcasmo se. Za čas su naši 
konji letjeli kamenim Popinskim poljem. Sve je bilo 
tako bistro, tako prozirno, da se i profesoru lice 
razvedri. On se okrene trubaduru pa ga zapita: 

— Je li vam žao, da smo u »Utočište« bili za- 
krenuli? 

— Nije, vjere mi. 

— Pazite, gospodo, sada prelazimo iz centralno- 
europskoga u mediteranski klimatski pojas. 

Minuli smo crkvicu sv. Trojice, a profesor počne 
pripoviedati: 

— Valja vam znati, da se Hrvatska u klimatskom 
pogledu razpada u glavnome u dva pojasa. Prvi od tih 
pojasa zovemo centralno-europskim. Vi svi znate, 
gospodo, koje su značajke toga pojasa; ta mi smo 
svi naučeni na klimu centralno-europsku, pa i ne 
treba da vam to natanko razlažem. Sada baš prelazi¬ 
mo u^ drugi, južniji pojas, koji se po Sredozemnom 
moru zove mediteranskim pojasom. 

Kola naša zaokrenuše pod brdom Vijojlom na 
dvostruku okuku. Pod nogama nam se pružila do¬ 
lina Zrmanje. Poslije one kiše u mrkoj jelovoj šumi 
velebitskoj nekako lajkše disasmo, na tom liepom 
čistom: zraku. 

Pričinja ti se, kad se od Popine spustiš do Zrma¬ 
nje, da te je neka nevidljiva ruka preniela sa hladno¬ 
ga sjevera tisuću kilometara na jug. 

Poput kolievke pružila se Zrmanja sa sjevera na 
jug. Zadnji je ogranci kamenoga Velebita i mrke Plje- 
šivice stisnuše među se. Raztrgani se vrhovi dižu u 
najčudnijim oblicima, pa zaokružuju svu dolinu. A 
dolina, rekao bih, komadićak raja zemaljskoga, koji 
je dobrota božja postavila u tu kamenu pustoš. 

Dan je divan, zrak prozračan (ako je tako slobod¬ 
no reći), Dinara se ondje na jugo-iztoku iztiče u finim 
crtama. Njezina modrina prelazi u onim mjestima, 
gdje se doline uvališe, u neku žućkasto crvenu boju; 
lagodno modro nebo kao da se povećalo. Dolje u 
dolini ljeska se o suncu brza Zrmanja. Među sočnim 
zelenim obalama vijuga se ona u sto\ zavoja, raztače 
se ona pa tvori male zelene otočiće, onda je nestaje 
u bujnom zelenilu grmlja i drveća, da izađe i opet 
na drugom mjestu. Čudno jie, kolika je već na svome 
izvoru. S desne i s lieve strane postavila se mjesta 
Vrelo, Kom i Zrmanja. Sva su ta mjesta ugrezla u 
debelu zelen. Pod njima se proširila polja, ovdje liepo 
izorana, ondje zelena od guste trave i sitnoga grmlja. 

Tu se redaju viti jablani nad mlinom, štoi klopoće uz 
vodu, a nešto podalje eto kamene kuće (gradi se 
ondje već po primorski), pred kućom se razrastao 
oleander, koji kroz čitavu zimu raste ondje divlji. Na 
brdu ponad sela Vrela digla se starinska crna kula 
Rakovnik grad. 

Moji su suputnici na trećoj okuci bili sišli. Uzeše 
svojim kladivima razbijati neki verfenski škrilji. Dali 
su mi dapače jedan liepi primjerak okamenjene mor¬ 
ske zviezde, čini mi se iz trijade, da ga sačuvam, a 
ja zaboravih i zviezdu i trijadu 1 i čitavu geologiju, pa 
se zagledah u taj Eden. 

Prigovorit će mi možda tkogod, da sam entuzi¬ 
jasta, pa da volim upotrebljavati superlative. Eto, što 
ću reći: neka svatko, tko dvoumi o ljepoti ove doline, 
pođe onamo, — ili ne, neka čeka dok se sagradi že¬ 
ljeznica od Ogulina do Knina, — jer nikome ne želim, 
da provede pet dana na kolima, kao što ih ja pro- 
vedoih. 

Nađosmo na Vrelu po znane a gospodina Sulentića, 
koji nas u svoju kuću primi i pogosti, da ne može 
bolje. 

U onaj sam čas mislio, da sjedim pod kakim »sta¬ 
rim krovom« u našem Zagorju, a zaboravih posve, 
da sam u najjužnijem dielu banske Hrvatske. 

— Hajdemo, gospodo, dok je dana, jer za dana 
treba da dođemo u Knin, pozove napokon profesor. 

Naši se konji odtisnuše u Zrmanju. 

— Napokon ne žalim ni najmanje, što je jutros 
onako lievalo, poče trubadur. Lice mu se razširilo, 
poče ravnati naočale, pa udari dlanom po stegnu. To 
je bio kod njega nepobitan dokaz dobre volje. 

— E, samo kad ti svoje naočale u džepu imaš, 
pecne kum. 

—« Vidiš, kako je ono čudo bilo, i opet se takne 
naočala, a na očima mu čitaš: 

— Jest, ovdje su. 

Iza kojih sedam kilometara Zrmanjski se klanac 
sasvim zatvara. Čudio sam se, kako je rijeka brzo 
narastla. Njezin je izvor udaljen od Vrela dva kilo¬ 
metra, pod okomitom stienom, na kojoj se zaredalo 
kojih trideset žljebova; tim se žljebovima samo za kiše 
ruši voda u Zrmanju.. Prvo je vrelo slično vrelu 
Une. 

U jedanaestom se kilometru dolina sasvim zatvara. 
Cesta se vijuga upravo nad Zrmanjom, a nad cestom 
se podigao razvaljeni Zvonigrad. Koliko li je vreme¬ 
na prohujalo preko njegove glave, koliki se gospodari 
sunčahu na zelenom proplanku pred njegovim vrati¬ 
ma! I Turčin i Mlečić i Francuz pod njime se zausta- 
više, a ipak nestade paše, providura i maršala, — a 
on stoji tvrd, kao da prkosi mraznoj buri, što dolazi 
s ledenih glavica velebitskih, kao da joj dovikuje: 
Nećeš dalje. 

— Eto nas na dalmatinskoj granici, uze profesor. 

Bili smo se podigli kojih osamdeset metara nad 
dolinu Zrmanje, a ona nam se prikaza u prekrasnom 
svietlu. Ima slika po kolodvorima i na stubištima ve¬ 
likih svratišta, koje prikazuju kupališta, lječilišta i 
koješta drugo, onim jasnim, svietlim bojama. Ja 
bih se uviek narugao takoj slici, kad bih uz nju pro¬ 
lazio, ali sada mi se one boje na Zrmanji pokazaše 
jednako onako šarovite. 

— Kome se to ne bi sviđalo, morao bi biti ili slie- 
pac ili zavidnik, promumlja profesor, a onda uze 
dalje: 

— Gospodo, eno nam bure za leđima. 

— Ja nosim uspomenu sa Zvonigrada, rekoh. 

— Kako? 

— Eto fibule sa Zvonigrada, dobih je na poklon 
od gospodina Šulentića. 

— Vi ste bili sretniji od mene. Rekoše mi, da ima 
u Palanci (to je mjesto pod Zvonigradom) lugar, u 
koga da ima sva sila prehistorijskih starina. 

Pripoviedao mi je, da su na Zvonigradu našli 
rimskih novaca, a što je još zanimljivije, nađoše i 
numidskih novaca od Hiempsala. 

Vozili smo se jednako uz kim klancem Zrmanj- 
skim, podigli se nad samu rieku, pa kod neke stani¬ 
ce, koja ise zove Motika, zađosmo u Dalmaciju. 
To je prvi put, što sam došao u Dalmaciju. Tu se 
cesta nešto udaljuje od rieke, sva se okolina naglo 
mienja. U predjelima, što se pružiše na zapad Zrma¬ 
nji, još ima nešto šume , ali većina brda na iztok je 
gola. 

Hladna nas bura dočeka na dalmatinskoj međi, 
upravo kako je profesor rekao. Kod mlina, koji se 
zove Ilica, pređosmo preko Zrmanje, pa je ostavismo. 
Ona zakreće na zapad, pa utiče u Novigradsko more. 

Izpod mjesta Pađena ostavismo zadnje ogranke 
Velebita, pred nama se prostre ono (za Dalmaciju) 
tipično humlje, što ide od Nina do Kuke. 

Tu ima na putu mala trgovina. Gospodar Bucalo 
podvori nas sirom, lukom i kruhom, pak čašicom 
rakije. Bili smo sasvim promrzli. 

— Hvala Bogu, gospodo, pa ćemo skoro na kraju 
svoga puta biti. 

Profesor je već prije, nego što odosmo iz Zagreba, 
nešto poboljevao, pa mu je dugotrajno putovanje na¬ 
škodilo. To je bilo razlogom našoj žurbi. Izprva smo 
nakanili da pohodimo slapove Krkića kod Knina, i 
Krke kod Skradina. 

— Drugi put, gospodo, ili do godine, odvrati 
profesor, kad spomenusmo te slapove. 

Bližali smo se Kninu. Još dvie zadnje okuke, i 
onda nas eto uz Krku. Kad se čovjek sa Velebita u 
Knin doveze, ne vidi ma ni cigle kuće. Iznad grada 
podigla se tvrđa kninska, pa ta brani pogled na grad. 
Vrh, na kom stoji tvrđa, obtječe 1 Krka i još neki po¬ 
toci, pa se grad pričinja kao na poluotoku. Smjestio 
se grad veoma liepo, jer se u polumjesecu smjestio 
između obloga brda i Krke, 

— Ovo je čudnovato, prozbori Lazar, Knin ima 
posve oholiš i poziciju kao Trnovo u Bugarskoj. 
Ono se jednako svinulo oko brda, tako da kad iz- 
točnu stranu gledaš, zapadne ne vidiš. 

— Hvala Bogu, Europa, uzdahne trubadur, kad 
je začuo zvižduk željeznički. 

Obiđosmo Knin. Ne znam, što da kažem o njem; 
mislim da ima stotina gradića u Italiji u Dalmaciji, 
koji su slični Kninu. Osobita je nošnja kninska is onom 
malom kapicom i sa neobično uređenom kosom. 

Požalismo, što nismo u Kninu pregledali starina 
hrvatskih, ali niti je bilo vremena, ni gospodina Ma¬ 
rama da ih pokaže. 

ŠEST KILOMETARA POD ZEMLJOM 

Na dan 7. lipnja osvanulo divno* jutro nad Kninom. 
Stari grad svietli se na mladom proljetnom suncu. 
Dinara se zamotala u zažareni plašt od sunčeve pau¬ 
čine. Kninskim se poljem prostrla liepa ugodna zelen. 
Pređosmoi dva mosta, što vode preko Krke, jablani 
se redaju uza samu prugu, pristranci, većim dielom 
kameni, a po njima se razastrla tamna zelena mreža, 
vinova loza. Bura se stane javljati, kad smo došli do 
postaje Kaldrme. 

— Jedan čas, un minuto, ajne minut, zaori pred 
vagonom. Trojezični visoki Šibenčanin izgovorio te 
rieči, pa se zarumeni kao »vlaška mlada«, kad opazi, 
da smo ga gledali. Stid ga spopada, što mora ono 
dvoje posljednje izgovarati. 

Trubadur se nekako snuždio. 

-—• Što je vama te šutite kao krap, upita ga pro¬ 
fesor. 

— Ništa gospodine, snen sam jošte. 

— Jest, da, zagunđa kum, žao mu je naših koči- 
jaša. Da ste ga vidjeli, kako se je težko od njih 
oprostio! Oh! 

E, pa vi ste se mogli s njima vratiti, primieti 
profesor, kroz smijeh. 

“ Neka ih bies nosi. Ostavio sam na njihovim 
kolima jutros ogrtač, jučer sam na putu iz Zrmanje 
izgubio kišobran, a danas eto, kaki sam. 

Jadnik se okrenu, a mi opazismo, kako su uz 
njegov lievi bok hlače zinule, a pod koljenom se pro- 
tegla velika masna mrlja od kolomaza. 

— Hoću li taki u Split, da mi se rugaju? 

— Briga tebe za to, samo da su ti naočale na 
nosu. 

Kosovim smo poljem letjeli na krilima »zagorske 
željeznice«. Ne valja misliti, da su makinaste te že- 
ljeznice kaki vjetrenjakovići, što stavljaju na kocku 
život od stotine ljudi. Ne — svatko- će u prvi čas 
opaziti, da je na solidnom tlu stare majčice Europe. 

Nema tu onakih nepojmljivih brzina novoga svieta, 
a nema ni bariera na cestama. 

baš sve kao na našoj zagorskoj željeznici, 
izlanu zoolog gledajući kroz prozor. 

Kosovo je polje žitom obrastlo, lagana burica 
titra na po žutim vlatima. Sav kraj izgleda kao staro 
posavsko selo o Velikoj Gospi, 

Pred nama se diglo impozantno sljeme Promina. 
Sam kamen od vrha do podine, bez ikake kulture, 
kućice nizke, pokrivene nekim sjajnim škriljem, hrga- 
va smokva i nešto vinske loze podaju čudan značaj 
svem okolišu. 

Siverić, ozove se opet onaj 1 Šibenčanin, a mi 
izpadosmo iz vagona. 

Ovo se mjesto zove i Sjeverić, od sjevera što 
ovdje nemilo kosi, pouči nas neki gospodin. 

Omen et nomen. Sjever uze zviždati, da je divota. 
Brzo se uzpesmo do rudarske kancelarijo. Valja znati, 
da je u Promini najznatniji ugljenih dalmatinski. 

Rudarski mjernik, rodom Poljak, dočekao nas, 
pa se začudio kad pred njim osvanu osam čud¬ 
nih egzemplara. Zađosmo u neku malu gostionicu. 

Bijaše tu svega, a što nam je osobito prijalo, nađosmo 
valjanog piva. Pridruži nam se »oberštajger«, vese¬ 
ljak, pa se za čas bolje upoznasmo. Gospodin nas 
mjernik u ime ravnateljevo, (koji je nešto poboljevao) 
pozove da posjetimo rudnik, onda da budemo njegovi 
gosti. 

Spremismo se. Svaki od nas dobije po jednu 
kožnu pregaču na krsta, pa čvrst zobunac, čudnu 
kapu i svjetiljku. Sjedosmo na vagonete, što voze 
ligljen. Bože moj, kad se sjetim onoga svega, žalim 
što nisam slikar. Ima neka starinska padovanska 
slika u jakom chiaro-oscuru, a zove se »compagnia 
della morte«. »Capo di banda« te kumpanije, bijaše 
za cijelo trubadur sa svojim naočalima. 

Vozili smo se rudarskim tramvajem kojih trinaest 
stotina metara uz brdo. 

Prominski ugljenik ima deset horizonata, to jest 
deset spratova jedan iznad drugoga; od izlaza rova 
do željezničke postaje ima uzpinjača, kojom se ugljen 
spušta. 

— Čudo* Božje. Ja gledam, kako je to paripče, što 
tri »tetke« vozi, a ono puna kuća gosti, oglasi se 
pred nama, kad smo bili ušli u rov, ljudeskara, 
koja je još kolosalnije izgledala u polutami. To je ru¬ 
darski »štajger«. Silna gora od čovjeka, nosi domaću 
liepu nošnju, izgleda zdravo, puna mu se lica lašte 
na slabom svietlu rudarskih svieća. 

Uze nas voditi. Bijasmo u osmom horizontu. 

— Tu se na jednom mjestu zapalio ugljen, poče 
naš provodič pripoviedati, pa da se klica ne razširi, 
evo kako je trebalo sve kamenom podgraditi. 

— Molim vas, što je to tetka; rekoste da paripče 
tri tetke vozi, upita trubadur. 

— To su ona ograđena kola. 

— Ima tu čitava hrvatska terminologija, oglasi se 
gospodin mjernik. Kola bez ograde zovu se »cicak«, 
kola s ogradom su »tetke«, a mala kolica zovu se 
»magarac«. Pozdravljaju se govoreći: Sretno! Bili su 

u prvo vrieme uzeli njemački: »Gliickauf!« Od te 
rieči učiniše domaći radnici, kojih nekoliko stotina 
ima, najprije »Glikac« a onda »Glikaus«. Ovo posljed¬ 
nje je neka rudarska kletva. 

• Ja već živim deset godina ovdje pod zemljom, 
pa me vidite kaki sam. Spavam ovdje, jedem ovdje, 
tek svaki osmi dan izlazim. 

Tako se pohvalio »štajiger« ali mi se preseneti- 
smo, kad nam dođoše u susret kola s ugljenom. Tu¬ 
rahu ta kola dvojica, što su bila napriličnija živim 
kosturima. 

— Take se modele imali Corregio i Marx za svoje 
krucifikse, primjeti profesor. 

Dotle se trubadur okrene k nizkom stropu. 

Ho, ho! Što je to? Zoolog, gle tu su kukci. 

Zoolog poskoči, a za čas konstatovaše svi sjedi¬ 
njenim silama, da u rudniku baš na tom mjestu ima 
na tisuće t. zv. »Švaba«. 

Uzeše si glave razbijati, čime se ti silni kukci 
hrane ali ne dođoše ni do kakoga rezultata. 

Dođosmo do mjesta, gdje izvire karbonov dioksid, 
to jest težki pogubni plin, koji sili rudara, da bude 
uviek na oprezu. 

Silna se vrućina bila raztegla po rovu. Mjernik 
prostije na toplomjeru 40 C. Bili smo odmakli od 
ulaza šest kilometara. Voda se ciedi sa nizkih svodo¬ 
va, ali se ciedila i sa naših lica. 

Izađosmo. Zima nam prođe kroz kosti, kad se 
pojavismo pred izlazom. 

Mlade se dvije djevojke nasmijaše od srca, kad 
nas opaziše. 

— Samo se vi smijte, smijat ćemo se i mi, nasmija 
se zlobno mjernik. 

Trubadur učini svoj duboki komplimenat, pro¬ 
zbori nekoliko rieči, ali morade pred njihovom đo- 
sjetljivošću da položi oružje. 

Kod objeda proveselismo se do sita, a poslije 
objeda odvede nas gospodin V. do gospodina ravna- 

telja. Taj nas ponudi crnom kavom i (na zagrebačkoj 
izložbi diplomiranim) vinom. , 

U diplomiranoj dispoziciji spus tišmo se do postaje. 
Trubadur stupao je junački niz onaj krš, premda je 
bura ljuto udarala. Dodasmo dosta rano do postaje. 

— Što je ovo? upita kum. 

— Dođite, da vam pokažem. 

Gospodin V. nas odvede u neku visoku crnu 
zgradu. Tu stajahu čudne prikaze crnih lica, velikih 
okruglih naočala; na glavama imii vrlo široki šeširi, a 
rubce svezaše čvrsto oko glave. Uziki haljetak dosiže 
jedva do pasa, velike rukavice svezane su na takto¬ 
vima. iKilatke hlače, posve pocrnjele, dopiru do 
koljena, noge su im bose. Marljivo bacaju malenim 
lopaticama krhotine kamenoga ugljena u široka reše¬ 
ta, pa prosijavaju silnu prašinu u omašne vreće. 

— Čemu ta prašina, upita profesor. 

— Od toga prave brikete i koks. 

— Dođite amo, reče mjernik, pa povede truba¬ 
dura do dviju takih prikaza. 

— Ej vi dvie, ded se sada nasmijte, poviknu 
mjernik, — Anice, recider koju mladome gospodinu. 

One dvie, bijahu to djevojke od jutra, navukoše 
svoje velike šešire na crne obraze, uzeše rešetima 
tako udarati, da ni mi među sobom nismo mogli raz¬ 
govarati. Kadkad samo ošinule bi nas okom, ali kad 
opaziše lice trubadur ovo, i opet se zvonko nasmijaše. 

Oprostismo se, i za čas eto nas u postaji Per- 
ković. 

Već se bilo smrklo. Svi su drijemali u vagonu, 
samo trubadur gleda u noć. Najednom nas zovnu. 

— Čuješ, toi ti je vražji život ondje pod zemljom, 
a i u onoj crnoj kući. One dvije izgledaju — skandal! 
Tako iliepa lišća, pa se tako nagrđuju. 

I on nastavi mrmljati, sve dok ne ču: 

— Split. 

Tamna je noć, samo svietlo sa svjetionika odsieva 
se jasno u nemirnom moru. 

n . liepo jutro. Nađosmo' se na okupu pred 

Dioklecijanovom palačom. Burica striže po prostra¬ 
noj splitskoj luci, barke zahvatile vjetra sa kraja 
pa oru po moru, da je divota. 

Cmi Mrljan (Marjan) i žuti Mosor oibkoiili Split 
sa dvie strane, a sva tri razsvjetijuje jutarnje sunce. 

— Hvala Bogu, eto nas u Europi, nasmjehnu se 
trubadur, pa zamahnu rukama, kao da stresa sa sebe 
svu onu krajišku prašinu. Profesori B. i P. pobraše 
nas na obali, pa hajde is nama u stolnu crkvu. 

Nije mi ni na kraj pameti, da strpljivome čitatelju 
prikazem sve one impozantne splitske starine, što ih 
ima na pretek. Zavinsmo u stolnu crkvu, pregleda- 
smo krstionicu, letimice prodasmo kroz tri muzeja. 
Pred očima nam, se razkrije sva poviest Zvonimirove 
priestolnice, sve od najstarijih vremena, pa do dana 
današnjega. 

Popesmo se i na toranj stolne crkve. Same skele 
uz toranj složene, umjetnina su svoje vrsti. Kad se 
nađeš navrh tih skela, onda tek opažaš što je Split. 

Na širokoj prevlaci, što spaja Mrljan sa ogran¬ 
cima Mosora brda, sklonio 1 se Split u prigodni, široki 
zaton. Na južnu se stranu otvara pogled na Brač, na 
Hvar i Šoltu. Sunce ih obasjava. Milijun se valova 
goni prema njima, na Braču ćeš svako mjesto opaziti. 
Splitskim kanalom plovi parobrod, dugi trag od dima 
okrenuo se nekud na jug. 

Brač se gubi u daljini; tu se uspinje Biokovo go¬ 
tovo 1700 metara nad more. Čudna li brdašca "od 
suhoga kamena sa onom šiljatom glavom. Bliže amo 
položio se strmi Mosor. 

Gle, ovo ovdje, uzkliknu od zanosa Georgije. 

— Ovo je Vranjica .... 

— Piccola Venezia? upita kum. 

Jes, jes, odgovaraju Splićani. 

I mi se zagledasmo u tu malu Veneciju, što su je 
na onom otočiću sagradili. Tu se nešto na jug pruža 
uljikom bogati Solin, dalje se raztegoše Kaštela, a da 

nema mrkoga Mrljana, vidio bi se starinski Trogir, 
Nad Solinom usjekla se duboka provala, nad njom se 
visi čvrsti Klis, trepet i strah turskom zubu. 

* 

* * 

Mi za stolom, a eto među nas fra Joso Malić i fra 
Petar Milošević. Znali su, da ćemo doći u Split, pa 
nas posjetiše. Bili bismo sat dva probrbljali, da nas 
profesor B. ne potraži. 

— Ne gubite vremena, Solin je daleko. 

Ukrcasmo se i opet u kola. 

— Ehe, dragi moj, tu ti je bolje nego na onim 
»grencerskim taljigama«, ozove se trubadur, pa se 
protegne na svom mekanom sjedalu. 

— Evo naši Sinjani, upozori nas fra Joso. 

Tu se putem vuče nešto čudno. Odozdo nešto 
tanano, a odozgo široko. Jadno magare nosi dvije 
pune vreće, nešto maloga drvlja, veliku košaru ze- 
lenja, i kolosalnoga Sinjanina. Taj si je goso omotao 
glavu rubcem, zapušio dugu lulu, kadkad zafrkne 
rukom po brcima, pljucne, pa šibicom tjera muko¬ 
trpno magare.. Eto nas i u Solinu. 

— Bi li gospodine babica? 

— Oćete T o* mene? 

— Ajd s puta djeco, ima u gospode koliko im 
drago. 

— E al nema takije, gosparu. 

— De, da vidim. 

— Profesor B. uze gledati stare novce, što djeca 
nuđaju. Zovu ih babicama rad glave što su na nov¬ 
cima utisnute. 

— A što ti nosiš? 

— Staro staklo, gosparu. 

— E — e staro, veliš. 

— Jes, — nađeno je-eno 

— Eto s tim ću ja u more, kad ti novo pod staro 
daješ. 

TOŠO DABAC: ŠIBENIK 
























TOŠO DABAC: TROGIR 


Malići ti okolini Solinskoj već tjeraju zanat sa 
svojim starim novcem, starim staklenim bočicama, 
kamenjem i koječim. Ima među njima lukavaca, koji 
znadu novo pod staro prodati. Obiđosmo Solin. 

Ja niti znam, niti želim na tanko opisati ostatke 
amfiteatra, metropole i bazilike. One me se starine 
dofmiše, tek opazili na njima mladi hrvatski sviet. 

Sunce je zapalo nekud iza Čiova, skupina djevo¬ 
jaka prislonila se uz jedan stari sarkofag, sjene se 
dulje, a sada je još samo glava Mosor ova razsvietljena, 

— Zbogom braćo, pozdraviše nas Franjevci, koji 
su preko Klisa kretali prema Sinju. 

— Stoj mi zdrav, pozdravi me fra Petar, pružih 
mu ruku. Nisam mislio, da ga više nikad ne ću vidjeti. 

* 

* * 

Vratismo se u Split. To srce dalmatinsko jače 
kuca. Mlada krv kola jače u žilama. Sve se bijaše 
podiglo na noge. Obala vrvi mladim svfetom, čuješ 
po koju talijansku, malo njemački, a najviše »arva- 
ski«. I mi se umiešamo među ljude, i za čas eto 
trubadura u nekom družtvancu. Gledao sam ga iz 
prikrajka. Razvila se sva snaga njegova jezika, a 
dvie male gospođice, među kojima je stupao, mora 
da su se vraški začudile savršenoj gimnastici njegova 
jezika. 

Drugi dan bijaše se nebo nešto natmurilo. 

— Ajde da obiđemo Mrljan, odredi profesor. 

Spremismo se onamo iza crkvice, što je na zapad 
Splitu, tu vodi uzani put izpod Mrljana. Za to brdo 
rekoše i napisaše, da je vulkan, ali u prvi mah uvjerit 
će se svatko po kamenju — samom vapnencu, — da 
je Mrljan pitomi stvor božji. Odputismo se dalje mi¬ 
mo vile Capogrosso, što leži med agavama i granatim 
smokvama. Nismo bili ni na po puta, a lijepa topla 
kišica odpravi nas u grad. 

Dok smo ručali, razvedri se nešto, a mi pođosmo 
do samostana Poljuda na sjever od Splita. Ondje 
potok Jadar donosi mulja i pieska, pa nastadoše 
močvare, latinski »paludes« otuda ime samostanu. 
U crkvi ima epitafija, ondje su zakopani fra Nigris, 
obitelj Marulo, a Cutheis, a najvrednije, što ima sa¬ 
mostan su dvie knjige psalama, koje je svojom rukom 
napisao i krasne inicijale naslikao fra Bonaventura 
Razmilović godine 1670. Ostavismo Poljude, kiša nam 
za leđima, a pred nama ulazi parobrod »Croatia«. Još 
smo sat proveli u Splitu i onda se oprostismo. 

Kad je »Croatia« minula svjetionik splitski, onda 
se trubadur sjeti: 

— Vidiš vraga, ja nosim sa sobom ključ iz split¬ 
skog hotela! 

Oko tri sata poslije podne izkrcasmo se na Rijeci, 
a sutradan u Zagrebu. 

1' MALTEMPO I PLANINSKI KANAL. 

— Sluga pokoran! 

— Živih! N 

Ovo bijahu posljednje rieči. Oni na obali još su 
čas mahali rubcuna, — na krmi i ina prvom jarbolu 
spustiše zastave do polovice, kormilar sa kapetan¬ 
skoga mosta pusti paru kroz zviždaljku — sve to bi¬ 
jaše posljednji pozdrav Novljanima, koji nas tako 
liepo dočekaše. 

Bilo je to 25. ožujka 1893., dakle nekoliko dana 
iza ekvinocija. Plašili su nas u Zagrebu i na Rieci, 
da me ćemo imati preliepo vrieme, — a sada, tek što 
smo iz Novljamske luke izašli, — eto se naš paroforo- 
dić nagnu na desni bok, zastave zalepršaše, a stara 
nevolja kanala Maltempa, bura, — prikaza nam se 
u svoj svojoj krasoti. 

Prije nego što dođemo do Senja, dopustit će mi 
strpljivi čitatelj, da mu prikažem našega prvaka, 
strpljivoga podnositelja naših hira. Zove se »Zvoni¬ 
mir«, dug je odprilike kojih trideset metara, vitak je, 
gotovo elegantan. Dva vita jarbola digla se u vis, 
na prvome leprša zastavica s imenom »Zvonimir«, a 
na drugom hrvatski barjak s hrvatskim grbom: neka 
se zna, kako mu je ime i odakle je. Među jarbolima 
nalazio se širok, dosta nizak dimnjak, a pred njime 

kapetanski most. Kad se »Zvonimir« poput galeba 
(sivom je bojom namazan) zaleti u debelo more, onda, 
što no riječ, reže valove, da je milota. Na samoj pa- 
lubi pod kapetanskim mostom ima kolibica, sva sta¬ 
klom prekrita, pa ćeš, ako si dobra želudca, po viso¬ 
kom moru okružiti pogledom na sve strane. Nešto 
dalje je kuhinja, malena doduše, ali za tri ogromna 
lonca dovoljna. ' 

Mnogi bi se prevario, kad bi »Zvonimira držao 
domaćim djetetom. Sagradiše ga na zelenim obalama 
Lionskoga zaliva, a za veliku gospodu. Krsno mu je 
ime »Feu follet«, t. j. »lutajući oganj«. Dva su ga 
valjana Marsiljca sazidala za svoju zabavu; — nesre¬ 
ća htjede, njihove se gospođe nešto zakvačiše, pa 
tako dbđe »lutajući oganj« na bubanj, a tu se pre¬ 
krsti u »Zvonimira«. 

»Zvonimirom« zapovieda vrli kapetan Marušić- 
Ičanin. 

Dok smo se mi ostali grčevito primili sartija ili 
pomičnih konopa, on se mimo postavi na mostu, pa 
gleda, kuda će brodom. 

— Čvrsta je bura, — potvrdi netko na palubi. 

— Da, bura — potvrdi kapetan, pa i opet ušuti. 

Blaženog li vremena! Niz one dolinice i drage, 
što leže na jugu od Novoga, kotrlja se silan zrak od 
mora, pa ga brije. Nema tu visokih valova, ni obla¬ 
čna neba. Sve je prejasno, prebistro, nebo ažurno. 
Ondje prema Senju i Prviću pružila se sitna i biela 
magla, od samoga je mora, koje bura kao prašinu 
šiba u zrak. Što smo ise više bližili senjskoj dragi, to 
je jače vjetar udaro na »refule«; tako zovu naši pri¬ 
morci one udare vjetra, koji će ti natjerati zimu do 
kosti. Od desetorice putnika nema nas nego dvojica 
na palubi. Gospodin B. rođen Zagorac, ne da se, što 
se veli, »iz koncepta spraviti«, nego sjedi na rešetki, 
koja čuva prozore, pa se divi čudu neviđenom. 

Baš na širini Senja, kad je bura najjače udarala, 
eto ti nas zove kuhač Andro, koji je ujedno »noš- 

trom« na brodu, da zagrizemo'. Kad smo se onako 
do mile volje namučili, kako ćemo tanjure ravno 
držati, da se juha ne prolije, eto iz sobe glas, kao 
glas što vapije u pustinji: 

— Grozno! 

Ne treba da razčinjam sve delikatne izljeve čuv¬ 
stva, koja obletiše u ovaj čas moje suputnike. Mi smo 
još čas, kao okamenjeni slušali djelovanje morske 
bolesti, kad li jedan od gospode uhvati zgodu, da 
iztakne, kako sve životinje, — pače kanarinci, boluju 
od te bolesti, jedino se je pokazalo, da se plemenite 
turopoljske životinjice ta bolest ni najmanje ne prima, 
makar je baš do Australije voze. 

Dok smo mi razgovarali, preleti nam uz lievi bok 
Senj. Sada će netko: 

— Ne ćemo li Senjskim tijesnom, između Prvića 
i Krka? 

Generalna karta pokaza nam, da se Zvonimir 
drži obale, pa da ne skreće u tijesno. 

Izađoh da upitam kapetana, kuda ćemo. 

— Mogli bismo tiesnom, ali je jača bura, baš dolje 
pod Baškom. Upitajte gospodu, bi li Montanjom. 

Sva gospoda pristadoše, a mi zaplovismo Planin¬ 
skim kanalom. 

Eto nas u Podgorju. S lieva goli Prvić, a s desna 
kamen te kamen. Svirka bure na sartijama i taj div¬ 
lji kraj baš su u skladu. Kad se primaknusmo Svetom 
Jurju, naš je lazaret već imao dva člana. 

Ima tome dvije godine, što sam oko ponoći kasao 
od Svetoga Jurja do Senja, a sad eto prilike da po¬ 
gledam ono, što mi je crna noć zastrla bila. Oko či¬ 
tave legije draga i dražica zavija cesta, obilazi ih, 
pa se u dnu svake drage brani visokom stienom, a kad 
se ponoru primakne, onda je ograda brani. Zahvalih 
Bogu, što se one noći nisam našao u kojoj od onih 
crnih draga, a dva dana poslije možda u želudcu 
koga »pešekana«. Nešto izpod Svetoga Jurja pokaza 
nam se tričetvrt kilometra široka draga otvorena 

prema moru. U dnu ima mlin sa dvie tri kućice j zove 
se to mjestance Žmovica, a draga mlinskom dragom. 
Ja toga ne bih spominjao, da upravo u tom zatoniću 
ne izlazi u ravnine mora jaka voda, koja odmah i 
mlin tjera. Koliko se zna, tu ulazi u more rieka 
Gacka, koja ponire na sjevernoj strani Velebita kod 
Sviće. 

Dok smo prolazili uz Lukovo, Stari grad i Stinicu, 
r v S % po . ma ^° s * e žl a * S lieva nam ostadoše otoci 
Goli i Sveti Grgur: u njima prvi put ugledasmo Dal¬ 
maciju, primaknusmo se Jablancu, i eto otoka Raba 
pred nama. 

v Vazda zelene šume bujne česvine, prekrasna 
južna vegetacija, ugodno podneblje, sve se to spo¬ 
minjalo, kad smo sastavljali putnu osnovu i kad. odlu- 
čismo posjetiti Rab. 

A sada, kolikog li razočaranja! Gospodin Zagorac 
sjedi još uviek na onoj rešetki, pa se ljudski plaštem 
zavija, a ja tarem oči i gledam, ne bih li bar mrvičak 
zelenila opazio: ali nigdje ništa do žutoga kamenja i 
nešto zemlje crljenice. 

U velikom luku okrene se Zvonimir prema zapa¬ 
li 1 * pa zađe u kanal Barbatski. Taj je kanal do osam 
kilometara dug, a tek pet stotina metara širok; za¬ 
tvara ga sa sjevero-iztoka Rab, a sa jugo-zapada 
uzani dugi otok Dolin. 

Božje se sunašce taj put smilovalo, da je jače uprlo 
svoje zrake u nas. Od bure ni traga, a južna obala 
rabska pokaže nam se u svoj idiličnoj ljepoti. Kuća 
do kuće reda se obalom, a oko svake na čudan način 
obdj elani vinogradi. Ti su vinogradi uza more, gotovo 
u ravnini. Na njima prostrle se po obroncima one sivo 
zelenkaste šumice od uljike. Eto uz more Kaštel, 
pak Barbat s bielom kapelicom, a nešto dalje iznad 
Knežića crne stare razrušene crkve Svetoga Damjana. 

Još čas dva, a Zvonimir se zaleti oko rta Svetoga 
Petra u rabsku luku. Dotle su i svi drugi izašli na pa¬ 

lubu (poput guštera na podnevno sunce). Bolestnici 
ozdraviše, a parobrodom zaori: »Živila Dalmacija«! 

Bilo je to baš u onaj trenutak, kad je »stari gospo¬ 
din« opazio na rabskom zidu mletačkog lava. Čeka 
lav i broji dane, dok mu se tkogod ne smiluje pa ga 
skine. Metnuše kamenoga lava u stubište hrvatske 
škole, pa su mu rabsika dječica izbrisala svojim pe¬ 
tama svaki spomen. Danas se zna samo, da je nekad 
ondje bio lav. 

Koliko li razlike! Tamo u Maltempu huji i zviždi, 
a ovdje blago i mirno nebo, u obće u svem velika ra¬ 
zlika, koju će dobri čitatelj tek u drugom poglavlju 
opaziti. 


2. ŠETNJA PO RABU. 

Grad su Rab sazidali na jeziku, koji se daleko u 
more pruža. Utvrdiše ga Mlečani, jer je čuvao pro¬ 
laz iz Planinskoga kanala u Kvamerić, baš kao i grad 
Krk. Čudno ti je mjesto onako stisnuto na uzkom 
komadu zemlje, a opasano tvrdim zidinama; tri se 
ulice povlače usporedo s lukom, a jiedna ponad dru¬ 
ge: »Gornja«, »Srednja« i »Donja« spojene su svom 
silom malih uličica i prolaza, koji su kadkad i suviše 
slični zagrebačkom Klancu. Kuće rabske su visoke 
na dva, tri ili četiri sprata, a široke za četiri, tri, 
pače dva prozora, te su sve zidane od tesanog kame¬ 
na. Tuj i tamo vije se po starim stupovima bršljan 
ili loza. 

Kad je Zvonimir pristao, bilo se skupilo kojih tri¬ 
desetak ljudi na obali, da vide, koja sreća nosi sivoga 
nepoznanca u njihov grad. 

— Inglezi, promrmlja neki namršteni starac uza 
me, a kad mu rekoh: 

— »Dobar dan«, razvedri mu se lice, pa će: 

— Da Bog da, i uze me izpitivati bolje od pogra¬ 
ničnog policajnog činovnika. 

Obalom, kojom smo prolazili, prostire se debeli 
hlad od omašnoga stabalja, a u samom je gradu hlad 
od visokih kuća. Krenusmo gradom. Četa djece otis- 
nula se za nama, pa nas gleda šapćući među sobom 
onim čudnim narječjem. Kakogod je podne već do¬ 
brano odmaklo bilo, ipak naša leđa kadikad osjetiše 
lagodnu silu božjega sunašca. 

Hvala Bogu, bit će sjutra liepo vrieme, tako 
smo svaki dan govorili, a Bog je dobar, pa je i bilo 
liepo. 

Negdje u »donjoj« ulici (ako se ne varam) ima na 
uglu starinska kuća sa liepim gotskim prozorima u 
pročelju. Jedan od gospode, koja nam se pridružiše, 
pouči me, da je to kuća g lasovitoga Rabljanina, 
Markantuna de Dominisa. Mislim, da neće biti 
potrebno spominjati, kako se rđavom slavom ta) 
čovjek proslavio. Svatko zna, da se je kao biskup 
senjski znao očuvati »senjske ruke«, da je ugnjetavao 
jadne Uskoke do nemila, te da je kasnije bio pristaša 
engleskih protestanata, a napokon umrije kao kato¬ 
lik. Poslije smrti sažegoše mu tielo kao heretiku, a 
uskocima postaviše u senjskoj crkvi spomenike. 

Dok sam prolazio gradom, opazili na raznim ku¬ 
ćama zastavice od crvenoga i zelenoga papira, a na 
njima brojeve 10 ili 12, riietko 14 ili 16. Propitah se, 
pa mi rekoše, da je to ciena vinu. Začudih se, ali 
nije nikako čudo, kad pomisliš, da je sva Dalmacija 
rodna vinom. To se vino ne da prodati, a Dalmati¬ 
nac ne izpija »sa svojom družinom vino«, kako ga je 
naš Zagorac izpijao, dok ga je ondje bilo. 

b Rabljani su mirni ljudi, visoka stasa, cmomanja- 
sti, odievaju se u crno, a odielo zarubiše crvenim 
vrvcama. Glave pokrivaju crvenim kapama. Takove 
su i Rabljanke. Ima među njima baš liepih južnih 
tipova, crnih vragoljastih očiju. 

Crkve su na Rabu starinske, sazidane za mle¬ 
tačkog gospodstva, a valjda još i prije. Nije mi bilo 
moguće, da pomnije promotrim sam grad, jer su moji 

suputnici htjeli na svaku ruku izaći iz grada u »prostu 
prirodu«. 

Izađosmo liepim drvoredom od jablana u polje, na 
sjever od grada. Nema ljepšega pogleda, nego kad 
spaziš pitomi kraj, koji se do mora spušta. Ja sam 
do onda bio vičan uz morsku obalu gledati sam izde¬ 
rani i izlizani kamen ali na Rabu je posve drugačije. 
Posve položita obala obrastla lozom i maslinom spu¬ 
šta se do mora, pa tako u isti čas gledaš humke i 
brežuljke zagorske i divote primorskoga neba. Dolina, 
u koju zađosmo, zove se Kampora, a raztegla se 
odprilike dva i po kilometra sjeverozapadno od grada. 
Na najnižim mjestima te doline posijaše žito, uz 
obronke steru se vinogradi, a nad njima zavili se u 
čudno sivo zelenilo gajevi maslinovi. 

Naš družtveni Akteon g. Zagorac, tek što je stu¬ 
pio u »prostu naturu«, nađe plijen: njegovo bistro oko 
i sigurna ruka pretrgnuše nit života nekom jadnom 
golubu, koji je imao neko osobito latinsko ime. Oni, 
kojima bijaše stalo da nakupe biljki i životinja, odoše 
u šumu, koja se zove Dundo; pripoviedali su mi, da 
ima ondje zimzeleni hrast, čemerika (Quercus illex). 
Lako bih mogao spomenuti i divlju suljiku i vriesak 
(Erica arborea) te pojedine rodove i vrste svega toga 
zelenila, što ukrašuju božji sviet. Ali neću. Mogao 
bih s,e kome od poštovanih čitatelja zamjeriti, pa ću 
zato radije krenuti u zeleni, kamenom obrasli vrtić, 
koji se uz put pruža. To je samostan Svete Eufemije. 
Digao se dosta visoko baš nad istoimenim zatonom. 
Kad ga sa sjevera gledaš, obuzima te neko zadovolj¬ 
stvo. Evo slike, nešto impresionistički prikazane. 
Gore nebo, dolje more mirno kao ulje, što primorci 
vele »calma bonazza«. Onamo daleko na jug prostro 
se neki školj: i on je modar, baš kao i more i nebo. 
Nešto bliže na visokom jeziku eto grada Raba. Kako 
je sunce uprlo svoje zrake u grad, biele se na tamno¬ 
me nebu još bjelije zvonici i zidine gradske, a amo 
zavila se u sto niansa zelene boje Sveta Eufemija. 

»On revient taujours a sos premiers amotirs«! To 
je reći hrvatski: »Krsti vuka, a vuk u goru«. Tako 
bijaše i sa mnom. Tek sam strpljivoga čitatelja doveo 
u samostan, eto i opet zelenija i botanike. Ipak! U 
vrtu samostanskom dva rietka ptića naše flore (ako 
se smije tako reći), valja da spomenem: pinija (Pinus 
pinea) tamno zelena, prostrla svoju zelenu krošnju 
tako vodoravno, kao da joj je ravnina teodolitom 
određena, a onoj datulji baš su najzgodnije mjesto 
izabrali. Sve što sam spominjao', i pinija i datulja u 
takom su prekrasnom skladu, da ni Sorrento ni Te- 
racina ljepšega ne potkazuju. Ja doduše ne poznam 
ni jednoga ni drugoga, ali koliko je god mogla moja 
mašta pomišljati, učinila je to na račun Sorrenta — 
a našla na Rabu. 

U samostanu nađosmo dva fratra, onaj treći bijaše 
otišao u grad. S njime se čitav samostan sastoji od 
trojice, da se ispuni riječ: »Tres faciunt collegium«. 
Jedan od one dvojice pokaza nam sve, što smo mogli 
vidjeti u Svetoj Eufemiji, t. j. visoku piniju, široku 
paomu, pa novu crkvu, stare nadpise,staru cisternu 
i drugo. U crkvi vidjeh deset slika Bartolomea Viva- 
rinija, koje spojiše u jednu. Među misalima te crkve 
nalaze se dvie knjige psalama, antifone. Omašni su to 
folijanti sa trista, koliko li listova. Jedan ih je sa- 
mostanac (barbarska mu je ruka zatrla spomen) sam 
napisao i izradio neke minijature i inicijale. Samo je 
djelo veoma liepo izrađeno, ali ni izdaleka ne doseže 
ljepote poznatoga Razmilovićevoga psaltira u samo¬ 
stanu na Poljudima kod Splita. Pod arkadama, koje 
ograđuju samostansko dvorište i cisternu, nalaze se 
dva nadpisa, primitivni kapital nekoga stupa i vršak 
šiljatoga portala. Taj je potonji svojom ornamentikom 
vrlo sličan takim komadima kninskih hrvatskih izko- 
pina. 

Već je sunce svoje zlatno lice među zelene rabske 
vrhove ukopalo bilo, kad se preko slaništa (saline) 

vratih u grad. Osobito nam je drago bilo, kad nas na 
večer neka gospoda iz grada na našem parobrodu 
posjetile. 

3. OD RABA DO ZADRA. 

Kad se drugi dan t. j. 27. ožujka probudih, sjeti 
me daktusko udaranje makine, da smo Rab ostavili 
za krmom. 

Uzpeh se na palubu. Rab se polagano spuštao u 
more; na zapadu rasijali se neki otočići, a dalje na 
rsteniku izskočio kao zub 26 metara nad morem 

, svjetionik. Iza njega eto južni rt otoka Cresa, 
pak Televrma ili Osorsko brdo na Lošinju. 

Oplovismo Lim, najsjeverniji rt otoka Paga, a sa 
sjeveroiztoka udari i opet bura. 

U jedinu nam je ruku drago bilo, što nas bura prati, 
jer je sva okolina veoma jasna bila. Na kamenom 
Velebitu mogao si spaziti svaku jaružicu. Pod ovim 
golim vrhovima, na kojima se bieli suncem razsviet- 
heni snieg, protegnuo se tanan, vodoravan oblak, 
lo je »brvina«, u sjevernom Primorju siguran znak 
bure; kad toga nema, nema ni bure. S lieva nam se 
protegnuo onaj plosni Pag, suh, neugodan sa mora, 
a na jug razsijalo se čitavo stado malih otoka i otočića, 
a med njima je puklo otvoreno more. 

Dok sam ja to gledao, moji su drugovi bili zabav¬ 
ljeni svaki svojim poslom. Arcibotanik i Vicebotanik 
uzeše slagati na Rabu sabrano bilje. Razgovarahu o 
nekim grmićima, koje koze brste, a grm uviek na 
novo tjera tako, da čovjek na vrh grma stajati može. 
Gospodin Kebrolog nabadao je neke kukčiće, pa im 
tražio krstne listove u svojoj debeloj matici »kebro- 
rum«. Od časa je do časa spominjao tihim glasom sad 
Amara onda Harpalus Feronia, Hipera Opatrum 
viennense i Sabulosum. Malo poslije okrstio je neke 
životinjice sa Dorcadion pedestre cinerarium. Hero- 

phila tristis, Drosterius bimaculatus i Cremastogasta 
sordidula završiše tu osobitu legiju. Poštovani Zoolog 
stajao je postojano uz mikroskop, i proučavao neke 
kolosalno malene životinjice, što žive u morskim dubi¬ 
nama, a spominjao se i prekrasne meduze iz rabske 
luke. 

Drugo se družtvance sakupilo u onoj staklenoj 
kolibici, pa si krati čas koječim. Baš smo svi izgle¬ 
dali zajutrak, kad se razlieže glas: 

— Magarac! 

Bijaše to glas »staroga gospodina«, koji je biesan 
hodao amo tamo. Naš maršal, vođa ekspedicije sta¬ 
jaše slučajno u kuhinji, i pripravljaše »ham and eggs«, 
butinu s jajima, dok je noštrom Andre pripravljao 
gulaš. 

Maršal izleti, pa upita »staroga gospodina«, koji 
su mu jadi. 

— Tone je magarac. 

— Kako to? 

— Vi ste mu dali onoga goluba od jučer? upita 
»stari gospodin« odbijajući dimove od cigare. 

— Ja sam rekao sam, da goluba razreže, pa da 
ga vama donese. 

— Onda? 

— On je valjda to učinio? 

Poštovani čitatelj valja da zna, da je »stari gospo¬ 
din« bio određen za sabiranje ptica za muzej. 

— Da, on je odnio goluba u kuhinju, pa se sada 
u gulašu kuha. 

Taj se je mali događaj svršio tako, da je »stari go¬ 
spodin« dobio na tanjuru pola goluba, a golubovo 
perje i glava plovili su negdje po Jadranskom moru. 

Prolazili smo uz dosta puste otoke Skrada i Maun. 
Nešto niže primaknusmo se otoku Viru (Puntadura), 
onda nam se prikaza na južnom obzorju Zadar. Pre¬ 
ma zapadu stoje nam otoci Olib, Ist i Silba; ti su 
otoci posve različni od gornjih otoka, obrastli vino¬ 

vom lozom i šumom. Tek tu i tamo pokazuju se mali, 
posve goli školjići. 

Bura jednako traje, — a na izstok eto Velebita u 
svoj svojoj krasoti. Mogli smo vidjeti svaku dragu 
i svaki od onih malih vrhova, koji se od glavne kose 
Velebitske odciepiše prema moru. Još se uviek za 
nama povlači žuti Pag, pa se u tom žutilu pokazuje 
kao zgodan kontrast prema modrom Velebitu. 

Već je sunce svoje zrake upiralo ravno u naš 
»bumpreš«, tako mornari zovu koso jedrilo, kad se 
mi posve prikučismo Zadru. Na iztok nam osta 
uzani prolaz Ljubacki, a onda kraj, koji je na karti 
označen imenom Brevi 1’ acqua, što u talijanskom ni¬ 
šta ne znači, a domači ljudi poučiše me poslije, da to 
znači Privlaka. To je slično učinjeno kao što od Ca- 
pitolio učiniše Campi d oglio. 

Eto i Zadra pred nama: na jeziku je sazidan, okre¬ 
nut na sjever, a nema prave luke, jer je dugi zaton 
na iztočnoj strani dosta plitak. Prikučismo se obali. 
Bilo se skupilo svieta. Čudno, , mišljahu Zadrani, 
koji je to bies objesio na prvi jarbol »arvašku ban- 
deru«. 

Jedva jedvice prođosmo kroz rulju do ulaza, koji 
se zove »Porta marina«. Ja sam već odprije poznavao 
Zadar, ali mi je opet bilo težko, da se snađem: bar 
dvjesta ulica križa se unutar stiena. Minusmo staru 
crkvu Svetoga Krševana, tako zovu Hrvati Griso- 
gona, a onda na lievo, na desno, na sjever, na jug, 
sve do nekoga ugla na kome je napisano »Grand 
Hotel«. 

Kad stranac prvi put dođe u Zadar, pomislit će, 
da je u gradu od kojih 50.000 stanovnika, a kad tamo, 
ni sedmina od toga. Valja riešiti zagonetku. Ulice 
su uzke, pa ti se pričinjaju punima. Sva sila malenih 
osterija, braserija i dućančića zaredala s desna i s 
lieva. Sve je puno ljudi, a ti ljudi mnogo govore, 

glasno govore, dašto talijanski. Zadar kao da se od- 
kinuo od ostale Dalmacije, a baš je čudno vidjeti 
dvojicu sa Ravnih Kotara ili Šibenika, kako zapremi- 
še čitavu ulicu sa svojim leđima, dok se mali Zadra¬ 
nin uza zid šulja. 

U »Grand Hotelu« vidjesmo, kako je naš noštrom 
Andre dorastao da bude prvim, kuhačem dobroga 
hotela. Mrvičak zle volje tumarasmo gradom, kad nas 
nenadano pozdravi g. N. Odvede nas u svoju kuću, 
pa nam pokaza čitav naravoslovni muzej. Ima tu 
kamenja iz svih krajeva Dalmacije, ima ptica, kuka- 
ca, a kao osobitost pokaza nam morsku stjenicu, koja 
se prisiše na morskoga psa, pa mu krv pije: to je 
Bellotstoma Niloticum. 

Poslije te znanstvene ekskurzije — u četvrti kat, 

ier su zadarske kuće visoke, odvede nas, da nam 
pokaže što ima u Zadru liepo. 

Začudih se, ali opet priznajiem, da ima mnogo 
liepo. Popesmo se na zidine: sunce sa zapada uprlo 
svoje zrake u sniežni Velebit. Oni tanani oblaci po¬ 
vrh Velebita raztepli se, a buri ni traga. Najljepši 
nam se pogled pruzi, kad se popesmo na onaj peto- 
kutni toranj Buovo d’ Antona, nad kopnenim vrati¬ 
ma. Velebit se rumeni, a onamo od Obrovca raztegli 
se Ravni Kotari, zeleni, mirni; more nešto nemirno 
od prošle bure, posuto stotinama janjića. To je biela 
pjena navrh vala. Ti se jianjići tjeraju, a što dalje u 
more, to ih više ima. Na sjeveru sljubio se Velebit 
s nebom; na kraju, negdje nad Jablancem, više ga 
nema, da oboružaš oko, pokazao bi ti slab potez, 
kako još ondje uvijek bura bjesni. 

Prođosmo do zapadne obale. Tu se redaju kuće 
liepe, a silne, gotovo pola njih pripada braći Borelli. 

Zadarski se kanal palio od sunca, koje će sad na 
sakriti svoju zlatnu glavu za otok Ugljan. Sutomišći- 
ca, to je sveta Eufemija, seoce ugljansko, već je u 
sjeni, do po kanala zlati se more, a onamo dalje modri 
se kao oko djevojačko. 

Razvaljena tvrđa Svetoga Mihovila na Ugljanu 
sva je pocrnjela na onom žarkom nebu. 

Želio bih da poštovanom čitatelju prikazem kate¬ 
dralu sa liepim drvenim korom, pa crkvu Svetoga 
Šimuna sa izvajanim sarkofagom, ili liepo šetalište 
prema Arbanasima, pak »plakatu« sa pet zdenaca, 
ali noć se spustila nad Zadar, ljudstvo se razmahalo 
po onim uzanim ulicama, a mi zakrenusmo »al va- 
pore«, gdje dva Sinjanina podvoriše naše gladne že- 
ludce, pruživši nam prekrasne pržolice i ribe. 

4. TROGIR I SPLIT 


Divota od jutra. Tamni zadarski kanal obasut 
stotinom barčica, bijej& se jedra nadula. Iztočno 
sunce miluje Ugljan svojim proljetnim zrakama. Zvo¬ 
nimir se zaletio poput lastavice; u ranom je jutru 
ostavio Zadar, a već smo izgubili s očiju one čudne 
Arbanase, kad se Vicebotanik dovukao na provu. 

— Evo Biograd na moru! 

— Tu je i Vransko jezero? zapita gospodin Zoolog 
ravnajući naočale. 

— Jest. 

— Hoćemo li doi jezera? 

— Možda kasnije, ali sada nema kada, valja nam 
još sto šezdeset kilometara prevaliti prije sunčanoga 
zapada, odvrati Maršal. 

Gospođin Zoolog toliko si je želio sladkovodnih 
životinjica iz Vranskoga jezera. 

— Ima tome vremena: Prokljansko jezero, pa 
Skadarsko blato. 

Prolazili smo kroz onaj sviet malih otoka, što se 
protegnuše od južnoga kraja kamenoga otoka Pašma¬ 
na, pa sve do Ziarina. Svaki se čas pokaza na sred 
mora taman stup, a na njem neki znak. 

— To su »seke«, pličine, pouči nas stari kormilar. 

Čudno izgledaju oni mali otoci na obzorju, kao da 
im je tkogod podgrizao uglove; oni, koji su najdalje, 
čine ti se kao da u zraku lebde. 

— Hooj! Je li ribe? poviknu noštrom sa krme. 

Na pučini njiše se mala barčica, a u njoj četiri 
čovjeka. More nije posve mirno, a kad bi god barka 
u dolinu vala zašla, — izčeznuli bi i ribari i barka. 

— Ima, ozove se jedan od njih, 

Okrenuše barku prema parobrodu, a kapetan 
vikne kroz onu mjedenu ciev u makinu: 

— Ferma! 

Ribari zaveslaše ljudski, i za čas se prikučiše 
Zvonimiru. Dvojica sjedoše, pa uzeše premetati svoj 

lov. Padron njihov primi se za »barkariz«, za rub 
broda. 

— Bog vama. 

— Ima li ribe? 

— Bog dao! 

— Kakova je? 

— Lipa. Koje kaka, ima oslića, bukave, evo zu¬ 
batac! Lip je. Želite srdelja? 

Uzeše se pogađati. Padron pogladi buk pa narav¬ 
na malu izlizanu crvenkapu, koju je uzicom za zati¬ 
ljak pričvrstio. 

— Za ’vo tri »banice«, reče i stade miran. 

Banica se u Dalmaciji zove deset novčića. Go^- 
spodin Maršal kupi ribu, naš je noštrom uze pod nož. 

— Zdravo pošli, rekoše sva četvorica, pa se od- 
biše. Još čas smo ih vidjeli jasno, a onda sve manje 
i manje, dok se ne izgubiše. 

— Na provu, upozori kapetan. 

Ostavismo Zlarin na iztoku, a pred nama otvore¬ 
no more, Na iztok se protegla raztrgana suha obala, 
a na sjever oni mali otoci. Sve drugo je prosto, otvo¬ 
reno, da zineš očima, koliko vide. Na jug se digla dva 
modra brda nasred mora, a amo pred njima usred 
mora malen tornjić. 

— Ono je Vis. 

— A ono Svetac, ili kako na karti stoji Sant An- 
drea, protumači gospodin! Petrograf. 

— Što je ono sprijeda? upita netko od družine. 

— Ono je lanterna Rogoznička, odvrati kapetan. 

Sve smo se više bližali tom svjetioniku. Na otočić 
malen kao zagrebački Markov trg digla se dvokatnica, 
a ^P re .4 n i ome visok toranj. Ni travčice nema na tom 
»školjiću«, a onaj pazitelj dobiva zairu i vodu svaki 
treći dan. Kolike li večeri udara silno valovlje na tu 
tvrđicu, a bura trese čvrstom zgradom; onda valja 
stražaru stajati na tornju i gledati, nema li gdjegod 
koji brod u nevolji. A taj je čovjek zadovoljan. Rekoše 
mi u Trogiru, da je bio kroz šest godina mornar, da 

je nešto novaca posabrao; dođe u Trogir, uze mladu 
ženu, koja je na nj tri godine čekala, pa ode na Ro- 
goznicu. 

— Tome ne treba Argusa, da mu ženu čuva, — 
primieti netko iz družine. 

Ne prođe ni pola sata, a Rogoznička je lanterna 
u moru, a na iztoku pokazaše se dva otoka: Veliki i 
Mali Drivenik. Kad se malom Driveniku primakosmo, 
ostavi nas ćelavi starac Velebit, a na njegovo mjesto 
stupi sijeda, suha baka Dinara. Zakrila je svojim 
sniežnim čelom sđv iztočni obzor. Dolje na jugoiztok 
digao ponosito svoju glavu Mosor, kao da dovikuje: 

— Evo me ovdje, branim Zvonimirov grad! 

A dolje pod njim zaredali se liepim redom zelena 
od masline Šolta, pak liepi Brač, ponositi Hvar — i 
mnogo otoka i otočića kao stado, a nad njima kao 
dobar pastir naherilo svoju liepu kapu vrletno Bio- 
kovo. 

Jedno mi je čudno bilo: mi smo se od Zagreba po¬ 
maknuli za cijeli stupanj i trideset minuta, mi smo 
kod Liča prešli iz srednje-europskoig kontinentalnog 
pojasa u mnogo blaži sredozemni pojas, a ipak, što 
smo više na jug išli, to nam je hladnije bilo. 

Jedan se od gospode suputnika u bundi već spre¬ 
mio bio da udari svom svojom rječitošću na tu pustu 
teoriju, kad se netko javi: 

— Trogirsko tiesno! 

Ostavismo Drivenike na desno, a pred nama se 
javi Čiovo, koje se na desetak metara primaknulo 
dalmatinskoj obali. Bilo je baš oko podne. Božje 
sunce razsvietlilo onaj suri kamen i zelenu Šoltu. 

Po tamnom Trogirskom tiesnu razasula se sva sila 
barčica i brodića; biela im se jedra napunila vjetra, 
pa se nagnuše na jednu stranu. 

Sve jasnije pokazuje nam se bieli Trogir, taj hr¬ 
vatski Kizik. 

Sagradiše ga na obje strane tiesna, što spaja ko¬ 
pno s Čiovom. 

Poput Betlehema zavalio se u dnu širokoga zaliva, 
a uza nj se poredala seoca, jedno bjelije od drugoga, 
a okružena zelenim mandulama i uljikama. 

Napokon pristadosmo. 

Široku rivu sunce razgrijalo, tek nešto stabalja 
baca debeli hlad tako, da se prekrasno iztiču ona 
sjena i ono tamno zelenilo na bielom kamenu. Neko¬ 
liko se žena sakupilo pod onim drvećem, a Viče bo- 
tanik pripravi svoj aparat, pa udari (što no rieč) one 
žene na staklo. 

Gospodin Zoolog, koji se spremio bio da izgrdi 
zimu, sada briše znoj,a oči mu se ne mogoše odtrg- 
nuti od male djevojčice, koja je tjerala natovareno 
magare obalom. Sve su to slike, koje treba vidjeti, 
jer opis ne pomaže. Stotinu je ljudi opisalo kolosalni 
Eifelov toranj, a ipak, kako su to jadni opisi prema 
sbiljskoj slici toga galskoga kolosa. Ne ću se dalje 
truditi. Povest ću strpljivoga čitatelja oko grada, na 
sjeverna trogirska vrata. Tu na kamenu pred vratima 
izrastlo čitavo drvce, pa diglo svojim jakim korjenom 
cieli kamen. Na suprotnoj strani, uz gradski vrt, pro¬ 
širio svoje debele grane krošnjati alepski bor (pinus 
halepensis).Ja se ne zanimam osobito za zelen je, ali 
take crnogorice ne vidjeh još za svoga vieka; to je 
čitava lipa, a nitko sebi ne može stvoriti slike, kako 
su moji suputnici uzeli svoje bilježnice, da upišu tu 
rietku pticu u našem zraku. 

Ulice su trogirske onake, kakove su i zadarske, 
a splitske (odmah da rečem) onake, kakove i trogir¬ 
ske. Ima u Trogiru jedan ili dva veća trga Na jednom 
stoji mletačka »loggia«, u kojoj su plemeniti trogirski 
građani viećali, hoće E i one godine dati pomade za 
brkove mletačkom lavu. Tu je posabrao slavni Ivan 
Lučić svoje »Memorie di Trau«; danas pod onim luko¬ 
vima leži na leđima kršni Trogiranin, pa gunđa neku 
tihu, veselu pjesmicu. 

— Eto stolne crkve, upozori nas jedan od gospode, 
koji nas slieđahu. 

— Portal originalan. 

— Jest, onaj će gospođin, ovo je Adam, a ono 
lievo Eva. 

U istinu začudih se, kako su ti stari griešnici došli 
na portal trogirske katedrale. Stara romanska vrata, 
izkićena dosta bujnom ornamentikom, drže s jedne 
strane Adam, a s druge Eva sa lavovima. Dašto, nije 
me volja, da na tanko opisujem ili razpredam njihove 
kostime, ali svakome, koga bi sreća pred ovu crkvu 
doniela, prepotučam, neka pogleda, što se ondje 
može vidjeti. 

— Baš je liep ovaj portal. 

— Jest, donesen je amo iz stare Bihaćke crkve, 
odgovori onaj isti gospodin. Kad je Bihać već razo¬ 
ren bio, sjeti se neki od naših biskupa, pa ga donese 
amo. 

Još smo se časak čudili, a onda netko opazi, da 
je Eva postavljena kao Medicejska Venera. Uđosmo 
u tamnu, starinsku basiliku. Kamen od starine sav 
pocrnio, neko te čudno čuvstvo obuzima, kad se 
sjetiš, kolike su oči u taj kamen zurile, koliko se 
ruku pod ovim svodovima sklapalo, a tuga ti se nad- 
vija nad čelo, kad pomisliš, da od svih onih krvavih 
glava, od svih silnih banova, koji su kroz ove starin¬ 
ske dveri ulazili, ne osta nego pusti, magloviti spo¬ 
men. Oni kameni kipovi na vratima tješe te, oni ti 
pokazuju, da ima ideja, koje ni vrieme ne može iz- 
čupati iz srdca. 

— Biste li, da to pogledate? Pokazat ću vam sve, 
ponudi se neki starčić siede glave, a razgovorna 
jezika. Povede nas u sakristiju, pokaza nam grobove 
svih trogirskih biskupa, sve do godine 1828., kad 
biskupiju ukinuše, iznese pred nas čitavu garderobu 
starih i no-'ih crkvenih odiela* kazula, dalmatika, pa 
kaleže i koješta drugo. Trogirska je katedrala bogata 
zlatom i umjetninama. Ima u sakristiji prekrasan kor, 
do stropa obložen finim rezanim drvetom. Rekoše 
nam, da su to neki Francuzi htjeli kupiti: 

— Ali mi toga ne damo, ah, kuda bi, valja to 
čuvati, dokazivao starčić, pa nas izprati do vrata. 

— Vidiš vraga, oglasi se Mefisto. 

Valja mi spomenuti, da je naš suputnik Mefisto 
priroslovac, mekanik i valjan crtač. Stari je gospodin 
uvijek imao neke zadjevice s tim Mefistom, pa ga 
je okrstio tim imenom. Kad je Mefisto ono izgovorio, 
okrenusmo se svi, da vidimo čemu se čudi, a onda 
se i mi začudismo. 

Na uglu jedne ulice visi crvena zastavica, a na 
njoj upisan kredom broj 6 i pismenima »šest«. Skre- 
nusmo u nizki podrum, i zatražismo litru vina. Sta¬ 
rica neka se požuri, izpere »bocunčić«, pa nam ga 
pruži. Nazdravismo onu gospodu Trogirane, koja su 
nas pratila, a kad je gospodin Zagorac za litru vina 
' ostavio dvadeset mjesto šest novčića, mislim, bila 
bi ga poljubila, da nije brzo pobjegao. 

— Živjeli Hrvati! Živjeli Trogirani! 

Oprosti smo se, a most, koji spaja Čiovo i Trogir 
raztvori se. Zvonimir se zaleti svom svojom silom u 
prekrasno Kaštelansko more. 

Valja mi opisati zaton, okružen sa svih strana 
položitim gorjem; zarubiše ga zeleni vrtovi, po kojima 
se bani ponosita breskva, pak hladovita mendula. 
Bujna je loza tu našla najbolje mjesto, kameni se 
vrhovi postaviše ondje samo zato, da ti pokažu, kako 
su liepa Kaštela. Sedam njih poput bisera na vratu 
djevojačkom zaredalo, jedan bjeliji od drugoga, nižu 
se sve tamo do ponosnoga Klisa i do drevnoga Solina. 
U tamnome moru (a mimo je kao da se smrznulo) 
vidiš čitav taj niz, vidiš i vrhove, a i tamnomodro 
nebo, po kome se igraju srebrni galebovi, smijući se 
onim svojim groznim glasom. 

Ne želim više, nego da mi je i opet gledati ona 
sedmera nebesa kaštelanska sa glavice Čiovske, kad 
u njih upre jutarnje sunce s mrkoga Mosora. Šajlok 
bi ondje »mecenom« postao, a Falstaf lirskim 
pjesnikom. 

Evo Stafilića, pa za njima Novoga, onda Staro¬ 
ga, a dalje Lučić, Kambelovac, Gomilica i napokon 
drevni Sućurac. Nad njima popinje do onoga uba¬ 
voga Dalmatinskog Zagorja i do vrletnoga Knina že¬ 
ljeznica: prolazi prekrasnim krajem, ali je »zagorska«. 

Baš kad smo zakrenuli oko Mrljanskoga rta, pri¬ 
kaza nam se, makar izdaleka, polje Solinsko, a pred 
njim »piccola Venezia«, umiljata Vranjica, sazidana 
na okruglom otočiću, koji spaja samo uzan nasip s 
kopnom. Pa uza sve to zamisli onaj vrletni Klis, kako 
se na modrom nebu liztiče, goli Mosor, mrki Mrljan, 
kome se podnožje ovjenčalo vijencem velikih agava 
i mirisnih trava, onda ti duša poskoči, a srce ti se 
u grudima nasmije od milja. 

— Hola, maestral, ozove se stari kormilar sa 
mosta. 

Tek što smo izišli iz Kaštelanskoga mora, kad ono 
modro more primi srebrnu boju, a milijuni se valova 
pognali sve onamo do modroga Brača. 

Naš Zvonimir zaigra po valovima mali »menuet«, 
pa učini svoj poklon gradu Splitu, koji se sada poka¬ 
za, razsvietljen suncem sa zapada. 

Poznajem Split od prije, ali tako liep nije mi se 
nigda pričinio. Dioklecijan je dobro znao, kuda će 
smjestiti svoju palaču. 

Mrki veličajni zidovi presenećuju svakoga stran¬ 
ca, koji se prvi put pojavi u luci splitskoj, a ni moji 
sudrugovi ni ja nismo znali, čemu da se više divimo. 
Da li palači, ili samom gradu, ili okolici. I u samoj je 
luci more nemirno bilo, pa se na »bovu« vezasmo, a 
kapetan ode do lučke oblasti, da potraži mjesto za 
Zvonimira. Bilo se dotle sabralo nešto svieta po oba¬ 
lama. Prvoga spazih svoga prijana profesora Vida 
Petričevića. 

Pristadosmo, pa se izkrcasmo, i eto njega, zaokupi 
nas sve, upozna se sa svakim; ne prođe ni četvrt 
sata, a mi smo za njim koracali kroz splitske ulice i 
slušali ga. Iz muzeja odvede nas na zvonik stolne 

crkve, a opet odavde do kazališta, pa na rivu, — 
nema za nj ni truda ni muke. 

Podno mrkoga, kršnoga Mosora, a na jednom od 
najljepših mjesta dalmatinske obale, položio se prvi 
grad dalmatinski Split. Ondje, gdje obala skreće na 
iztok može južno sunce da obasjava okoliš splitski, sa 
sjevera ga brane od ljute bure strmi Kozjak i visoki 
Mosor. Blagi se zračak, što dolazi s onoga divnog, 
modrog mora, zabija u svaku dragu; divno sunce grije 
vinorodne slazove, što se vise iznad mora. 

U dnu zaliva, na plodnom polju, uz vodom obi¬ 
lati Jadar, razvi <se u rimsko vrijeme znameniti Solin, 
a na visokoj stieni kameni Klis. Na otvorenom moru, 
nasuprot otoku Braču, postavi car Dioklecijan svoju 
palaču. Tu je on, zasitivši se gospodstva nad čitavim 
onda poznatim (svijetom, htio* [proboraviti ostatak 
svojih dana, baveći se vrtlarstvom. 

Prekrasnu je palaču sagradio u obliku četvorine, 
tik do morske obale. Četvera su vrata vodila u tu 
silnu građevinu, a glavna su bila ona sa sjeverne 
strane, Porta Aurea. Na južnoj je strani stajala pa¬ 
lača u moru, tako da se moglo na južna vrata ulaziti 
barkom. Tu se diže prekrasno pročelje, koje je resilo 
pedeset polu&tupova, od kojih je bio svaki sedam 
metara visok. Danas ih ima četrdeset. Svatko će ra¬ 
zumjeti, kakva je ta, do dana današnjega sačuvana 
sgrada, kad čuje, da su u toj palači sagradili i novi¬ 
jih kuća na dva i na tri sprata, da su j<e izprepreli 
nekom stotinicom uzanih uličica i prelaza, pa da 
danas stoji u njoj stolna crkva, krstioninca, te da u 
njoj, kako nas je podučio don Frane Bulić, stanuje do 
pet tisuća ljudi. To je stari Split, koji ćeš najbolje upo¬ 
znati, ako pogledaš osmerokatnu stolnu crkvu, koja 
je nekad bila hram boga Jupitra, domaći hram cara 
Dioklecijana. Oko nje se reda red prekrasnih mono¬ 
litnih stupova, t. j. stupova od jednog komada ka¬ 
mena. Nešto dalje opazit ćeš prekrasni ulaz u krsti¬ 
onicu, u kojoj su nekad žrtvovali službenici silno¬ 
ga cara bogu Eskulapu. Na ulazu u stolnu crkvu posta- 

vila se silna sfinga od crnoga diorita. Podzemlje pa¬ 
lače sačuvalo se do danas. Silan je to prostor, koji je 
služio kroz viekove, razdieljen dašto u manje odjele, 
za komore, pivnice, tamnice pače i stanove. 

Uz palaču se prostire prigrađen stari grad, a na 
sredini prostro se Gospodski trg, s liepom u gotskom 
slogu zidanom viećnicom. Na južnoj strani uz more 
diže se visoka, čudnovata osmerokutna kula vojvode 
Hrvoja iz početka XIV. vijeka. »Primorje«, široka, 
liepo kamenom popločena obala, što obrubljuje luku 
sa svih strana, opsjednuto je čitav dan zaposlenim 
ljudima. Ima tu mornara, nosača, prodavača razne 
robe, ribara, — ima malih parobroda, koji će te 
odvesti u bieli Trogir, kršni Omiš, zeleni Hvar, ka¬ 
meni Brač, naći ćeš kadšto kakoga prekomorskog 
orijaša, koji dovozi iz Englezke kameni ugljen, a u 
Francuzku vozi dalmatinsko vino. 

Čim prestane danja žega, izlazi sviet iz svoga 
grada; ima tu pučana iz radnoga Solinskoga polja, 
ima kršnih momaka iz visokoga Sinja, što ovijaju 
glave šarenim čalmama, donoseći na svojim malenim 
magarcima povrće u grad na prodaju. Sve onda oživi, 
a morem ozvanja vesela pjesma i duboko zviždanje 
parobroda, s kopna vika radnika, glomot kola i 
zvižduk lokomotive. 

Unaokolo staroga grada prostrla se četin nova 
predgrađa: Veli i Dobri sa zapada, a Manuš i Lučac 
sa iztoka. 

Na zapadnoj se strani prostire liepa Marmontova 
poljana, (tako* Splićani zovu trg), prozvana na čast 
francuzkom generalu Marmontu, koji je početkom 
XIX. stoljeća zauzeo za Napoleona Dalmaciju. Taj 
je trg ograđen raznim sgradama sasvim modernim. 
Na drugoj se strani diže Fort Grippi, odakle se širi 
prekrasan pogled na grad. Nad njim podiže se Mrljan, 
(Marjan). Tu se redaju prizori jedan zanimljiviji od 
drugoga: posred bujnih vinograda, što su izrasli po 
jasnom kamenju, a čini ti se kao da pužu, naći ćeš 
bielih zaselaka splitskih imućnika. Oko tih zaselaka 

je porastla agava, kao drač kod nas, pa viti tamni 
čempresi, granate pinije uz široku paomu: pribroji 
k tome mrki Mrljan s nešto crvenice zemlje, vedro 
nebo i tamnomodro more sa sniežnom pjenom lagackih 
valova, i eto čitave slike. Po moru se prosulo jato bielih 
jedara; tek gdjegdje vidiš jedro crvene ili narančaste 
boje, — to su ribari Ćozoti. Daleko negdje iza otoka 
vije se lagano u zrak crni dim kake pamjače, što 
plovi u daleki sviet. 

U iztočnom kraju zaliva Kaštelanskoga, a tek 
četvrt sata od grada, prostire se podno željezničke 
pruge, koja vodi u Knin, plodno Solinsko polje, stara 
Salona. Tu je bio grad za vremena cara Dioklecijana; 
tu se nalaze još i sada ostatci iz onoga vremena. Is¬ 
kopali su ondje nekoliko desetaka sarkofaga iz onoga 
vremena, s latinskima nadpisima, pa mozaike, koji 
su sačinjavali pod velebnoga amfiteatra. 

Početkom sedamdesetih godina prošloga stoljeća 
nađeno je staro kršćansko groblje iz vremena muče¬ 
nika. Don Frane Bulić, koji nam je u svem na ruku 
bio, našao je ovdje toliko, da je starinama napunio 
velik muzej. 



KROZ KANALE. 

Na 29. rano u jutro eto nas opet na palubi Zvoni¬ 
mirovoj. Dan je divan, a mi svi dobre volje, pa što će 
tko više od družtvanca, kome je zadaća četrnaest 
dana lutati hrvatskim morem. Gospoda izpratiše nas 
do broda. 

— Pozdravlja te fra Petar Milošević, doviknu mi 
fra Joso poznanac sa sveučilišta. Kapetan zapovjedi: 

— Diži most (Leva ponte)! 

— Bog, prijani! Zdravo pošli! To smo čuli sa kraja, 
kad su digli most, oni na kraju »molali cimu«, pa put 
pod noge s »mezza forza« iz splitske luke. Mi luci na 
vrata, a u luku se žuri Lloydov »Tritone«, ostavlja¬ 
jući za sobom smrdljivi trag nevaljala ugljena. 

Onaj stari rimski »roue« imao je ipak smisla za 
prirodu. Kako je gorostasna okolica splitska! Kolike 
li razlike između bieloga Zagreba i te južne metropole 
naše prosvjete. 

Za kratak čas utone divotni Split u more, a ze¬ 
lenkasti Brač sve se više izvija: ona mjestanca Supe- 
tar, Svetivan i čitav koledar zaredala se obalom, dok 
se i posljednji negdje u magli ne izgubi. Mi zakrenu- 
smo u malen zatonić na zapadnoj obali otoka Brača. 
Zatonu u srce pružila se umiljata Milna, okružena 
maslinom, bielim kamenom i nizkom travkom^ miri- 
savkom. Poput amfiteatra zaredale se one šarene 
jednokatnice oko ubave luke, onamo na drugu stranu 
još se vidi malena punta Suletska. Na čitaonici vije se 
o lagodnom primorskom vjetriću hrvatska zastava. Tek 
što smo pristali, eto već čete dobrostive gospode, što 
će nam pokazati sve vriedno u Milni. Razdvojismo se. 
Jedni krenuše nekud nad Milnu, a gospodin zoolog 
i ja krenusmo do nekoga kamenoloma. Rekoše nam, 
da ima ondje okamenjenih zubi i kostiju. Gospodin 
zoolog ustanovi za čas, da su to kvarterarne naslage 

u kredi. f - 

Pregledasmo nešto Milnanskih ulica, a onda nas 
Zvonimir pozove svojim dubokim glasom na ručak. 
Još nekoliko: -- Živili! — a onda nam se Milna sakrije 
za puntom. Zaglav je najzapadniji rt brački; tu se'na 
kilometar primiče zelenoj Šolti. Tek smo ostavili 
Milnu i primakli se Zaglavu, kad eto iza nas Tritona, 
velik je, krcat je, žuri mu se, pa loži što bolje može. 

Naš kapetan prišapnu nešto željeznom želudcu 
Zvonimirovu, a Zvonimir se jače makne: Ostavismo 

Splitska vrata, a pred nama se stvori dugi, zeleni, 
mirišući Hvar. Bog bi znao, je li kome od mojih su¬ 
putnika tako bilo, kao meni, — ali spopalo me, kad 
poimislih, da je to more, kojim prolazimo, nosilo na 
sebi, pjesnike »Robinje« i »Ribanja«. 

Lagano zakrene Zvonimir, koji se držaše na iztok 
prema Bolu, sada na jug, prođe kroz Hvarski kanal. 
Tu se pred Starigradskim zatonom sretosmo s Trito- 
nom, koji jet ulazio u Starigrad. 

— Kapetane! 

— Izvolite? 

— Ne dajte se! 

— A ja! 

Ove su rieči značile: briga vas, sam znam. 

Starigradski je zaton dvanaest kilometara dug, 
dovoljno širok, da dva parobroda pođu uzporedo. 
Zvonimir je ostavio iza sebe laganu bielu maglicu, a 
Tritone razbacao zrakom čitave kupove neke crno 
žute smjese od pare ii dima. 

Baš je bilo krasno gledati, kako se dvie kulturne 
životinje igraju. Još je Tritone za kojih tridesetak 
metara pred nama. Evo sad se daljina sve više sma¬ 
njuje. Već je naš »bumpreš« (koso jedrilo) u liniji sa 
Tritonovom krmom. Još čas, — eto nas uzporedo. 

— Larus argentatus, mirno se ozove »stari gospo¬ 
din«, koga parna regata nije ni malo zanimala. 

— Larus? upita naglo Maršal. 

— Larus? upita gospodin Zagorac, a obojica sko¬ 
čiše do pušaka. 

Dvaput zaori jeka zatonom Starigradskim, a Mar¬ 
šal mahne rukom. 

— Ferma, povikne kapetan strojovođi, a mi sta¬ 
dosmo, dok je Tritone (kao da se smije) sve više od¬ 
micao. Kad su obje puške pukle, a srebrni galeb, i 
to je dosta rijedak, naglo se zaustavi u zraku, nje¬ 
govo se bielo perje zadnji put razsvietli od sunca, a 
onda se sruši strmoglavce u more. 

Velikim štapom, što ima na kraju savinuti zub, 
dohvatiše galeba na brod. 

— Tutta forza, zaori kapetan, a Zvonimir poče 
svojim repom udarati po ritmu najčudnijega Sofo- 
klovog kora, 

Tritone odmaknu daleko. Zađosmo u njegov trag. 

— Morat ćemo u Starom gradu karbuna krcat, 
oglasi se noštromo. 

— Svejednako, mećite u fogun brikete. 

I mi smo se (kao Leonida) sa Tritonom mogli boriti 
u. sjeni od samog dima. 

Poput laste zaleti se Zvonimir za svojim suparni¬ 
kom, biela pjena u moru, i crni smrad u zraku, jedini 
su mu trag. Leti kao da se mora i ne tiče. 

— Ovako bismo išli trinaest »milja« na uru. 

Negdje pod Rudinama ulovismo Tritona. Već je 
Starigrad na vidiku. Zvonimir upre ljudski, prestiže 
Tritona, prošavši mu gotovo izpod prove, i ostavi ga 
u svom tragu, a bome i u dimu, jer su brikete baš 
dobro kadile. Kad smo prolazili uz onu vjetrenjaču, 
što stoji do mora, Tritone je za koju stotinu metara 
zaostao bio. 

Kako je Starigrad simpatično i ugodno mjestance 
na ovom božjem svijetu, zna svatko, koji je bar minut 
ondje boravio. Baš mi je težko opisati naš boravak 
u tome srdcu slavnoga Hvara, 

Izađosmo. Trobojnica na prvom jarbolu izmamila 
mnogo Ijtidi na obalu. Obala vrvi životom; sva se sila 
bracera i manjih lađica (krcatih rujnim Hvaranom 
i ljutim Korčulancem) zaredala lukom. Uz obalu reda 
se čislo kuća, a u dnu zeleni se novi gradski vrt. Vi¬ 
sine iznad grada ovjenčaše se ružmarinom, kakoga 
nema drugdje na svietu, 

Skupiše se oko nas. Prvo što pogledasmo u gradu 
kuća je Petra Hektorovića, pjesnika hrvatskoga, a 
građanina starigradskoga. Kuća je i danas posve 
sačuvana, od kamena, s malim ribnjacima u vrtu. 

Tek što ostavismo Hektorovićevu kuću, kad se 
netko javi: 

— A gdje je don Šime Ljubić? 

— Živ je i zdrav, ajdmo do njega. 

Koliko nas je putnika i domaćih bilo, svi udarismo 
u crvenu kuću na rivi, u kojoj starina ravnatelj za¬ 
grebačkoga muzeja Cincinatove danke traje. Prestra- 
šit će se kad nas tolike spazi, ali se prestrašismo mi, 
kad nam on kod prostrtoga stola pokaza svoje mo¬ 
deme starine. Redala bi se i koja nova vrsta starine, 
da nas gospodin B. ne pozove u čitaonicu. 

Sakupilo se bilo čitavo čislo vriednih Starigra- 
đana. Najraznoličnijih predstavljanja, pozdravljanja 
i nazdravljanja — upoznasmo se svi, a za čas kao da 
smo stari znanci. Naše se maleno družtvance, kakogod 
400 kilometara daleko od svoje postojbine, osjećalo, 
da je na svome tlu i med svojima. 

Oko četiri poslije podne maknu se Zvonimir, Ra- 
stadosmo se od gostoprimnih Starigrađana, koliko 
bolje mogosmo. 

Sunce je stajalo još dosta visoko. Plovili smo na 
zapad. More se bilo napunilo onim bielim žarom, 
ništa do neba i mora, a jedno i drugo gori u vatri. 
Lagan se vjetrić dovija kroz Splitska vrata, Sveti Vid 
na Braču ljubko se zeleni, pa diže svoju tamnu glavu 
na tamnome nebu. 

Svi smo na provi, od prvoga do zadnjega; sva¬ 
kome se zrcali na licu zadovoljstvo. Stari Tone, koji 
je negdje u Starom gradu našao družtvance i zakutak, 
sjedi na malom stolčiću pa gunđa neku primorsku: 

— Rasla Je vrbica, . .. vrbica rasla je .. . 

Trajna nina, nena, trajna nina , . a 

I pjevao bi tako do sudnjega dana, da mu pjesmu 
ne prekine veseli strojovođa, pa zapjeva neku tali¬ 
jansku barkarolu. 

Divotna se pjesma razliegala onim mirnim zrakom. 

— Pomoz Bog, — kako ovi Talijan, promrmlja 
Tone, — ne morem ga slušat. I ode u sobicu. 

— Vis! 

Uđosmo u Viški prodor što dieli Vis od Hvara. 
Na jugoiztoku dignuo se iz mora viški Hum, a na sje- 
veroiztoku Sveti Nikola hvarski. Strma obala hvar¬ 
ska protegla se od zapada prema iztoku. Već na za- 

padnom rtu hvarskom opazismo Fort Napoleon, pa 
pod njim u zatonu grad Hvar. Kad se čovjek prima - 
kne Hvaru, komu je luka baš prema jugu otvorena, 
preseneti ga osobit vidik. U luci zaredale se starin¬ 
ske kuće na mletački sagrađene. Nešto iznad grada 
podigla se niža tvrđa Foršpanjol (tako je Hvarani 
dobrom talijanštinom zovu). Grad se zavio u zeleno; 
ružmarin, datulje i agava razasuli se oko* grada. 

Zvonimir pristane. 

Skupilo' se nešto ljudi, pa čudno gledaju te nove 
došljake. 

Zapitam prvoga, gdje je gostionica, da naručim 
večeru, ali moj soko ne umije hrvatski. Upitam i 
drugoga i trećega, ali iz zla u gore. Nitko ništa. 

Uđosmo u »Kursalon«. To je stara mletačka Loggia, 
danas okrenuta u nekakvu kavanu, u kojoj ima čitav 
niz talijanskih novina, — ali žalibože ni kave ni 
mlieka. Pročelje te Loggie baš je liepo, pa se iz sre¬ 
dine luke, još ljepše pričinja. Orologgio, ura uz nju, 
pa viećnica, starinske neke zgrade, u kojoj su bro¬ 
dove gradili, onda ona zelen, onaj blagi zrak, sve 
pokazuje putniku, da je zabasao daleko na jug. 

Na glavnome trgu stoji datedrala, a pokraj nje 
neznatni biskupski dvor. Crkva bijaše dubkom puna, 
govorile se »Lamentacije« latinskim jezikom, — bila 
je baš srieda u Velikom tjednu. Pjevaju Hvarani da 
te Bog očuva — a kad još čudnom pjevanju (kroz nos), 
pribrojiš vrepči krič hvarske dječurlije i talijansko 
čavrljanje žena, — eto ti babilonskoga tornja. Ono 
nešto mornara, što sjedi na kamenim stubama govori 
neki čudni dialekt hrvatski, to su pravi »cokavci«, 
jer im mjesto »što« izleti svaki čas na usta »co«. To 
su ljudi s otoka, nisu građani. 

Odosmo do obližnjega samostana. Izpratiše nas 
dva gospodina, koji nam svaku i najmanju sitnicu 
hvarsku pokazaše. 

Samostan je sazidan na »punti« — prekrasna je 
položaja, — gotovo je nalik na Svetu Eufemiju 

rabsku. Datulja, agava i eukaliptus, pa bujni bršljan 
gotovo ga sakriše. 

Nije mi ni najmanje žao, što pohodih samostan, 
a baš radi slika koje se u refektoriju nalaze. Jedan 
samostanac pripoviedao nam je vrlo zanimljivu crticu 
o prekrasnoj slici »Zadnja večera«, što visi u samo¬ 
stanskom refektoriju. Neki slikar Roselli putovaše 
iz Carigrada u Veneciju. Na putu oboli. Kako je 
Hvar blagoga podneblja, a bez zime, dovezoše ga 
onamo, a on se sklone u samostan. Samostanci nje¬ 
govahu ga, što su bolje znali i mogli. Napokon pre- 
boli težku bolest, pa se oporavljaše. Kako nije mogao 
da vrijednoj braći naplati njihov trud, sjede, dok se 
oporavljaše i naslika »Zadnju večeru«, pa je ostavi 
sambstancima na spomen i nagradu. Slika je velika, 
ima kojih dvadeset i pet kvadratnih metara površine, 
duga je osam metara. Šteta, što je refektorij taman, 
pa nema prave razsvjete; ali koliko se može razabrati, 
te se slike ne bi stidjela ni najbolja galerija. Posljed¬ 
nji apostol na lijevo prikazuje samoga majstora Ro¬ 
selli ja. Pripoviedahu nam, da je u Hvar dolazio neki 
Francuz, pa da je silne novce davao za »Zadnju 
večeru«, ali ode, ne opravivši ništa. Osim te slike 
ima u samostanu i drugih slika, veće ili manje vried- 
nosti; tako Mrtvi Krist, Sveta Jela Križarica, Sveti 
Franjo Tobija, Sveti Jerolim, Judita, Ezav i Jakov 
i druge. 

Kad se vratismo u grad, težkom mukom nađosmo 
neku malu gostionicu, u kojoj se okriepismo. Blaženi 
Hvar! 

— Kako je ovo vino? 

— Ugrizlo se, — odgovori mrka gostioničarka. 

— Što će to reći, — upita Mefisto jednoga od 
naših Cicerona. 

— Reći će, da je staro. 

Ne znam pravo, ali čini mi se, da je baš Mefista 
one večeri vino ugrizlo. 

Divna mjesečina, (kao da nije ista, koja u Zagre¬ 
bu) pratila nas do Zvonimira. Pod onim gotičkim pro- 

zorima, ako kojih se vije zelena loza, a miriše bosi¬ 
ljak, čuješ zvuk mandoline. Lagana talijanska ro- 
mansa širi se onim uzanim ulicama. S prozora čuješ 
riječi tihe, valjda i Ijubke — onome, koga se tiču. 
Sve je tako bajno — tako krasno — ma baš onako 
kako je već sto puta opisano. Zato ostavljam sve 
ostalo, što bi još moglo sliediti, mašti poštovanoga 
čitatelja, pa ću se »iskričavom« hvarskom lukom 
odtisnuti od Zvonimira. 

Iz moje poetične dispozicije trgnu me glas staroga 
Tona: 

— Gospodine, su dobili ča fažola, ima ga od 
ovega leta. 

— A kako će vrieme sutra, Tone? 

— A reć ću jin: ako ne bude široka, al bure, ali 
novere, bit će lipo. 

— Živa istina. Laku noć. 

Veliki četvrtak, — nebo oblačno, — nesimpatični 
Hvarani, — a mi mrke, zle volje. Ne znam, kako je 
tmuran dan na nas djelovao, ali svi smo se nekako 
mrgodili. 

Meni su ujutro dali u »Kursalonu« čaj. Upitah 
imaju li ga. Rekoše, da imaju. I zbilja, nakon dobre 
pol ure eto prijatelja Hvaranina, nosi mi čašu čaja, 
ali kako. Nekaka zelenkasta jušica, zelenkasta baš 
onako, kako je mlado platanino lišće na trgu Zrin- 
skoga. 

Okusih taji hvarski specijalitet. Pomozi Bože. 
Vicebotanik na brzu ruku izjavi, da su čajevo lišće 
izkuhali kao zelje. Naš putni Maršal ponudi me 
»Kwizdinim restitutions fluidom«. 

Zvonimir se maknu kao preporođen, i za cas smo 
brodili uza strmu obalu otoka Hvara. Na jugu se 
pokaza zelena Korčula, — a na iztoku mrki Sveti 
Ilija (Monte Vipera) na Stonskom ratu. 

Kako se liepo razpršiše oblačine, kad se prima- 
kosmo otoku Šćedru (Torcola), što se zeleni u Kor¬ 
čulanskom kanalu. Iza nizkoga iztočnoga diela otoka 

LUDOVAČKI: KORČULA 


Hvara, pokazuje se suiežni Sveti Jure na Biokovu, 
pak Sutvid na Bilićgori. 

Eto nas na Korčuli. 

Gradić ubav, čist, sjatio se na okrugao polu¬ 
otok, što se veže uzanom prevlakom sa samim oto¬ 
kom. Grad je opasan zidom i okruglim kulama. Čim 
se izkrcašmo, eto pred nas nekoliko gospode. 

Naš dobri Tone potrepta me po ramenu prije 
nego što izađoh: 

— Goispodičiću, treba kušati vina. 

Obidjosmo grad. U crkvi »Svib. Svetih« preseneti 
me ravan strop sa šestnaest slika. Neuka je ruka te 
slike nešto nakazila. Osobito se iztiče slika Bogo¬ 
rodice, gdje ulazi u nebo. U sakristiji ima nekoliko 
starih slika, i to Zadnja večera četiri i po metra 
duga, pa osam slika na zlatnom polju. 

Naš glavni vođa po Korčuli bijaše dr. Ameri. 
Taj nas dovede do svoje kuće. -Stara je to patricijska 
kuća sa gotskim prozorima. Prvi je dio nešto zapu¬ 
šten, na vratima u dvorištu stoji krasna alka od ko- 
rintiskog metala, a prikazuje Plutona s dva lava. Moji 
se drugovi žure do stolne crkve: to je bazilika sa če¬ 
tiri gotska luka, a liep starinski portal vodi u sakri¬ 
stiju. 

Popesmo se na Fort Svetoga Vlaha; —to je okru¬ 
gla kula, što se diže na povisokom brdu iznad Kor¬ 
čule. Uzput pokaza nam g. dr. Ameri kamenolome 
prekrasnoga korčulanskog kamena, od koga sagra- 
diše Votivnu crkvu u Beču. Šteta, što taj kamen nije 
dugotrajan. 

Rietko ima duž čitave dalmatinske obale taki 
pogled, kakav ti se pruža, kad se uizpneš na toranj 
Svetoga Vlaha. Na sjever pružila se silna gromada 
Svetoga Ilije na Stonskome ratu, — na sjeveroiztok 
provlači se fina crta otoka Hvara, dok se upravo 
pod tvojim nogama prostrieše vazda zeleni gajevi 
korčulanski, u kojima- divlji čagalj (Canis aureus), 
taj korčulanski specijalitet, svoj stan nalazi. Uzan 

Fort sv. Vlaha nad Korčulom 


puteljak spušta se do grada, a uza nj se digoše 
tanini čempresi, svoje je krošnje ondje razprostrla 
milovidna pinija, a sam putić osjenjuje, čudovište 
naše flore — »rogač« — koji mi vulgarnom našom 
zagrebačkom hrviaštinom »rožičkom« zovemo. Čvrsta, 
a vitka (poput danske doge) Korčulanka tjera svoga 
oslića nekud u brda, pa gunđa (drugi bi rekli pje¬ 
vucka) nešto. 

Zacielo je najljepši pogled sa Svetoga Vlaha na 
iztok. Tu ti se prostire *norem sva sila malih oto¬ 
čića, na onom modro-zelenom moru, kao ovce na 
zelenoj livadi. Ondje u modrilu zastrlo se nebo 
hercegovačkim planinama, a pod njima pružio se 
zeleni Mljet. 

Spustismo se niz brdo u grad. Još ga jednom 
obiđosmo, pohodismo one dvije kule, što gledaju na 
Peljješac, — a onda zađosmo u čitaonicu, poklonivši 
se ponajprije kipu slavnoga gospodina Antenora 
(utemeljitelja Korčule), kome su sjajne zrake sunca 
sa zapada zacrvenile bliedi nos. 

Uz put vidjesmo svu silu zapuštenih kuća, a g. dr. 
Ameri raztumači mi to opadanjem pučanstva, Pri- 
povieda se, da je Korčula imala u XVI. stoljeću 
10.000 stanovnika, a danas ih ima tek nešto preko 
2.000. Kuga, koja je harala koncem XVI, stoljeća u 
Dalmaciji, taknula je svojim nemilosrdnim prstima 
i Korčulu. 

U hotelu Europa nađosmo svć, što nam je (ne 
srce nego) želudac zaželio. 

Ne ću da poštovanom čitatelju dosađujem nabra¬ 
janjem svih onih liepih rieči i zdravica, koje padoše 
za one večere, ne ću da se bavim filooinološkim 
dielom one večeri, nego ću kao kuriozitet ^nabrojiti 
nekoliko vrsta korčulanskih kapljica. Zaredaše se 
čudnovati »rukavac« i ugodna »plavka«, a za njom 
slatki »prošek«, pa na koncu ljuti »grk«. 

Kad smo se od poštovanih Korčulana pod zvje- 
zdovitim nebom opraštali, prohtjede se jednom od 
nas, da pije bratimsitvo sa sanenim Antenorom, a 
da mu pri tom ono komadić mjeseca bude svjedokom. 

Drugi me dan (bijaše 31.) probudi glas: 

— Liberi! 

— Dobro jutro! 

— Bog Tone. 

— Kako jin pijaža more? 

— Dobro Tone. 

— Vani će bit vraže kaše. 

— Kako je vjetar? 

— Široko —>levamt — ili jedan kvarat više. Ča 
jin ja znan. Oni gore jidu. 

— A što? 

— Ribu. Neka gredu vanka, da pospremim ovi 
kušini. 

I Tone me iztjera, pa pospremi posteljicu. To je 
on svaki dan običavao. Boi kasna bi brbljao na vrati' 
ma o koje čem, a u jutro mrk, kao malo dijete, koje 
se nije dovoljno naspavalo. 

Kroz obli prozorčić pokaza mi se Korčula zadnji 
put, — liepo osvietljena Aztočnim suncem, a okru¬ 
žena pjenastim valovima — kao Venus Anadyoanene. 

Izađoh na palubu baš u čas kad smo prolazili uz 
Orebiće. Tu se sastaje tijesno korčulansko sa kana¬ 
lom lastovskim. Na jug se proteglo otvoreno more, 
a na jugoiztok duguljasti zeleni Mljet. Malo po malo 
rasli valovi. Četiri se kanala ondje križaju, pa je more 
visoko. Zvonimiru se prohtje elegantne mazurke. I 
mi zaplesasmo. Baš je sedam dana, što se potucamo 
hrvatskim morem, a još nismo ni mora oćutili do 
ono mrvićak pod Velebitom. 

— Zdrav je vitar, poče Tone, pa čupa neko po- 
pareno pile. 

Jasno je jutro svakoga taknulo. Bijasmo sakuplje¬ 
ni na palubi, što nas je .na broju bilo, a sve veselo. 
Jedni se sjatili u onu staklenu kućicu, pa će voditi 
duge, zanimljive razgovore — najviše reminiscence 
prošloga dana i prošle večeri. Drugi .pregledavahu 
sabrane biljke, kukce i koješta drugo. 

Ja se zabavljah sekstantom, kad mi se Tone pri¬ 
kuči. 

— Gospodičiću, gotovo je. 

— Što? 

— A ča ja znan, kako se zove. 

— Gdje? j 

— Doli, — i pokaza mi prstom na kuhinju. 

Tone je čudno izgledao. Tek poslije doznadoh, 
da je čitavu noć proboravio na kamenoj klupi pred 
Zvonimirom. Bio se starac nešto zakasnio na Korčuli, 
a kad dođe do Zvonimira, mi svi već spavamo, a 
mosta nema. Od • straha ili srama ne htjede zvati 
kamarota, pa ostade pod vedrim nebom. 

Doručkovali smo na palubi. Novljanski je doktor, 
poput Varneovoga Michel Ardena balansirao, držeći 
u rukama pladanj. 

Baš smo u taj čas zaokrenuti u zaton Palast (Porto 
Palazzo) na Mljetu. More se naglo umiri. Poput ulja 
prOistrlo se čitavim zatonom. iSav je '.zaton šumovit 
poput amfiteatra okružen crnogoricom i rogačem. Uz 
obalu prostrlo' se maleno seoce, — ako mi je slobod¬ 
no nazvati dvie tri kuće selom, a uza nj ruševine sta^ 
roga rimskog' grada. 

Mljet je većim dijelom šumovit. Čudnovato, ka¬ 
ko opažaš razliku između zemljišta, koje je nekad 
pripadalo Veneciji, — i onoga, kojim je zapoviedala 
slavna republika dubrovačka. Prvo je golo, suho, 
gotovo' bez zelenila, a ovo> zeleno, ubavo. Mlečani 
na brzu ruku oplieniše naše Primorje i Dalmaciju, 
znajući, da im dugo ovdje obstanka nema, dok su 
Dubrovčani znali, da je ovo njihova gruda zemlje, 
pa su je štedjeli. 

Usred Palasta stade Zvonimir, jer su obale plitke, 
a nepoznate. Mi se ukrcasmo u barku, pa ćemo kuda 
koji. Razdielismo se. Lovci krenuše na zapad, a nas 
dva tri ravno uz brdo. Nedaleko obale nađoh vrelo 
sladke vode. To vrelo nikad ne presahne, a ima da 
zahvali svoj obstanak šumi. 

Kroz hLadovitu šumu uzesmo se uzpinjati. Rietko 
tko će pojmiti, koliko godi i oku i duši, kad opet 
ugleda ono gusto zelenilo, dok je sedam dana zurio 
u krš i kamen. Ni za jedan otok ni istarski ni dalma¬ 
tinski ne možeš kazath da je šumovit: ima ih mnogo 
zelenih, ali šumovit nije nijedan. Zato će ti Mljet 
ostati uviek u uspomeni. 

Na vrh sedla stadosmo. Na vodu dotjerala mlada 
Mljećanka magare, pa će da pere rublje. 

Gospodin Arcibotanik stade je o koječem izpiti- 
vati. Ona bi odgovarala kratko, nehajno, a ni čudila 
se nije, što ovdje na mirnom mjestancu nalazi tro- 

jicu stranaca, — Upita je moj gospodin suputnik, tko 
je župnik u njenome selu, a ona će: 

— Nema ga, 

— Kako da nema? 

— Eh, nema, 

— A kako vi onda živite? 

Ona ga pogleda svojim velikim očima, pa će 
mirno: 

— Ne treba ga, 

— Zbilja? 

— Mi vršimo našu, — a Bog je dobar. Ako čuje, 
dobro nam. Ako nas ne čuje, ne čuje ni popa. Bog 
s vama. 

— Hs —;hs! Pecnu trnom magare pa ode. Začu- 
dismo se toj čudnoj logici. 

Spustila se bila dolinom do puta, što vodi u Go¬ 
vedare. Kad je sa svojim magaretom stajala uz ogra¬ 
đen zdenac, požalih, što nisam ponio fotografskoga 
aparata sa sobom. Za cijeloga puta nisam vidio 
ljepše genre-slike od te Mljećanke sa magaretom, 
pred njima gospodin Arcibotanik sa svojim velikim 
svietlim šeširom. 

Naši su lovci donieli neko osobito granje i neku 
crnu ptičicu. Ostavismo Palast. 

Za podrug sata eto nas na vratima prekrasnoga 
Šipanskog kanala. Kad nam minu sa vidika pusti 
otok Svetoga Andrije (Donzela), na kome je starac 
Mavro Vetranić pjevao svoga »Remetu«, eto nam 
na krmi zaton stoniski, a na provi zaton gružki. 

Ovdje valja da prekinem. Svima su nam srca za¬ 
kucala, kad pomislismo, da ćemo za koji čas stupiti 
na posvećeno zemljište onih ljudi, koji zlatnim perom 
i mudrom glavom uzveličaše domovinu svoju, dok su 
im istorodna braća u Banovini hladnim gvožđem i 
snažnom mišicom branila svaku grudu njezinu, — 
na ono zemljište, koje će čitatelj nešto potanje upo¬ 
znati u sliedećem poglavlju. 

VI. OD SVETOGA SRĐA DO POD LOVĆEN 


Uđosmo u Šipanski kanal uz Olibsku latemu. Na 
sjeveroiztoku digle se planine hercegovačke, gole 
su i kamene, — ali ondje uza strmu obalu prostire 
se neki tamni zeleni pojas. Tu smo zašli u srce naše 
dalmatinske flore. 

Kad minusmo otok Šipan, pa kad se primakosmo 
Lopudu, upozori nas gospodin Petrograf na osobito 
granato stablje, što se na obali pokazalo. Tu su silni 
makljeni ili platane u mjestu Trstenu. Ne znam ni 
sam, kako nismo zakrenuli u pristanište trstensko. 
Zvonimir se zaleti »cou tutta forza« prema Koločepu 

Na koločepskim vratima opet nam se pokaza oto¬ 
čić Svetoga Andrije, na kome je Mavro Vetranić 
svoj pustinjački život provodio i pjevao svoga opsež¬ 
noga »Remetu«. Ponavljam to baš hotimice, jer mi 
je nešto palo na um. 

Tko pozna »Remetu«, sjetit će se onoga »jardin 
des plantes« i zoologijskoga vrta. To je čudnovat 
indeks svega živoga i svega zelenoga, — ali je naj¬ 
čudnovatije, što pjesnik ne crta stvari onako, kako 
jesu. 

— Gle, amice, taj je Sveti Andrija sasma ćelav, 
primjeti moj prijatelj Vicebotanik. 

— Istina. 

— A gdje je sva sila onih ružica i mirisavoga cvie- 
ća, onih šumica i dubrava, koje on toliko opisuje? 

— Nema ni šturku mjesta, da se sakrije. Licentia 
poetica. 

I sbilja, Sveti je Andrija posve gol, nešto malo 
zelenila skupilo se oko svjetionika. A ovdje u kanalu 
— vječito proljeće. 

Od Stona zadunuo lagodan lahorić, more mimo, 
modro, — stiene uz obalu nešto žućkaste, a nad 
njima ona tamna zelen. Ubavi se Orašac podignuo 
kao Betlehem s one svoje tri biele crkvice nad fran- 
cuzkom cestom. Još čas, — a minusmo Ratac kolo- 
čepski, pak se pred nama stvori Zaton. Tu su vla- 

stola, dubrovačka nanizala svojo zaseoke i vilo, tu je 
liopa Cvijeta sabirala oko sebe sve najznatnije Du¬ 
brovčane svoga vieka; sve prolazi — tek ona kamena 
Velja strana, što se nad zatonom visi, znala bi pripo- 
viedati koju tu iz onih zlatnih vremena — ona bi nam 
znala srca razpaliti — ali njoj Gospodin ne dade je¬ 
zika, pa nismo mogli nego čašom vinca (prišapnut 
ću vam — pomiješano ga sa Korčule) — da čašom po¬ 
zdravimo Zaton. 

Napokon oko tri sata minusmo Rijeku (Omibla), a 
ZV1 .Hr* Zvonimirov odjeknu onamo sve do u vino¬ 
rodni Lapad. 

Hrvatska je trobojmica lepršala na prvome jarbolu; 
na;obali nas dočeka čitava četa. Kad bih ja htio da 
nabrojim svu onu gospodu, da vam prikažem prija¬ 
telja A., doktora B., poznanca C., druga D., vjerujte, 
uzmanjkao bi alfabet, — zato već unapred zahvalju¬ 
jem svima, što nas dočekaše. 

- Dragi moj prijane, upitah profesora M., a kako 
ste? vi znali, da doilaizimoi danas? 

— Brzojaviše nam iz Korčule. 

Tek što pristadosmo, eto nas već u kolima. Če¬ 
tvora ili petera kola udariše putem Dubrovnika. 

Od svega što vidjeh u Dalmaciji, taj je put od Gru- 
ža J-^brovnika najčudnovatiji. Pomislite brbljava 
kočijaša, koji pozna sve, svaku ženu, što uz put sjedi, 
— pa onda dva konjića, koji kao da se roidiše u trku 
(tako lete), a onda visoko gore Sveti Srđ sa Forim- 
peri ja lom (prije Fort Napoleon), sve je to čudnovato, 
neobično, a nas će čovjek od čuda zinuti, pa mu mi na 
kraj pameti nije da usklikne: 

— Divno, krasno! — ili: 

— Božanstveno i neviđeno. 

vriedno je, da se tako uzklikne, \kad mu se na 
sjever otvori onaj pogled na Gruž i na kanale, kad- 
spazi, kako se uz cestu nakrcaše čitavi redovi kak¬ 
tusa, agava i paoma (kao kod nas vražji stric, češ- 

ljuga i kopriva), pa kad se napokon otvori pogled na 
Pile i na Dubrovnik. 

U taj će čas obuzeti neki strah dušu svakoga 
Hrvata, koji prvi put ugleda Dubrovnik, jer 

Svuda ga jest puna slava, svud on slove, 

Hrvatskih ter kruna gradov svih se zove! 

Hoćeš li u taj čas osoviti svoj dugonogi fotograf¬ 
ski aparat? Hoćeš li izvaditi album, da nacrtaš u nj 
svu onu krasotu? Ne, zacielo ne. To bi značilo na 
sljepačkim guslama zasvirati veliki vokalni septet iz 
Hugenota ili Platonova Protagoru prevesti na jezik 
tirolskih Švaba. 

Ostavismo naše vozače na Pilama, pa uđosmo u 
Grad. On je jedini od naših gradova, koji je na otvo¬ 
renom moru, pa se pruža uz obalu pod Svetim 
Srđem (412 m). Starinske zidine svjedoci liepih 
dana, okružuju nas sa svih strana. Glavna je ulica 
dubrovačka »Stradun«; tu je nekad morski kanal 
dielio Dubrovnik od kopna. Naporedo sa Stradunom 
idu sve gornje ulice, sve kule Minčete do Prvih Ko- 
nala uzane strme uličice vežu jednu maporednu ulicu 
s drugom. Na iztočnoj se strani posadilo uz dubro¬ 
vačku luku predgrađe Ploče. Tu se i opet pokazuje 
prekrasan pogled. Osim ono mrvičak zelenila na 
Lokrumu nema tu nego samo otvoreno more; dopire 
tu malo od obale do 800 m. dubine. Tek na jugoiztok 
uvalio se u zatonu Župskom gradić Cavtat, a nad 
njim strši u vis gola Snježnica (1234 m) i sniežni Orjen 
(1895 m). Njihovi se svietli vrhovi preliepo iztiču na 
onom modrom nebu. 

Pođosmo još jednom gradom do Franjevačke 
crkve. U toj me crkvi osobito zanimala slika Dubrov¬ 
nika prije velikoga potresa godine 1667. Dašto, Du¬ 
brovnik se nije mnogo promienio, još i danas stoji 
na sjevernoj strani kula Minčefa, kao i ona u luci. 
Po slici se vidi, da su nekad luku dubrovačku lanci¬ 
ma zatvarali. 

Nad gradom diže se (po slici) Sveti Srđ usred ze¬ 
lenila, tako da je neumrli pjesnik smio uzkliknuti: 

Dubrava ova slavna svudi 
Opet zelen svu 'e primila 
Opet se razgojila ..... 

Danas ono sve zelenilo, što se pod Srđem prostire, 
ne bi stvorilo ni kvadratnoga hvata Dubrave. Kad 
su Austrijanci poslije pada Napoleonova. zaposjeli 
Fort iNapoleon, smetalo ih je ono malo šumice pod 
tvrđicom, pa je izkrčiše. 

Pođosmo u crkvu »Rozaliju«, što stoji uz domini¬ 
kanski samostan, da pogledamo baš liepi žrtvenik, 
pa dvie tslike, jednu od Raguseia, a drugu, kako vele 
od Tiziana. — Dođosmo »ored dvor«, nekada kne- 
ževski dvor. Uđosmo. Pred njima je široka »loggia« 
tu se sakupljaju cmooke Konavoke, ponosite Du¬ 
brovkinje, tu odbija dimove plećati Župljanin i raz¬ 
govorni Hercegovac, dok su ovdje nekada gospari 
svoje sijelo držali. Pođosmo kroz starinsku vežu u 
dvor; dvorište' je liepo, a u sredini čudne slike starin¬ 
ske znamenitosti. Eto stoji Miho Pracat — glavom. 
Baš mi se kobno izmače riječ »glaviom«, a/sada treba 
da spomenem, da je Pracat zabijene glave (u pravom, 
ne u prenesenom smislu), jer je onoga kobnoga dana 
godine 1667. odletio sa svoga podnožja, udario 
svojom mjedenom glavom o kamen, pa se ranio. 
Svatko zna strpljivoga kneza dubrovačkoga Mihu 
Pracata, — a poznat će i njegova guštera. 

Pred ukusnom Carinarnicom stoji kip zaštitnika 
grada, Orlanda, a nešto podalje crkva Svetoga Vlaha, 
i opet zaštitnika grada. Vriedno je vidjeti u toj crkvi 
srebrni kip Svetoga Vlaha, kako drži čitav /Dubrov¬ 
nik (također od srebra) u desnici. 

Obiđosmo još Poljanu, na kojoj stoji danas Gun- 
dulićev spomenik, a onda se popesmo impozantnim 
stubištem na stari Gundulićev licej, — danas smje- 
stiše u nj vojničku bolnicu, što li. 

Naš Ciceron profesor M. pokaza nam starinski 
portal Svetoga Stjepana, koji sazida, kako pripovie- 
daju Stjepan, kratij hrvatski, 

— Gospodo, hajdmo u čitaonicu, pa onda na 
Stradun. Danas je, Veliki Petak, pa ćete vidjeti obhod 
pokornički. 

Dođosmo na Stradun, a obhod započne. 

Iza krsta zaredaše se svjećonoše. Sav je Stradun 
u svietlu. Na svim prozorima ponamjestili svjetiljke, 
— iza svjećonoša eto hrvatske glazbe. Odjeveni su 
svi u neko sivo-zeleno odieloi, kao tirolski strielci. 
Tužaljka razlieže se Gradom, Stradun je krcat lju¬ 
dima. 

Za glazbom koracaju mirnim korakom pojedine 
bratovštine. Težaci, — to su seljaci, odjeveni u 
svečano narodno odielo, idu lagano, pognute glave, 
u rukama im duge voštanice. Iza njih dolaze bratov¬ 
štine gradske. Tihim glasom mrmljaju molitve. Pol 
kompanije vojske reda se za njima, onda dolazi op¬ 
ćinska glazba. Odjeveni su čudno, izgledaju kao one 
ptice, koje zovu »kardinal«: šareno je odijelo obrub¬ 
ljeno crveno, nose hlače sa širokim crvenim rubovi¬ 
ma, crvene rese na prsima, crvene epolete na rame¬ 
nima, pa husarske čake na glavama, — i opet jsa 
crvenom perjanicom. U onoj vrevi izgledaju /kao 
grmovi zreloga šipka. Sliede »mala braća« Franjevci, 
odjeveni u tamno odielo, a onda bieli fratri Domini¬ 
kanci. 

Đaci i klerici koracaju pjevajući tužne psalme 
David ove, a iza njih kanonici. Ti su odjeveni na 
talijansku: odijelo im je zarubljeno ljubičastim rubom, 
široke šešire obrubljuje ljubičasto-zlatna resa, a na 
ljubičaste svilene čarape nataknuše izrezane cipele. 
Iza njih nebo, a pod njim Sveto Tijelo. Obhod zavr- 
šuje gradski načelnik, pak obćinski službenici i opet 
pol kumpanije vojske. 

. ^ ra k se napuni svietlom i onom čudnom smjesom 
mirisa voštanica i tamjana. Iz daleka odzvanja glas- 
ba, a mi odosmo lagano do svratišta »Locruma«. 

Poslije večere eto nas na Stradunu. Divna ljetna 
noć dovabila onamo pol Dubrovnika. 

Ponosita četa dubrovačka, žarkih očiju, liepih 
lica, sve same praunuke onih starih patricija šeću 
amo tamo. Sitnim svojim glasićima, kao kosovice, 
cvrkuću divnom hrvatštinom. 

— Ajde prijane, da se sjutra odvezemo nekuda, 
progovori moj poznanac. 

— Dobro, kuda želite? , 

— Hoćete li na Lokrum, prikazat ću vas Fra 
Dalmaciju. 

— Ne, oglasi se naš Maršal. Mi ćemo sjutra 
poslije podne s našim Zvonimirom na Lokrum, pa 
ćemo odmah dalje. 

— Popnimo se na Sveti Srđ, predloži jedan. 

• — Bolje bi bilo, da se kuda morem prevezeite, — 
u Cavtat ili možda na Rijeku. 

— Na Rijeku? Na kojoj je to strani, upitah. 

— Ta prošli ste uz nju, prije nego što dođoste 
u Gruž. 

— Je li vriedno da se vidi? 

— Zacielo. 

— Pa ćemo na Rijeku. 

Lagodna nam je hladna noć nakon vrućega dana 
veoma godila. Minusmo vrata od Pila, pa ćemo se 
vratiti u Gruž, gdje je naš Zvonimir usidren bio. 

Koliko je divan Dubrovnik danju, što se veli »en 
plein air« kad ga oblije sva sila svietla, još je div¬ 
niji noću, kad se nad onim izderanim klisurama kod 
utvrde Svetoga Lovrijenca prostre sjajno mjesečevo 
svietlo. Duboko pod tobom udaraju crni valovi o 
kamen; na zvjezdanom se nebu pokazuju poput 
kiklopa Danče i Lovrijenac, a daleko na otvorenom 
moru trepere u valovima na laganoj »mareti« mjese¬ 
čeve zrake. 

Kad čovjek ono jednom vidi, snaći će ga osobito 
čeznuće za tim Edenom, kadgod ga se i opet sjeti. 
Poput tihe melodije dira ti srce divotni prizor, opojni 


140 


miris čemina i naranča razigrava ti živce, pa u taj 
čas zaboravljaš svu okolinu i sebe samoga. Prekrasni 
divni sviet ti se prikazuje u svom triumfu, pa ako ti 
nije srdce gruda granita, a duša‘i pamet u laktu, uz- 
kliknut ćeš isto onako patetički, a jednakim dvie tri 
kajde povišenim'glasom, kako je naš Mefisto uzklik- 
nuo: 

— Baš mi je drago, što sam na svietu! 

Brzi nas konjići odvezoše preko Boninova u Gruž. 

Bili su već skinuli most. 

— Tone! Tone! 

Za čas se javi Tone. 

— Oo—ho, gospodičiću. 

— Gdje je most? 

— Dobar večer! Ovdika. 

Tone, koliko god je star, pridiže tešku dasku pa 
je postavi do obale. 

— Kako je, Tone? 

— He, kako Bog da. A oni? 

— Dobro, hvala. Jeste li bili u gradu? 

— Jesan, jesan. Nema nego kvarat, ča san došal. 
Lipo je. 

— Je li liepo? 

— A lipo. Bilo mi je kako dupinu. Da mi je bilo 
force, bil bi se bacil kako dupin nekoliko sežanj 
visoko. 

— Divna mjesečina. 

— A ke misečina! Ono va gradu, sviće, pak 
popi, pak muzika, — ter san mislel, da ćemi duša 
suze prilit, kako su lipo kantali. A se crjeno. 

Eto se Tone sam razglagoljao govoreći o gradskoj 
glasbi. 

— Jeste li, Tone, bili kada u Zagrebu? upita 
gospodin Zagorac. 

— A ja. 

— Dođite jednom onamo .... 

— A ja, gospodine, ne gren. 

— Zašto ne? 

— Tako. Ne pijaža mi. 

— Liepo je ti Zagrebu. 

— He, znan ja znan. Bil san va Marsilje, pa va 
Amerike i Bog bi znal kuda, ma va Zagreb ne gren. 

Tone se nakesi, pa će u po glasa kao od stida: 

— Strah me je. 

— Česa? 

— Nišan išal po železnice dosada, a ne ću ni 
odsad poć tamo gubit glavu. 

— Ali. 

— Basta. Ne gren. 

Nasmijasmo mu se do sita. 

Probudiše nas rano. Gospodin P. već je čekao na 
obali, i pogodio mornara, koji će nas na Rijeku da 
vozi. Minusmo zeleni Lapad, pa zađosmo u Rijeku. 
Strma dolina Rijeke obrubljuje komad obale na kome 
je Sveti Srđ sa sjeverne strane, tako da se taj ko¬ 
mad pričinja poluotokom. S jedne i s druge strane 
obala je položita i zelena. Liepe se vile zaredaše 
uz obalu, jedna ljepša od druge položajem, ali već 
pomalo zapuštene. Sve do mora doseže zelenilo — 
tamno, pa se u mirnoj vodi odrazu je čitava slika. La¬ 
godan se vjetrić spušta sa onih kamenih okomitih vr¬ 
hova, što okružuju Rijeku. Ostavismo na desno vilu 
Kaboge, a naši se veslači svom silom uprieše da 
odole rieci. Tu se već mieša slatka voda, što pod 
gorom izvire, s morem. Izpod sumpornoga vrela 
Mokošice Rijeka je 400 metara široka, a od izvora 
do ušća doseže daljinu od 5 kilometara. Što smo se 
više bližali Rožatom, sve se više primiču stiene vodi. 
Najednom se tu otvara na jugoistok široka dolina 
prema Knežici u Šumetu. Obale su Rijeci sada 
plosne, prekrite šašem, a nešto poviše, do »Kana¬ 
la«, što vode vodu u Dubrovnik, prostire se liepa 
šuma. Pod goru samu ulegla se vila Papi. Na neko¬ 
liko mjesta, gdje se voziš, čitat ćeš »pristajanje za¬ 
branjeno«. Tu se goje ostrige, koje najviše vole 

miešanu vodu. Kod spomenute vile izađosmo na kraj. 
Struja je riečna prevelika, a da bi mogla barka dalje. 

Pregledasmo najprije vilu Papi. Nešto je zapu¬ 
štena, ali još sada uživaš, kad gledaš one redove 
stupova, što se protežu perivojem, pa liepe koridore 
u samoj vili. Nekada je to bila vila knezova dubro¬ 
vačkih. Po stienama lako ćeš opaziti tragove fresko- 
slikarija. Kad se zagledasmo u nekoga Neptuna, 
kome je vrieme iztrglo obje ruke, naš će nam mor¬ 
nar u po glasa: 

— Ovo je Kraljević Marko. 

Kako je naša čvrsta mornarčina do te ideje došla, 
ne znam. 

Baš je pravi proljetni dan — ne primorski, gdje 
uviek proljeće prostire svoja zelena krila, nego 
onaki, kako ga opisuju spisateljice u svojim senti¬ 
mentalnim romanima: ažurno nebo, voda bistra (dno 
joj vidiš), mlado, lagodno zelenilo prostrlo se uz 
rieku itd. — svatko zna, kako proljetni dan izgleda. 

Iza dobre četvrt ure primakosmo se izvoru Rijeke. 
Izpod visoke strme stiene ključa voda neobičnom 
silom. Jezerce, iz koga izvire, duboko je, ne vidiš 
mu dna. Jedno desetak metara od izvora ruši se sva 
voda jakim slapom u korito, pa dalje silnom stru¬ 
jom struji. 

Čudnovati taj pojav ponavlja se sve od Rijeke u 
našem Primorju diljem čitave hrvatske i dalmatinske 
obale. Taki je izvor Rječine, pa niz vrela u Bakar- 
skome zalivu, zatim u dragi Žmovnici ispod Novog, 
kod Lukova. Sve su to izvori onih rieka, što se u na¬ 
šoj kršnoj visočimi gube. Najzanimljiviji su izvori 
kod grada Kotora. Dubrovačkoj Rijeci najbliža je 
ponornica Trebinjčica; ta je dvaest kilometara dale¬ 
ko, ali ponori Gacke i Like isto su tako daleko od 
primorskoga ušća. 

Nagledavši se do mile volje vode zađosmo u neku 
gostionicu, što se diže uz Rijeku na obali. Pred ku¬ 
ćom podigla se kamena terasa sa pet šest kamenih 

stupova, nad njima se vere vinova loza i bršljan, pa 
tvori neke široke prozore, kroz koje ti se prikazuje 
najubavija slika, što je može ljudska mašta zamisliti. 
Samostan Kožato posadioi se na desnu obalu Rijeke, 
nad njim se uzvija cesita sve do Oboljena i Pe¬ 
trova sela; ponad ceste eto strma stiena Oštra glavi¬ 
ca (615 m) pak Golubov kamen i Brijest. Tu je međa 
hercegovačka. Mlada žena podvori nas suhim pršu¬ 
tom, žutim hljebom i crnom malvazijom. Meni se 
mala gostionica i sav njezin okoliš pričini, kao< da 
je skinut s koje slike Siemitadskoga. 

Kad se najbolje razigrasmo, i naš prijatelj P. 
razdragan nazdravi proljeću, razkrili se nad zele¬ 
nim svržima lozinim i bršljanovim lasta. 

— Kvivit — kvivit! 

— Eto proljeća, eto prve laste! 

— I prvoga aprila, doda gospodin Vicebotanik 
svojom običajnom flegmom. 

Bijaše uistinu prvi dan travnja. Tek što se nasmi- 
jasmo, eto se razlieže po gori i dolini glas zvona sa 
rožatskih zvonika; bila je Velika Subota. Ugrijani, 
dobre volje sjedasmo u našu barku, pa se spustismo 
niz Rijeku. 

Sastadosmo 1 se o podne u »Lacrotmi«, skupiše se 
svi naši stari i novi znanci, a mi im obećasmo, da 
ćemo se i opet navratiti u Dubrovnik, kad se bude¬ 
mo vraćali. Naš je Zvonimir dotle oplovio zeleni 
Lapad, pa se usidrio u luci dubrovačkoj. Već smo se 
svi oprostili bili, kad se netko sjeti: 

— Gospodo, mi ćemo na Lokrum, ajte s nama. Du¬ 
brovčaninu, kakogod dobro',poznaje Lokrum, ne tre¬ 
ba do dva puta reći, da pođe na Lokrum, 

Za čas se žurio Zvonimir na taj raj u srcu Adrije. 
Kad pristadoismo, /eto među nas velečasnoga Fra 
Dalmacija. Naš se Arcibotanik, Vicebotanik i Maršal 
pobliže s njime upoznaše, jer je Fra Dalmacije ^izvr¬ 
stan botanik. 

LUDOVAČKI: DUBROVNIK 


Vodao nas on onim divnim nasadima od dracena 
do aloja, od čemina do lovora uz indijske kaktuse. 
Kolike li razlike na tom komadiću zemlje! Iz ame¬ 
ričke tropske šume ulaziš u debeli hlad naše bjelo- 
gorice, a onda te vodi put do strma ponora, a u dnu 
mu slano jezerce. Kolika sila tmja, lišća, cvieća, 
plodova, stabala, lijana i latinskih imena. 

Pregledasmo dvor, u kome je Maksimilijan, car 
mejički najljepše dane svoga tužnoga života provodio. 
Začudih se silnoj jednostavnosti, kojom je dvor 
uređen. Kad se svi skupismo u velikoj dvorani, iznese 
naš otac Dominikovac nekoliko boca, a mi ih.izka- 
pismo u čast i slavu liepe naše domovine. 

Još smo dugo vidjeli biele marame i čuli pozdrave, 
a Zvonimir je već ljudski bio odmaknuo od Lokruma. 

Svakome je od nas bilo onda pri duši, da se popne 
na jarbol, pa da se prebaci tri put u zraku. 

Ne prođe ni četvrt sata, a mi vidjesmo samo još 
vrh Svetoga Srđa. 

— Zemlja je ipak okrugla, zaključi Mefisto, koji 
je melankolički sjedio u kutu. 

— A kreće se, završi Kebrolog, gledajući Mefi- 
stove crvene oči. 

Na južnom obzorju podiže svoju siedu glavu starac 
Orjen. 

Minusmo zaton Župski; na južnom se kraju svinuo 
među dvie luke liepi Cavtat. Dva ga otočića zakri- 
ljuju, pa ne možeš da ga cieloga spaziš. Da smo ono 
izvršili, što smo nakanili, da smo se izkrcali u Cav¬ 
tatu, pa da smo pješice ili na konjima prošli Konavlje 
— onamo do Sutorine, valjalo bi žrtvovati čitav dan, 
a iz Zagreba dolazili su kojekaki glasi. Jednoga zvala 
dužnost, drugoga interes, sve sami razlozi, privatni 
razlozi, ali ipak razlozi. 

Tako prođosmo pokraj Cavtata, pa ćemo niz onu 
strmu obalu do ulaza u Boku. 

Ne mogu nikako da ne spomenem nešto. Konavlje 
je duga dolina, uzporedna s morem, odieljena od mora 


10 


145 














nizkom, trideset i tri kilometra dugom kosom. Ne¬ 
obično je, kolika sličnost postoji izmed Konavalja i 
Vinodola. I jedno i drugo ima isti smjer. Kod Vino¬ 
dola opaža se nastavak u dugoljastoj dolini, u koju 
se uvalio Bakarski zaliv, a dalje Draga i dolina Rječi¬ 
ne. Kod Konavlja opaža se isto: njemu na sjever 
nastavlja se zaton Župski, pa dalje uzanom prevlakom, 
što spaja kopno i sa Lapadskim poluotokom, a dieli 
zatoin Gružki od zatona kod Danaca. Na jug'se Ko^ 
navije nastavlja u Sutorinskoj dolini, što dopire u 
zaton Tople u Boci Kotorskoj. 

Konavlje je propali teren; jedna se i druga strana 
podigoše. Sam je Dubrovnik nekoć stajao na otoku, 
jer se pripovieda, da su stanovnici, koji su stanovali 
na kopnu, pobjegli pred barbarima na otok, pa su na 
otoku osnovali grad Dubrovnik. Gdje se danas pono¬ 
siti Dubrovčani šeću, ondje je nekad bilo plitko' more 
zvano »Paludes« t. j. močvare. 

Djelovanje podzemnih sila pokazuje se već odavna 
u tim krajevima, a objavilo se najjače za onih tužnih 
dana godine 1667., kad se sav Dubrovnik stresao. 



Pkče 

VII. BOKA KOTORSKA 


Negdje oko šeste ure okrene se naglo Zvonimir, 
pa obiđe uzak, tanak poluotočić Oštro. Tu je ulaz u 
Boku Kotorsku. Ostavismo iza sebe — »na lebiću« — 
rekao bi Tone, otvorenu pučinu. Na visokom se 
Oštrom rtu digla austrijska tvrđica; tri topa zure na 
tri strane svieta, kao prave pravcaite bezposlice. 

— Beštije željezne. Pi! Tone pljucne pa se okrenu. 

Malo po malo padao' suton na hrvatsko Viervvald- 
stadsko jezero, na Boku Kotorsku. Najviše gore nad 
Novim (Hercegnovi) još su razsvietljene suncem 
sa zapada, dok se negdje nad Risanskim zatonom 
podigao mjesec. 

Zvonimir odbrusi ravno u zaton Tople. Već se po 
malo razsvietliše Igalo, Topla, Novi i Savina, a svietlo 
se njihovo odrazuje u mirnom moru. Poslije onoga 
veselja na Lokrumu nasta među nama neka reakcija: 
svaki je u svome zakutku sjedio. Gospodin Zagorac 
i ja odabrasmo, kao obično, mjesto na »bumprešu«, 
pa se zagledasmo u stotine onih sviećica, što su 
dopirale do Kumborskoga kanala. Još čas, i mrka noć 
prikri'Boku Kotorsku. Nizki crveni svjetionik poka¬ 
zuje put Zvonimiru. Lagano, mirno, udara brodski 
vijak, izpod prove svjetluca more, a makinista pjeva 
neku čudnu pjesmicu. 

Čudno te čuvstvo podilazi, kad se zagledaš u ono 
crno, tajinstveno more, a nekako mi odlanu, kad 
začuh: 

— Mezza forza! 

Laganije udara vijak. Noštrom, koji stajaše na 
krmi, pritisne nogom o pipac, a onim planinama zaori 
mukli glas Zvonimirov i odjeknu do tri puta. 

— Ferma! 

Stadosmo. Mjesec se pokaza na iz toku, pa nejasno 
razsvietli komadićak mora, što se do grada prostire; 
drugo je sve u tami. 

— Pomozi Bog! 

— Va vike, ozove se Tone tihim glasom, ni ne 
gledajući, tko ga pozdravlja. 

Bila se brodu primakla barka, a na njoj tri čovjeka 
od lučke oblasti. Jedan se pope na palubu, a onda na 
most, pa uze timun u ruke. Usidrismo se usred luke. 

— Hoćemo li izaći? 

— Ajde. Dignut će se mjesec. 

Noštrom Andre i stari mornar Ive spustiše barku, 
a mi se na dva puta izkrcasmo. 

Jedan nas dječak naputi, da se popnemo na Kaštel. 

— Ondje ima gostiona, reče. 

Do Kaštela nešto je mučan put. Baš na gradskim 
vratima preseneti nas osobita slika. Kroz široka vrata 
upire mjesec svoje čudnovato lice. Svietlo je kao 
dan, kuda zrake njegove dopiru, a sve drugo još 
tamnije. 

Pred vratima stoji žena neobično odjevena u 
dronjke i krpe. 

Nas trojica (ne znam, tko je sa mnom bio) stado¬ 
smo. Ona se uze lagano njihati, kao da je val njiše. 
Zapjeva pjesmu najprije tiho, a onda sve jače i jače. 
Kako je glas jači postajao, tako je i njezino njihanje 
prelazilo najprije u ples, a onda u neko biesno ska¬ 
kanje. Bila se razvikala, a onda skrene govoriti 
prozom, deklamacijom. 

Što je govorila, toga nitko živ nije razumio; plela 
je rieči hrvatske i talijanske, a kadkad bi i po koju 
njemačku izlanula. Emfatički završi svoju govoran¬ 
ciju čitavim čislom kletava. Odskoči još jednom 
okrenuv lice prema mjesecu, suknje (t. j. one prnje) 
zavitlaše zrakom; onda je nestade. 

— Eto Dinorina plesa sa sjenom, opazi jedan od 
nas. 

— Tko je ta luda žena, upita jedan moj prijatelj 
staroga Bokelja. 

— Vještica. Laku noć. 

Drugo jutro, liep dan, a meni dopre do ušiju 
pjesma, što je pjevaše naš družtveni češljugar Tone: 

Hitala je Mare, pešćicl va more 
Trajna ni — najna .,. 

— Dobro jutro, gospodičiću, dobro jutro! 

Primorcu je gospodin samo oženjen čovjek; neže¬ 
nja, pa imao oni i sedamdeset na leđima, ostaje 
gospodičić. 

— O Tone, kako ste vi veseli? 

— A ča ja? E lipo mi je — ter — kako ne bin 
pival, kad je danaske Vazam. Pomoz’ Bog! Hola, hola 

— neka gredu vanka. Freška je arija, a kako dobro 
vino. Bilo je noćaske malo tramuntane, neka gredu, 
će in bit za dušu. 

I eto njega. Oteo mi jastuk izpod glave, a pokri¬ 
vač i gunjac izpod mene, pa se nasmije toliko raširivši 
usta, da bi sam sebi mogao reći u uho, što mu ja 
rekoh. 

— Aj, aj Tone, kako ste vi to, kao zaljubljen 
mladić. 

— A po Bogu, — ter ni mlad misec, a nišan ja 
njihovih let, al san dobre voje. Eh, ki će mi prigovorit, 

— svoja san glava, poštena glava, jin i pijen kako i 
drugi judi, a gospodin Bog je rekal, kad je na svitu .., 

— Da. Ljubite se, prekinuh mu rieč. 

— Ter se ja ne moren s njihovin zajikon. Da bi 
in Bog dal tri srca, a sako srce zajubjeno za puknut. 

Ode. 

Zvonimir ostavi Ercegnovi, pa zađe na iztok »u 
Kumbursko tiesno. Tu se stvori pred nama drugi dio 
Boke Kotorske, plitki zaton Tivatski. U jugoiztočnom 
dielu toga zatona položio se plosni otočić Svetoga 
Marka sa samostanom, — a iza njega, na nizkoj 'obali, 
sama sela do Tivta. Sjeverna obala Tivatsikoga zato¬ 
na posve je strma, a baš uz more vodi cesta, uz koju 
se navrezlo, (kao vrući kesteni na uže) sto i sto bielih 

kućica sa crnim krovovima. Divota je pogledati 
sa Tivta one kamene glave, što se nad zelenim oba¬ 
lama dižu: na jasnom nebu dignuo svoju glavu Orjen 
i drugi vrhunci, svi još puni sniega, a razsvietljeni 
jutarnjim suncem — sve je tako jasno i bistro, pa 
pomišljaš, kako ćeš rukom dohvatiti one gorostasne 
vrhove. Tek što se malo ogledasmo po Tivatskom 
zatonu, eto se žuri Zvonimir na sjever. 

— Kuda će, upitah druga, kad spazih, da se zaton 
sve više suzuje. 

Poput lievka stisla se zapadna i iztočna obala, a 
ondje, gdje se gotovo sastaju, diže se osam stotina 
metara visoka kamena gruda. 

— To su Verige. 

Sedam stotina metara uzani kanal, a dva i po 
kilometra dug, oikreće iz Tivatslkog zatona nar sjever. 
Strme ga obale stisnuše, cesta na zapadnoj strani 
prestaje, jer je obala prestnma. 

Dvie visoke svjetiljke pokazuju u noći ulaz u te 
Verige. Zelene obale postaju sve strmije, a u visini su 
gole, izderane, najfantastičnijih oblika. Tamno modro 
more, ili bolje reći. jezero, tako mirno odrazuje čitavu 
sliku. Na obližnjim brdima ponamjestiše same male 
tvrđice, da brane ulaz u Boku. 

Verige se sve više suzuju, a napokon se stisnuše 
do širine Dunava kod Zemuna. 

Još čas i eto nas u trećem dielu zaljeva, u Risan- 
skom zatonu. Verige se naglo odmakoše, a oči su 
ljudske premalene, da u jedan čas ulove svu onu 
divotu i veličinu, koja ti se pokazuje. Silni, kameni 
Kasun (883 m) talkoi ije strmo izkočio’ iz mora, * tako 
silan prema liepom Perastu gradu, što se uza nj pri¬ 
tisnuo kao diete uz majčine grudi, da i ne opažaš ona 
dva otočića, što se kao stražari pred Perast postaviše. 
Kad ti se oči privikoše silnoj slici, onda tek zagledaš 
najprije školjić Svetoga Jurja sa crkvicom, a {'uza nj, 
kao sestra uz brata, Majka Božja od Škrpjela. Lakim 
zelenilom obrasli otočići pokazuju ti se u moru, a 
njihovo se zelenilo tako prijatno iztiče na tamnom 

stienju. To su Boromejski otoci u našoj Boci, a Kasun 
je naš Rigi. 

Kolike li ikrasote, kad s Kasuna pogledaš na jug, 
gdje se uvalio Tivatski zaton, a dalje preko onih 
gora otvorena pučina. Na zapad uvali se kao Betle¬ 
hem na kraj Risanskoga zatona Morinje, a na sjever 
sam Risan. Nad Risnom pokazat će ti se sa Velom 
gredom silna gromada Orjenska. Ako si prošao dolinu 
savsku do Trbiža, sjetit ćeš se Babjega zuba i 
Triglava. 

Naš se Zvonimir zaletio sve do Risna. Pogledavši 
s mora Risan, vratismo se uz one otočiće i Perast, pa 
zađosmo u posljednji dio Boke Kotorske, u sam zaton 
Kotorski. Taj je dio najljepši od sviju. 

Začudih se gledajući po svim obližnjim vrhovima 
male tvrđice. Neke od tih tvrđica stoje već od godine 
1869., kad su Krivošije ustale bile, druge posagradiše 
godine 1883. za vrieme drugoga ustanika podStojanom 
Kovačevićem. 

Čovjek se upravo čuditi mora, kad pomisli, kako 
je more doprlo kroz ona tiesna u Kotorsku dragu, 
kako je našlo prolaza među onim timor planinama. 

Žalovi obrasli narančom, mrčom i lovorom, a iznad 
njih sam pusti kamen. Kad je gospodin Bog obilazio 
zemljom, da nadieli jedan kraj šumom, a drugi gorom, 
podere se nesrećom Svetomu Petra vreća, u kojoj je 
nosio goru i kamen, — pa se tu prosuše, a baš nad 
Bokom i Crnom gorom. 

Minusmo Orahovicu, što se uvalila uz Ljutu dragu, 
pa skrenusmo na jug. Tu se na kraju drage posadio 
Kotor, pod sniežnim Lovćenom i tvrđom Goraždom. 

Južni se dio Kotorskoga zatona stisnuo poput 
trublje. S desne i lieve strane ograđuju ga strme litice, 
koje valjda stotinu metara nad morem nemaju ni 
mrvićka zelenila. 

Dođosmo u luku Kotorsku. Uz obalu prostire se 
hladovito šetalište, a nešto podalje eto ulaza u grad. 
Grad je opasan starinskim zidom, pa se stisnuo među 

dva slatkovodna kanala, i to na sjever od Dobrote, 
a na jug u Muo. 

Nutrina gradska podsjeća na ulice zadarske i 
splitske u Dioklecijanovoj palači. Visoke se tanine 
kuće zaredale jedna za drugom, ceste su popločene 
ovdje kamenim pločama, a ondje opet šiljatim kame¬ 
njem. Svaki će se putnik zasititi grada Kotora za sat, 
a čitav će mjesec proboraviti ondje, da se nagleda 
prekrasne okolice. Čim smo sjeli u »hotel« Grad Trst, 
da zagrizemo,- eto već do nas neke domaće gospode. 

Ta su nas gospoda vodala Kotorom, pa smo vidjeli 
što se može vidjeti. Najprije pođosmo na Pazar; to je 
sajmište kotorsko, tu se sastaje živi Bokelj, pa trguje 
s flegmatičnim Hercegovcem, a onamo se na kamen 
pružio crnomanjasti Crnogorac, metnuvši pod glavu 
bielu struku. Nismo imali prilike da vidimo pravi 
pazar, jer je baš Uzkrs bio. 

Zagledasmo u stolnu crkvu. Oprostit će mi pošto¬ 
vani čitatelj, ako mu o toj crkvi dalje ne pripoviedam, 
ali bilo se skupilo toliko vriednih Kotorana, toliko 
bjeloputnih ljepotica, da su se naše oči otimale za 
jasnom prirodom, — a crkva je bila dubkom puna. 

Pođosmo do gimnazije, kako nas uputi g. profesor 
M. rođen Slovenac. Tek što se ogledasmo po priro- 
dopisnoj zbirci, kad se naš gospodin Kebrolog 
zaustavi pred nešto većom staklenkom. 

— Gledajte, gospodo! j 

— Što je to? 

— Bellostoma Niloticum. 

U čaši je bilo sačuvano nekoliko primjeraka 
grdosne stjenice. Čitatelji ne će vjerovati, da je ta 
stjenica među drugim stjenicama ono, što je Swiftov 
Guliver među Liliputima. Duga je ta stjenica čitav 
decimetar, pa daleko nadkriljuje našega orijaša roga¬ 
ča. Ne mogu da opišem tog mamuta u carstvu bez- 
krilaca, jer mi manjka poznavanje terminologije. Prvo 
grčko ime Bellostoma potječe odatle, što ima šiljata 
usta, a prezime Niloticum označuje stalno sjedište te 
stjenice t. j. Nilsku deltu. 

— Divna li imena za kakvu oklopnjaču, primetnu 
netko. 

Ta najveća od svih stjenica nalazi se i u Boci 
Kotorskoj, i to baš na jug od grada Kotora. 

— Živi li u moru ili u slatkoj vodi, zapita Mefisto. 

— Niti u moru, a ni u slatkoj vodi. 

— Pa gdje živi? 

— U brakičnoj vodi. To je voda na onom mjestu, 
gdje se more mieša sa slatkom vodom. Naši ljudi go¬ 
vore boćata voda. 

Zahvalismo profesoru na dobroti, a naš ga maršal 
pozva na večeru u hotel Graz. 

— Kako god želite, na čašu suhoga ili brakičnoga 
vina. 

Izađosmo iz grada na južna vrata. 

Tu vodi most preko Rieke; ta je Rieka posve 
slična Dubrovačkoj Rieci. Pod strmom stienom ključa 
slatka voda u jakim virovima, pa napunja dosta širok 
basin. Sila toga širokoga vrela osobito je velika. Kad 
baciš kamen s mosta, on će krivudajući, a lagano 
padati na dno. Sličan je prizor na sjevernoj gradskoj 
strani, a nitko ne zna da kaže, odakle dolazi ta 
silna voda. 

Tek što se odmakosmo od mosta, kad nad nama 
u tvrđi rukne top. 

Zvona zazvoniše u svim crkvama (ima ih čini mi 
se sedam). Sva se Boka napuni milozvučnim akordom* 

— Felix Alleluja! 

Kotorski je zaton u taj čas prekrasan. Podnevno 
sunce ogrijalo sve sniežne vrhove, pa se prosulo 
mladim proljetnim zelenilom i onim bielim crkvama 
i kapelama. Stadosmo mirno pred vojničkom bolni¬ 
com, kao da čekamo nešto. 

Ja nemam ni snage ni volje, da još dalje pokušam 
opisati onaj prizor. Spojilo se u prekrasan sklad toliko 
boja, u toliko nijansa, te nema slikara pod nebom, 
koji će to naslikati. Glasba zvona, koja ti dira dušu, 
— ona sva poezija u prirodi, koja ti srdce opaja, ne 
da se preliti na papir, — jer slova ostaju slova, a po- 

štovana glava čitateljeva od 17 centimetara popreč¬ 
noga promjera uza svu fantaziju ne će moći obuhva¬ 
titi one silne mase kamenja, što se diže do 1800 
metara visoko. 

Pa da vide naši dobri Zagrebčani tu krasotu, — 
»ne bi trome prekrstili ruke« — u kakom filistarskom 
štajerskom zakutku, — nego bi »subito motali provu«, 
pak bi »tuta forza« pohrlili da vide, čega nigdje 
drugdje neće vidjeti. 

Razdielismo se. Neki htjedoše na Cetinje, neki 
u Dobrotu, drugi na Trojicu, a mene nagovoriše 
neka gospoda da pođem s njima uz obalu do Prča- 
nja. Nije fajde popinjati se, udarit će kiša. Složismo 
se trojica: gospodin Arcibotanik, Mlefisto i ja, pa 
ćemo u Prčanj. 

Tek što zakrenusmo zapadnom obalom kroz Muo, 
a jedan će od gospode: 

— Evo, odavle vidite kotorsku tvrdu. Uza 
strm obronak složiše tvrđu nad samim gradom, 
pa je okružiše zidom. Poput stuiba diže se jedan zid 
nad drugim, a baš stubama valja se popeti do tvrđe. 
Ulaz nije nikome dozvoljen. Častnik, koga određuju, 
ne izlazi dotle, doik ga ne mine služba, a ta će kad- 
ikad potrajati do tri mjeseca. Eno ondje na jug je 
druga tvrđa. 

Na jug se kotorska zavala malo diže; tu se na 
vrhu nekoga brda posadila Goražda. 

— Ondje su zakopani milijuni: sva je sila novaca 
po vragu pošla, dok su podigli tu tvrđu. Kasnije do- 
vezoše amo tri silna topa. Svaki se top na jednom 
ratnom brodu vozio. Izkrcaše ih. Nijesu znali, kako 
će ih do Goražde dovući. Sazidaše cestu, — eno je 
vidite, kako zakreće. Malo poslije vozi ratni brod 
lokomobil, a taj upregnuše pred ko*la, — eh baš ne¬ 
znani valja ii reći kola, — jer kaka su ta kola, na 
koja naprtiše ono gvozdeno zvjere. 

— Baš su bili Goraždu završili, topove namjestili, 
— onamo jedan na Cetinje, drugi na Kotor, a treći 
nekuda na Tivat, — kad eto fermana od ratnoga 
ministra iz Beča, da se Goražda ima razvaliti, pa da 
se zida negdje nad Stolivom i Orakovicom. Počeše 
razvaljivati, kad eto glasa iz Beča; »gradi što si 
razvalio, neka stoji Goražda«. I tako jadna Goražda 
ni živa ni mrtva; kao suđeni pod vješalima. 

Dok je on tako pripoviedao, prodasmo kroz 
ubavi Muo, to sijelo bokeljskih kapetana. Baš je 
milota gledati onako uredno mjesto, kako se pružilo 
uz obalu — kuća do kuće — jedna urednija od druge. 

— Evo, gospodo, poče opet naš Vergil pripovie- 
daJti, orno što se do vrha vije, toi je crnogorska cesta. 
Ono u dolini uz bujicu, na sjevernoj kotorskoj strani, 
vodi stari put — bit će jedno četiri kilometra dug — 
do Njegoša, a nova cesta duga je dvadeset jedan 
kilometar, dakle pet puta koliko stari put. Kad se 
dobar pješak — Crnogorci su divokoze, — odputi, 
doći će za podrug sata ranije od onoga, koji se na 
kolima vozi. 

Začudismo se svi onoj silnoj cesti. Trideset veli¬ 
kih okuka — serpentina — diže se na strmo brdo; 
dva kilometra i po od Kotora na istok digla se do 
visine od 920 metara. 

Primakosmo se »Trima sestrama«, tako se zove 
rt što dieli Muo od Prčnja. 

— Znate, što narod priča: vele da ima gore nad 
Kotorom velika stiena prikovana uz goru. Mo¬ 
rali su je prikovati, jer bi inače na sam Kotor 
pala. A ondje iznad Dobrote ima spilja, do koje se 
ne može uzpeti krštena glava. Vele da u njoj raste 
divlja naranča ili mrča — tko će znati. 

Gospodin pozove nas da posjetimo njegove 
rođake, što stanuju u Prčnju a mi se ođazvasmo 
njegovoj želji i ne bijaše nam žao, jer zađosmo u 
staru plemićku kuću prave hrvatske gostoljubivosti. 

Nagledasmo se divotna pogleda sa balkona, a kuša¬ 
smo domaći prčanjiski šampanjac, — i naslušasmo se 
kojekakih pričica o hajducima crnogorskim, što su 
nekad mirne Kotorane napastovali. 

Kad se nadviše nad Lovćen oblaci i kad se Kotor 
zavi u tamu, vratismo se.' Osobito bijaše liepo vi¬ 
djeti, kad veliki parobrod »Zagreb« uđe u kotorsku 
luku. Kako se bila večer spustila, razsvietliše sav 
parobrod električnim svietlom,, a svaka svjetiljka 
našla družicu u moru. Bijaše topla večer (Kotor obi¬ 
luje toplinom), kiša je lagano sipila, a mi se sasta- 
doismo u hotelu Graz. Tužne li noćne šetnje po Ko¬ 
toru, kad kiša sipi. Tamne one ulice još se tamniji¬ 
ma prikazuju, kadkad prohuji uza te dvoje zaljublje¬ 
nih, pa se skriva u širokoj topničarskoj kabanici. 

Iz onih malih podzemnih gostionica izlazi čudan 
miris od duhana i prelivena vina. Njemačke i tali¬ 
janske pjesme, koje obično izvodi »mješoviti zbor«, 
razliežu se među onim visokim kućama. 

Naš se gospodin Maršal vratio sa svoga izleta. 
Otišao je pješice starim putem do Njegoša, pa je 
donio sa sobom nekoliko zanimljivih bilina: osobita 
bijaše neka »eufoirbia«, koja raste po svoj Crnoj gori, 
ovce je pošteđuju, jer je otrovna. 

Kad bijasmo na okupu, valjalo je riešiti daljnju 
osnovu putovanja. Jedni zatražiše, da se put bar 
do Skadra nastavi, i to morem, pak uz Bojanu , ili 
preko Vir Pazara. Drugi zaželješe, da se kući vrate. 

Razpitasmo se za putove, koji vode do Bara. 
Jedni rekoše: dobri su; drugi ne vriede. Ma baš kao 
u Italiji, nismo mogli ništa da saznamo. Neki gospodin 
plašio nas olujom, a kad sjutradan ustadosmo, nad 
nama tamno nebo. 

Za dva smo sata zakrenuli od Oštroga put Du¬ 
brovnika. 

VIII. OTVORENIM MOREM 


Dne 3. travnja oiko tri sata poslije podne minusmo 
Lokrum, a Zvonimir nas izkrca u dubrovačkoj luci. 

Gospodin profesor P. i neki drugi znanci nađoše 
se brzo uz nas. 

— Da se prošećemo, gospodo? 

— Ajde, kuda ćemo? 

— Na druge »konale«, — razvedrilo se, bistar je 
dan, pa ne ćete požaliti. 

Krenusmo negdje na Pilama uzbrdo. Uzanim pro¬ 
lazima uzpesmo se do one ulice, koju Dubrovčani 
zovu drugim »konalima«, jer teku kanali, iz kojih Du¬ 
brovnik vodu dobiva. 

Kad se uzpneš do tih »konala«, pa okreneš lice 
na jug, spopast će te vrtoglavica od veličajnosti pri¬ 
zora. I Gruž i Šipanski kanal, pa čitavi Dubrovnik, 
sve onamo do zatona Cavtatskoga, sleglo se pod 
tvojim nogama. Sve se pričinja kao da u zraku lebdi, 
jer se more na obzorju s nebom tako spaja, da ni 
jednome ni drugom granice ne vidiš. Sunce ožarilo 
more i neke duge sjajne oblake, što se spustiše na 
zapadni obzor, pa tako' sve gori i bliešti, /a oči tvoje 
ne mogu da se nagledaju krasote, jer ti suze naviru 
na njih, — a ti ćeš i nehotice zaplakati od milja. 

— Vidite li one oblačke na zapadu? 

— Vidim. 

— Moglo bi noćas ili najkasnije sjutra do podne 
sa »Šiloka« udariti. 

— Pak? 

7 — Kuda kanite? 

— Ako Bog da, na Lastovo, pak na Vis. 

— A Zvonimir je malen. Skakat će. 

— Neka. 

Gospodin, koji mi to spomenu, pogleda me nekim 
čudnim okom, — misleći u duši: 

— Gle, kako se na kraju junači. 

Vratismo se s »komala«, kad je sunce sjelo. 

Stradun se napunio šarena svieta. Divne li šetnje 
Po onoj širokoj ulici, gdje se ne treba obazirati, hoće 
li te koji nesmotreni »furman« udariti rudom u doda. 
Koliko- je široka ulica, -sva se napunila svieta. Poput 
pčela zuje mali jezičci, ondje opet kao bumbar 
mrmljjfi neki Konavljanin. Tu se na /U^lu skupilo 
nekoliko gospode, pa nešto živoi razgovaraju; kraj 
niih prolaze drugi, smiju im se, — padine tu i po- koja 
riječ, a oni na uglu ne ostadoše dužni. Svi ti ljudi 
nekako su vrelije krvi od nas; koraci su njihovi za 
pol manji od naših koraka, ali triput brže hodaju. 
Mi šapućemo, a oni viču. Stoljeća romanskoga utje¬ 
caja, ostaviše trag na svakom obrazu, na svakoj 
kretnji, — a i, tužno ali istinito, — na mnogom srcu. 

Velebit i Dinara bijahu previsoki i prehladni, a 
da ih ta »zapadnjačka«, vele oni, a ja bih' rekao juž¬ 
njačka kultura prevali. 

Baš kad se najbolje razbrbljasmo, eto među nas 
prijatelja profesora M. 

— Zdravo! Pozdravismo se. Zapita me kako smo 
putovali, propita za Kotor, ali ne onako, kako je 
on običavao veselo i smijući se, već nemirno, po-nik- 
nute glave. Moj je prijatelj trpanjsko dijete, a znam, 
da su svi onamo sa Stonskoga rata veseljaci. Napo¬ 
kon se okrenu k meni: 

— Znaš, umro je Fra Petar Mlilošević. 

Meni) je bilo, kao da su me šakom po glavi. 

Fra Petar bijaše profesor u Sinju, a nije nego 
šest dana, što nas je dao -u Splitu pozdraviti. Bijaše 
valjan drug, poštena vrla duša, a svom se je ljubav¬ 
lju posvetio hrvatskoj poviesti. Sve je malo* po malo 
ginuo, dok ne prestade baš u onaj čas, kad 
smo se mi na Lokrumu veselili. 

Zavezasmo jezike. Raztužih se. IPoštovana će 
čitateljica to razumjeti, kad spomenem,, da sam 
kroz pune tri godine s njime svaki dan drugovao. 

Ali napokon, što je srce čovječje — kameleon, 
koji sve boje mienja, — bubanj, koji jednak glas 
daje u mrtvačkom rnaršu i u nestašnom, galopu, to je 
»verglec«, kome treba samo polužicu na lievoj strani 
izvući, pa će poslije najtužnije arije zasvirati svojim 
starim otrcanim glasom kakov predpo-topni bečki val- 
čik, kod koga iza svakog drugog takta nastaje neka 
generalna pauza, jer je -mieh poderan. 

Navečer se nađosmo u dubrovačkom glumištu. 
Rasrdih se Jbaš pri ulazu. Ja sam toliko ponoisit na 
naš bieli Zagreb, da kad god nađem kakav novi kraj, 
već ga u misli uzpoređujeim sa Zagrebom i njegovom 
okolicom, a svaki put mi zapleše srce, jer Zagreb 
izlazi liep. Nasuprot, kad god uđem u koje strano 
glumište, razjedim se, jer svaki put izlazi zagrebač¬ 
ko glumište »miserabl« (kako naši vele). 

Kazalište je maleno, umiljato 1 , nekako u maur¬ 
skom -stilu, ako- se ne varam, građeno. 

Neki su se pelivani u njem producirali, tumačeći 
svoje ideje talijanskim jezikom slavnomu obćinstvu. 

Kardinalska glasba svirala je (sic!) neke komade 
iz vremena Bajamontova rođenja. 

Oprostismo se od vrlih Dubrovčana, a drugo jutro 
eto nas mimo otoka Svetoga Andrije na otvorenom 
moru. 

— Koliko ima do Lastova, gospodine kapetane? 

— Mislim šestdeset milja. 

— Koliko ćemo vremena stajati na* putu? 

— Pet, i po sati, ako Bog da. 

— A vrieme? 

— Dobro je, dobro, šjo-re, — neka ih ne bude 
briga, je »kalma bonaca«, umiješa se Tone. 

— Je li istina, Tone, rekli su nam jučer u Du¬ 
brovniku, da će »Šilok«. 

— A! Di bigoli, kakovo široko. Bili su oni va 
gradu široke volje, pa isu vidili i ono široko, ča ni 
široko — ne dal ji Bog zla. Ter ako dojđe — intan- 
to mi par — neće bit zla. 

— Kako neće? 

— Na ku bandu gremo, šjore? okrene se Tone 
kapetanu. 

— Na maestral (sjevero zapad). 

— Donke, vela briga imat »vento in puppa«, ću 
jin reć — vitar u krmu. Ter bi mogal šjor odvezat 
jidra i bordižat. 

Dođosmo za dva sata pod Mljet. Ovaj smo put 
prelazili južnom stranom. Ta je strana gola od mora, 
krševita, nema onoga ubavog zelenila, što se na sje¬ 
vernoj strani pokazuje. 

Nešto na zapad od punte mljetske zaredalo se 
nekoliko otočića — to su Vrhovnjaci ili Lastovski 
školji. Za njima se prostrla Korčula, a na zapad 
Lastovo. 

Prema našoj osnovi imali smo se izkrcati u zatonu 
Rožatin, ili Portogružu. Nisam mogao saznati, kako 
se taj zatonić na južnoj strani Lastova hrvatski zove. 

Zatonić je pitom, okružen zelenom šumom; sama 
je obala kamenita pa obiluje špiljama. 

Obilazismo amo tamo obalom. Naš se Zvonimir 
usidrio u sriedi, a nas izkrcaše barkama. Dok je 
maršal pobirao po otoku »divlju uljiku«, — rekoše 
mi da je to riedkost — dotle su se drugi popeli do na 
vrh lastovslke lanterne. To je jedan od onih zna¬ 
menitih svjetionika, koji za burnih noći na jadran¬ 
skom moru pokazuju put u luke. 

Na jug od. Lastova naći ćeš dva tri školjića u 
srcu Adrije. Taki je otok Palagruža (Palagosa) pa 
Kajola. Josip Mardešić, kršna lastovska duša, što 
stanuje osamljen u svjetioniku, pripoviedao mi je, 
da je te otočiće lako vidjeti sa svjetionika ili sa La- 
stovskog Huma (400 m), premda su do petdeset kilo¬ 
metara daleko od' Lastova. Na sjeverozapad podigao 
se Viški Hum, a na protivnoj strani Mljet, — drugo 
je sve pučina. 

U tu se pučinu utisnusmo, — i gle čuda, ni Tone 
ni kapitan nisu se nadali maeštralu. 

TOsO DABAC: DUBROVNIK 


Nema više one tamno modre pučine, koja se tako 
£viđa u našim burnim ipredjeiljlma. fMore postade 
neke srebrne boje, kad uđosmo u široki prolaz iz¬ 
među Lastova, Sušca i Kopista, koji se postaviše na 
zapad Lastovu. 

Gle! Svi ustadoše, pa izađoše na palubu. More 
se dizalo. Tamni valovi počeše poigravati, a Zvoni¬ 
mir bi svaki put izveo neki čudni »pas a rigaudon«, 
kad bi mu val udario o bok. 

Hajde, malo maestrala — će Bog dat lipoga vre¬ 
mena, mumljaše Tone, noseći nekaku riblju juhu. 
Kako se Zvonimir nagibaše sad na lievo, sad na 
desno, — tako bi i Tone svojim pladnjem lievo i 
desno poskakivao, ali virtuozno, jer pladanj bijaše 
pun. Kad se mi nasmijasmo, promrmlja i opet nešto, 
pa uđe u kuhinju. Za čas se vrati, ali u zao čas. Baš 
se bio odmaknuo od »barkariza«, (otvor na rubu 
broda), kad udari val preko prove. 

— Andre, zatvori škulju, hol 

— Eto Tone, odvrati Andre, zatvarajući prvu 
sobu, 

— Tone, ćeš navuć inceradu, upita krmilar s 
mosta. 

— A ke incerada, do šesdesetih san došal bez 
nje pa mi ni sad triba, nego ćeš ti pred gospodina 
Boga na sud va incerade doć, zač si kaiko jedna 
sinjorina ... 

Još nije ni dovršio, i opet ga jedan val polije 
ljubko, onako sa strane. Oko sedme eto nas u Viš¬ 
kom prodoru, što dieli Hvar od, Visa. 

Valovi nastali jači. 

Gospodin Zagorac i ja zapremismo mjesta na 
bumprešu. 

Tamno olovno more i sivo nebo sjediniše se 
ujedno, još se vidi Vis. 

— Lateme, kamarot, zapoviedi kapetan, a mla¬ 
di kamarot pope se kao mačak na prve sartije, pa 
metnu na lievu stranu zelenu svjetiljku, a na desnu 


n 

crvenu. Na prvi jarbol povuče veliku bielu svjetiljku. 
To su »sinjali«, po kojima se brodovi razpoznavaju. 

Mrki suton na moru je^ neugodan. 

Kapetan i krmilar stoje na mostu pa gledaju na 
provu. Valjalo je razpoznati viška svjetla, a to je 
težka stvar onako na oko razpoznati. Odnekle sa 
sjeveroiztoka vidjesmo maleno crveno svjetlo, valjda 
sa otoka Hvara. 

— Gledajte na jug. 

Pogledah durbinom u tamu, a najednom zasvjetli 
nešto. 

— To je svjetionik Sušac. 

Napokon zasvjetli laterna na Stončici, — pa 
ugasnu, a za minut opet se i opet razsvietli. To 
je istočni rt viški. 

Napokon zakrenusmo u višku luku kraj otoka 
Kravice i Hoste. Lagano posve lagano prolazio Zvo¬ 
nimir viškim zatonom. Malo pred samostanom stade 
i oglasi se tri puta. Napokon dođe pilot, pa nas „ 
povede u luku. 

Nismo ni mislili izaći — ali nas kapetan prinudi, 
jer je morao da se javi lučkoj oblasti. 

Bila je valjda deveta, kad stupismo na kraj. 

— Kuda\ ćeš, zapitah samoga sebe, a moj drug 
Vice-botanik isto se zapita. 

— Dobar večer gospodo, jeste li vi od Zvonimira? 

— Jesmo. 

— Dobro došli! 

— Punctum. Sakupismo se svi, što nas je bilo 
na brodu — gdje? toga ne znam. Svi rekoh, jer 
poslije i drugi dođoše; bilo nas je na konac trideset. 
Sve sami Višani. 

Sprijateljismo se za po sata, kao da smo poznanci 
od dvadeset ljeta. 

Zaista. Tome se nismo nadali. Čovjek bane pod 
noć u tuđe mjesto, ni viđen ni poznan, a tamo četa 
prijatelja i veseljaka, a obuhvati ga, pa da onda ne 
zapjevaš, kako "smo mi zapjevali, đa se ne razigraš. 


p , Žehte h biela Rukatca ili Kurtelaške ili možda 
rala ruse ili fine Krstičevine? 

— Možda Biele loze, upita drugi. 

, Oprostite gospodo, uzeh riječ, zamolit ću vas, 
da mi date od svake vrsti — samo imena. 

Zapisah još Bielu Vugavu, (pak Beretir^ak, a 
od crnih vina: Plavac, Plavku, Trojku, Crvenu Vu¬ 
gavu i Crnjemjak. Eto vam čitav rječnik imena, a što 
se valjanosti tiče, to će vam reći rieč: 

Nema boljeg vina više Visa i niže Komiže. 

Rano u jutro probudi nas vika na obali; Zvonimira 
dovedose do rive, a ondje je bila čitava vojska ba- 
cava. Dvadesetak magaradi stoji naprćeno mješina- 
vič’u 3 VlSam preIl i eva i u vino iz mješina u bačve i 


— Da jin Bog zajike ... , oglasi se Tone. Ča se 
oni nebi stali, gospodičiću, lipo je vrime, kako đa 
će trmuntan. 

Ustadoh pa izađoh na palubu. 

Vis se pružio amfiteatralno oko luke sve do samo¬ 
stana, do Kuta. Liepe zelene gore obkolile ga, a po 
njima tvrđice — svjedoci burne prošlosti grada Visa. 

Onamo nad Svetim Jurjem podigao se Fort Welling- 
ton, pa tako dalje. 

Dobra gospoda, što nas prošle večeri dočekaše, 
povedoše nas do groblja, gdje stoji spomenik juna¬ 
cima viškim. Gospodin Petar Kuničić poznati naš 
pisac, nije žalio ni truda ni napora, da nas u sve 
uputi, da nam sve što je vriedno pokaže. Meni je 
težko u taj čas opisati Vis. U kratko vrieme što sam 
ondje bio, nisam mogao da ono pogledam, što sam 

Tek što zađosmo u grad, oglasi se duboki glas 
Zvonimirov sa luke. 

— Ajde, žurite se, valji vidjeti Biševo. 

Oprostismo se od Višana. 

— Do viđenja u Zagrebu, poviknuše, kad je 
Zvonimir dignuo sidro. 

Uz šumovitu sjevernu obalu žurio se naš »piro- 
škafić« do Komiže. 

Dan bijaše prekrasan. Tone je imao pravo, okre¬ 
nuo sjever, pa se onaj jučerašnji zrak pročistio, sve 
se probistrilo. 

Napokon obiđosmo Barjaški rt pa uđosmo u zaton 
od Komiže. Mjesto samo stisnulo se u srcu zatona, 
a sve naokolo okružili ga vrhovi Vranji Kamik, Mali 
Hum i eruptivni Veliki Hum (585 m). Eruptivno ka¬ 
menje, a poglavito diabaz, pruža se od Komiže do 
mora, pa dalje izpod mora. 

U Komiži dođoše do nas neka gospoda, pa nam 
javiše, da nas gospodin dr. Miartinis, poznanac go¬ 
spodina Petrografa, čeka pod Biševom. 

Ostavismo Komižu, pa udarismo ravno na Biševo. 
Tih devet kilometara prevalismo dosta brzo, pa ipak 
mi se pričinilo da traje čitav viek. Napokon se Zvo¬ 
nimir usidri u malom zatonu pod »gradom Balonom«. 
Spuste barke u more i za malen čas eto nas ^do str¬ 
me vapnene obale, gdje je neka barka sa tri čovjeka 
stajala. Bijaše dr. Martinis. 


Biševo 



Na kraju zatona ima malen otvor, koji je nekada 
bio zatvoren kamenom podmorskom prečkom. Ran- 
sonet, prvi gost te znamenite špilje, dade tu prečku 
maknuti, a mi liepo uđosmo na našoj barci u tunel. 
More ulazi u taj tunel, pa ćeš veoma lako, otisku¬ 
jući se rukama, doći u samu špilju. Sve one, koji 
žele špilju posjetiti, valja upozoriti na dvoje: prvo, 
izgubljen je trud i trošak, ako nema sunca na nebu; 
najbolje je pogledati špilju zmeđu desete i jedanaeste 
prije podne; drugo neka svatko po mogućnosti oda¬ 
bere dan, kad je more mirno. 

Za čas eto nas u špilji. Valja zamisliti plivajući 
klobuk na moru, a poštovani čitatelj postavit će se 
pod klobuk. Sunce upire svoje svietlo u more, pa se 
njegove zrake kroz onu tamnomodru morsku vodu 
lome. Posve modre, safime zrake dolaze pod klobuk. 
Naše se oči u onom tunelu priučiše tami, a zato nas 
sada kud i kamo više preseneti divotan prizor. U 
špilju je zašlo more. Nad morem nadvila se stiena, 
pa se za podrugi metra utonula u nj. Špilja je sa svih 
strana zatvorena, tek onaj tunel zavija tako ugodno, 
da ni tračak svietla ne ulazi. Kad uđeš u špilju, pre- 
senetit će te divna boja vode. Bistrome moru do dna 
vidiš, a špilja je tolika, da se u njoj može sedam ba¬ 
raka micati. Zaleti se koja riba ili polip u to zatvo¬ 
reno more, pričinja ti se kao da je načinjena od naj¬ 
finijega tuča. U sto se boja prelieva njezina ljuska, 
a boje se na njoj mienjaju poput duge. Svaki put kad 

zamahneš veslom, baci se u zrak 'stotina safira, 
koji u o-nom svietlu još divnije sjaju. Ne mogu da 
riečima izkažem sva ona čuvstva, koja me obuzeše, 
kad uđoh u špilju. Doista, neki se ponos budi u srcu 
svakoga Hrvata, koji zađe u taj hram, u kome je 
sebi postavila priroda »monumentum aere perennius«. 

Ondje u samoj špilji valjalo bi pribilježiti sve doj¬ 
move, i sva prekrasna čuvstva, koja te obuzimaju, 
pa da ih izneseš na sunce, nestalo bi svega, jer nema 
one krasote, koja im je bila povodom. 

Oduševljeni, kao da smo se u špilji oksigena na- 
disali, izađosmo pjevajući. Čudno, kao da neka tajna 
sila djeluje u toj špilji: svatko, tko u nju uđe, izlazi 
pjevajući. 

Na palubi učinismo »bufet«. 

Razveselismo se, ma baš od srca. Sva ona dra¬ 
žica napunila se naših glasova i »Liepe naše domo¬ 
vine«. 

Napokon nas gospodin Martinis ostavi. Dugo ga 
pozdravljasmo. 

— Kuda ćemo, zapita kapetan Maršala. 

— Onamo, — i Maršal pokaza rukom na zapad. 

Zaplovismo na zapad prema Italiji. Vis se sve 
više gubi u modrilu nebeskom. 

Na zapadu pomolila se dva otočića. Veći od njih 
zove se Svetac (St. Andrea), zeleno njegovo sljeme 
diglo se 311 metara nad more, svuda naokolo okru¬ 
žuje ga* more duboko preko sto metara. 

Nešto pred njim položio se Brusnik, kameni raz- 
trgani školj od diabaza. Obiđosmo Svetca sa sje¬ 
verne strane lagano plešući na valovima. Bijasmo 
dvadeset i dva kilometra daleko od Visa. Kako je 
nešto tmuran zrak bio, Vis se počeo gubiti sve više 
i više. 

Na zapadnoj se strani podigla neznatna stiena 
Kamik, posve gol. Zapadno se obzorje zavilo u neki 
sivi plašt, sunce prodiralo bielu atmosferu. 

Brusnik 


Ostavismo Kamik na istoku, a Zvonimir poče 
rezati valove do otvorenoga mora. Baš u tim strana¬ 
ma rietko ćeš naći brod ili trabakul. Oni brodovi 
koji plove za Split, Rijeku ili Trst vole prolaziti si¬ 
gurnim kanalima, dok se oni drugi, što zalaze u tali¬ 
janske luke, drže obale. I orientalni brodovi Lloy- 
dovi skreću ili kanalima ili se drže talijanske obale. 
Boraveći već prije u našem Primorju razpitivao sam 
o tome naše pomorce, a svaki bi odgovorio: »Ne valja 
se približiti Pomu«. 

Mji odlučismo, da se približimo Pomu. Kojih tri¬ 
deset kilometara na zapad Svetcu diže se nebu pod 
oblake strma stiena, koju narod i pomorci zovu Ja¬ 
bukom (Pomo), a valjalo bi je zvati kruškom, takova 
je oblika. 

Kad ostavismo Kamik. upozori nas Maršal na 
malenu točku, što se bijaše na zapadnom obzorju 
pokazala. 

— To je Jabuka. 

— Koliko ima donle? 

— Trideset kilometara. 

Valovi postajali sve jači, a već je treća bila prošla. 

Zvonimir, koji se pomicao svom brzinom, poče 
skakati; od časa do časa orosila bi slana kišica palubu. 

— Do kada ćemo stati, upita kapetan. 

— Četvrt ili po sata, odvrati Maršal. 

— Valja da se požurimo, past će noć. 

— Koliko ima od Šibenika do Poma? 

Bili smo nakanili sa Jabuke u Šibenik. 









— Ima gospodine do petdeset milja — ai to je pet 
sati, ne računajući vjetar. 

Dobro, odvrati Maršal pa ode u kajitu. 

Sjedoh na bumpreš. Ona crna točka na obzorju 
narasla do prave piramide. Još čas i mi se približi- 
smo toj Jabuci na po kilometra. 

Bili smo zašli na jug od samoga otoka. Nitko ne 
može zamisliti, kako je zanimljivo nasred pučine 
vidjeti tu grudu kamena, koja dobrim pomorcima 
zadaje toliko straha. 

Cm kamen, diabaz, digao se strmo iz mora; 
osim neke crvenkaste biljke, nema ništa na njćm. 
S jedne se strane diže pod kutom od 30°, a s druge od 
65°. Širina bit će neko stotina metara, dok je visina 
osamdeset. 

Kad se Zvonimir približi, uzesmo nemilo skakati. 

— Pristati ne možemo, uze kapetan. 

— Pustite barku.: 

Pustiše barku, a u nju skočiše Andre i Ive. 

— Tko će unutra? zapita Maršal. 

Javismo se gospodin Petrograf i ja. 

Za čas smo skakali baš fino; Zvonimir se odmah 
odmaknuo od otoka. 

Težkom mukom, bijah na provi barke, prihvatih 
se hridine. 

Čim izađosmo na otok, otisnu Andre barku. Strah 
ga bijaše, da mu valovi, koji nesmiljeno udarahu o 
hrid, ne razlupaju barku, 

Gospodin Petrograf uze sabirali kamenje, a ja se 
popeh kojih dvadeset i pet metara uza strminu. Uz- 
laz je lak, jer čovjek može okrnjene naslage, što se 
prema zapadu spuštaju, upotrebljavati kao stube. 

— Pogledajte, možda nađete koju Lacertu mura- 
lis. Toj malen cm gušter, reče mi gospodin Zoolog 
prije nego ostavismo Zvonimira. 

Na visini od dvadeset metara nađoh u lokvici 
nešto vode; pokušali vodu, bila je slana. Prava prav- 
cata morska voda, a na toj visini, pa na otoku na 

kome nema ništa drugo nego koja ptica ili koji gušter. 
Valja da je nedavno bilo južno vrieme, pa su valovi 
bacili vodu tako visoko. 

Crveni cvjetići dosta su riedki, zovu se Centaurea 
Friderici Augusti po šaškom kralju Fridriku Augustu, 
koji je tridesetih, četrdesetih godina bio na Jabuci, 
pa je prvi ubrao i determinirao ovu biljku. 

Htjedoh da saberem nešto od te riedkosti, ali glas 
Zvonimirov zaori. 

Ogledah se: na olovnoj pučini zaplesaše valovi 
divlji ples, a po njima kliže Zvonimir praveći duboke 
komplimente crnoj Jabuci. Barka s Androm i Ivom 
gubila se od časa do časa za valovima. Nebo i more 
jednake su boje, a crni diabaz još se tamnije poka¬ 
zuje. Na zapadnoj strani otoka sakriva se podmorski 
bad malo pod površinom. Na karti bečkoj označen je 
taj bad sa »secca di Pomo«; to je veoma pogibeljna 
plitčina, koju more i za najniže osjeke za dva metra 
nadvisuje. Ni na kojoj strani ne vidiš kopna dokle 
ti oči dopiru, svuda samo sivo uzburkano, a preko 180 
metara duboko more. 



Bijasmo udaljeni od Šibenika 110 kilometra, a od 
Pescare, najbližega mjesta talijanske obale, 120 ki¬ 
lometara. 

Andre i Ivo približiše se Jabuci, da nas do broda 
odpreme. Za čas dođosmo pokršteni dobro morskom 
vodom do Zvonimira. 

Tu nas preseneti viest, da ćemo opet u Vis. 

— Prekasno je, da odemo do Šibenika, — a nije 
probitačno noću ulaziti u šibensku luku. 

Lagano padao sumrak na more. Minusmo Kamik, 
Svetac, Brusnik i Biševo, a kad se primakosmo Ko- 
miži, mogli smo još samo tamnu silhuetu Viškoga 
huma razabrati. 

Uđosmo u višku luku, pa i opet nađosmo svu onu 
gospodu, kao da su nam se nadali. .. Kasno u noći 
oprostismo se, ali ovaj put zbilja, jer drugoga jutra, 
.6 travnja, probudi nas jako ljuljanje. Ustadoh. Bila 
su tek četiri sata, a mi smo već imali višku luku za 
leđima. Baš smo ulazili u otvoreno more, kad sam 
došao na palubu. Lazaret se i opet malo po malo 
napunjuje. Parobrod se ljulja, da ne može gore. 
More je gadno, ima neko sivosmeđu zamazanu boju. 
Valjamo se i posrtavamo. Valovi pred bumprešom 
otvaraju se poput crnoga bezdana. Ovda onda pre- 
lieva se val preko prove, ili navali more kroz škulje, 
koje su u barkarizu. Sve je mokro i vlažno. Nizki se 
oblaci valjaju nekuda od iztoka prema zapadu; sunce 
još nije granulo, pa izgledaju tamni, pepeljaste boje. 
Neki neugodni vjetar svira po sartijama, kao da 
vuci zavijaju. 

Mornari, krmilar i kapetan navukoše incerade. 

— Koji je vjetar, upitah kapetana, koji je stajao 
mirno na timunu. 

— Gregal tri kvarta na levant, istok sjeveriostok. 
Okrenulo je noćas. U zadarskom će kanalu udariti 
bura. 

Svi se skupismo u sobici na palubi; pokušavah 
dva puta da sjednem na svoje staro mjesto, na bum- 
preš, ali ne da more. 

Čudno, malo strašljivo te čuvstvo spopada, kad 
sjedneš na kljun, a lice okreneš prema kormilu. Diže 
se val, onda si na visokom, kao na priestolju, ali za 

čas-onda padaš — duboko u ono crno zjalo, što se 

pod tobom otvara, a stražnji se dio broda sve više 

uzdiže, — eto sad je najviše. S lievoga boka udara 
visok val, lievi se bok diže, jarbol se nakreće na 
desno — a onda zamahnu zrakom; sve se spušta u 
dolinu valova. Čini ti se, kao da si na njihaljci, pa 
da padaš, — ili kao da u snu padaš. I opet s lieva veći 
val, — brza kao gladan pas — na vrhu nosi rub biele 
pjene, sad će nas da sve zapjeni, slana para napunja 
zrak, sitne se kapljice primiše na prozore od sobice, 
i to se tako reda neprestano, bez kraja i konca, po 
tri, četiri sata. 

Oni što ostadoše zdravi, posjedaše na stolčiće, 
taru oči, još su saneni. Razgovaraju o koječem. 

Među ostalim spomenu gospodin Petrograf, da je 
na otoku Jabuci bio nekadanji profesor zagrebačko¬ 
ga sveučilišta Bohuslav Jiruš, pa da je vozio sa so¬ 
bom živo janje, koje će pojesti, dok ostane na otoku, 
ali janje skoči u more. 

Slušali su sve to, ali bez zanimanja, samo onako, 
kao da kroz staklene prozore zure u sivo more. To je 
bilo sve neugodno, kakogod nisam imao nigda mor¬ 
ske bolesti. Valovito more kao da>i dušu u čovjeku 
narkotizira. 

Negdje iza Šolte i iza Brača nebo vedro, a sada 
izlazi sunce. Čudnovat prizor. Kroz onu horizontalnu 
pukotinu na obzoru probija crvenkasto žuti trak, a 
na vrhu svakoga vala vidiš nasred bielozelene pjene 
krpicu one narančaste boje. Svima se lica okrenuše 
na istok, kao Muhamedovcima kada se mole — a oni 
dolje u spavaonici, što su bolestni, klanjaju se. 

Sunce i Tone osvanuše u isti čas na palubi. 

Pred nama pokaza se nekoliko otočića, a onda 
čvrsta tvrđica Svetoga Marka pred ulazom u Šiben¬ 
sku luku. 

Uzkim tieanom uđosmo u luku, kroz koju utiče 
divotna Krka u more/ Kratko smo vrieme ostali u 
Šibeniku. Nije nam bila svrha da odemo do Skradina, 
da se nagledamo skradinskoga buka. 

Šibenik sa svojim crvenim krovovima, sa daleko¬ 
sežnom rivom, pa sa fićukanjem lokomotiva, pri¬ 
činja se nešto neobično u kolu dalmatinskih gradova. 

Uđosmo u stolnu crkvu. Li ep a je, ! stariinska, 
napunja ti dušu pobožnošću. Kroz onu veliku kupolu 
kradu se šarene sunčane zrake, obojadisane stakal¬ 
cima na prozorima, pa svaka drugačijim svietlom 
obasjava tamne starinske kipove u crkvi. Na ulazu 
katedrale postavilo se ono dvoje, kao na domu tro- 
girskome, ali ipak rezerviranije. 

Ostavismo oko ure poslije podne Šibenik, a iste 
večeri eto nas u Zadru. Pogledah kazalište. Unutra 
je ljepše od zagrebačkoga, izvana nešto je jedno¬ 
stavno, a čini mi se na desnoj strani od ulaza, pro¬ 
čelje je do temelja propuknulo. 

Sliedeći dan, 7. travnja, ostavi Zvonimir Zadar 
pa se odbi u otvoreno more. 

Na jugozapad ostavismo zanimljivi, a vinorodni 
otok Sušak (Sansego), koji je većim dielom od pieska 
sastavljen, a to je riedkost. Minusmo Ilovik, i eto 
nas u malom Lošinju. 

Liepo je to mjesto, ali mrtvo. Odlikuje se svojom 
vegetacijom i klimom, tako mi bar rekoše, premda 
ja toga ne mogu pravo da razumijem kad pogledam 
onu nizku prevlaku, što spaja Osorski vrh Televrinu 

sa Lošinjem. . . 

— Vidiš, kako je to liepo mjesto, kako je topio, 

primieti moj prijan. 

— Pa kako su svi mirni, ni parobrodi ne daju 
signala. 

— Ši ši, tako se drže, da bi mogli om odi tuber¬ 
kuloze mirnije umrit, nadopuni Tone. 

Naši botaničari pođoše da potraže neku osobitu 
vrst papradi, Scolopendrium hybridum, — neki lo¬ 
šinjski specijalitet. 

Drugi dan upoznah cresku zapadnu obalu sa svim 
njenim dragama i dražicama. 

Naš Maršal izkaza se taj put osobito kao lovac. 
Ne mogu da se sjetim kaka je to ptica bila, što je on 
kuglom ma baš kroz glavu — od oka do oka pogodio. 

Stari gospodin, koji je velik dio naše ornitološke 
zbirke uredio, uze pod svoj nož novu lovinu, pa dok 
smo mi na iztočnoj obali Istre pozdravljali barke i 
barčice, pa dali salut rodnome mjestu našega kape¬ 
tana, dotle je on mirno uređivao svoj plien. 

Još iste večeri nađosmo se u riečkoj operi, a već 
drugi dan pod zelenim Sljemenom. 

Prije nego što se rastadosmo, promrmlja Tone: 

— Boh š njimi, gospodičiću, neka ne zameridu . . 

Baš s tim riečima završujem. 

